
Atmosfæren 
i  vore  hjem 


Præsident  Gordon  B.  Hinckley 

Andenrådgiver  i  Det  øverste  Præsidentskab 


Hvor  er  det  vanskeligt,  til  tider 
endda  nedslående,  men  ikke 
desto  mindre  vidunderligt 
og  udfordrende  at  være  forældre  -  en 
mor,  en  far  til  børn  der  er  født  og  skal 
opvokse  i  denne  indviklede  tidsal- 
der. Vi  begår  alle  fejltrin,  og  de  fleste 
af  os  begår  mange .  Vi  kommer  alle  ud 
for  skuffelser,  og  nogle  af  os  har  væ- 
ret ude  for  mange.  Men  vi  har  også 
med  stolthed  og  glæde  set  vore  børn 
udvikle  sig  fra  børn  til  voksne. 

Jeg  føler  mig  overbevist  om,  at  nog- 
le af  jer  er  kommet  til  dette  møde  i  hå- 
bet om  at  få  hjælp  til  at  løse  jeres  svæ- 
re problemer.  Den  hjælp  har  I  fået  af 
dem  der  har  talt.  Jeg  har  bønfaldt 
Herren  om  at  vejlede  mig  så  jeg  kan 
sige  noget  der  vil  hjælpe  jer. 

Det  er  ikke  let  at  være  forældre.  Der 
er  så  mange  der  står  med  frustratio- 
ner, bekymringer,  bristede  drømme 
og  mistede  forhåbninger.  Jeg  ved  na- 
turligvis at  der  findes  mange  hjem 
hvor  dette  ikke  er  tilfældet,  hvor  alt 
går  glat  og  godt,  hvor  der  er  glade  og 
rolige  forældre  og  hvor  børnene  er 
trofaste  og  vokser  op  uden  alvorlige 
problemer.  Hvis  I  har  sådan  et  hjem, 
så  vær  taknemlige.  Tak  Herren  for 
den  store  velsignelse  I  har  fået. 

Men  jeg  kan  forsikre  jer  om,  at  der 
findes  mange  hjem  af  den  anden 


slags  for  jeg  har  fået  breve  om  dem  - 
breve  fra  forældre  og  breve  fra  søn- 
ner og  døtre.  Det  er  så  let  at  sige,  at 
hvis  vi  gør  dette  eller  hint  så  går  det 
hele  som  det  skal.  Men  jeg  har  set 
samvittighedsfulde  mænd  og  kvin- 
der, mennesker  der  er  trofaste  og 
sandfærdige,  mennesker  der  efterle- 
ver kirkens  lærdomme,  som  det  til 
trods  bliver  skuffet  over  deres  børns 
adfærd. 

Jeg  kender  nogle  af  svarene  på  dis- 
se problemer,  men  jeg  indrømmer  at 
jeg  ikke  kender  dem  alle.  Mange  af 
problemerne  er  vi  selv  skyld  i.  I  andre 
tilfælde  lader  de  til  at  opstå,  ligegyl- 
digt hvad  vi  gør  for  at  beskytte  os 
imod  dem.  Jeg  tænker  på  nogle  dejli- 
ge mennesker  som  jeg  kender.  Deres 
ældste  børn  voksede  op  og  blev  gift, 
og  udviklede  sig  på  en  måde  der  gjor- 
de deres  forældres  hjerter  glade.  Og 
så  var  der  en  yngre  søn,  en  fornuftig 
og  dygtig  dreng.  De  venner  han  hav- 
de i  skolen  førte  ham  i  en  anden  ret- 
ning. Han  lod  sit  hår  vokse  og  lod 
hånt  om  sit  udseende.  Han  gjorde 
andre  ting  som  voldte  hans  far  og 
mor  store  bekymringer.  Hans  far 
blev  nedtynget.  Han  skændte  og  tru- 
ede, han  græd  og  bad  og  irettesatte 
sin  søn.  Men  der  var  ingen  respons. 
Drengen   holdt   trodsigt   sin   kurs. 


Hans  mor  græd  og  bad  også,  men 
hun  lagde  en  dæmper  på  sine  følelser 
og  hævede  ikke  stemmen.  Hun  for- 
talte ofte  sønnen  at  hun  elskede  ham. 
Han  rejste  hjemmefra.  Hun  holdt 
hans  værelse  rent,  lod  sengen  stå  pa- 
rat, havde  mad  til  ham  i  køleskabet 
og  fortalte  ham,  at  han  var  velkom- 
men når  han  gerne  ville  hjem. 

Der  gik  måneder,  og  hjerterne  var 
tunge  af  sorg. 

Moderens  kærlighed  begyndte  en- 
delig at  røre  drengens  hjerte.  Han 
kom  hjem  og  sov  engang  imellem. 
Uden  nogen  sinde  at  bebrejde  ham, 
smilede  hun  og  spøgte  med  ham,  la- 
vede lækker  mad  til  ham,  lagde  ar- 
men om  ham  og  gav  udtryk  for  sin 
kærlighed  til  ham.  Til  sidst  begyndte 
han  at  vise  mere  interesse  for  sit  ud- 
seende. Han  var  oftere  hjemme.  Han 
indså  at  der  ikke  var  noget  behageli- 
gere eller  sikrere  sted,  ikke  noget  lyk- 
keligere sted  end  det  hjem  han  tidli- 
gere havde  forladt.  Han  fik  endelig 
hold  på  sit  liv.  Han  tog  på  mission,  i 
en  højere  alder  end  de  fleste  unge 
mænd.  Han  viste  sig  at  være  en  god 
missionær.  Han  vendte  hjem,  be- 
gyndte at  studere  og  engagere  sig 
selv.  Sidst  jeg  så  ham,  sang  han  og 
hans  mor,  der  begge  har  en  god  stem- 
me, duet,  mens  nogle  af  dem  der 
kender  familiens  historie  fældede  en 
tåre. 

Dem  der  hører  mig  her  i  dag,  og 
som  har  en  sådan  søn  eller  datter  vil 
jeg  gerne  opfordre  til  aldrig  at  holde 
op  med  at  prøve .  De  er  først  gået  tabt, 
når  I  opgiver.  Husk  at  det  er  kærlig- 
hed, mere  end  noget  andet,  der  vil  få 
dem  tilbage.  Straf  vil  sandsynligvis 
ikke  kunne  gøre  det.  Bebrejdelser 
uden  kærlighed  vil  ikke  klare  det. 
Tålmodighed,  udtryk  for  påskønnel- 
se og  den  særegne  og  bemærkelses- 
værdige kraft  der  ligger  i  bøn  vil  til 
sidst  trænge  igennem. 

I  jeres  bestræbelser  på  at  være 
hjælpsomme  vil  jeg  gerne  foreslå  4 
bestanddele  i  opbyggelsen  af  atmo- 
sfæren i  jeres  hjem.  Jeg  foreslår  at  I  la- 
der jeres  børn  vokse  op  i  et  hjem  hvor 
der  er  (1)  en  tjenstvillig  ånd,  (2)  en 
udviklingsfremmende  atmosfære, 
(3)  kærlig  disciplin  og,  (4)  bøn. 

En  tjenstvillig  ånd 

Selviskhed  er  et  ødelæggende, 
nedbrydende,    undergravende   ele- 

ment  hos  de  fleste  af  os.  Det  er  roden 
til  mange  af  de  spændinger  der  op- 
står mellem  forældre  og  børn,  og  bliv- 
er en  byrde  for  velmenende  forældre 
der  somme  tider  fostrer  skadelig  sel- 
viskhed i  børnene  ved  at  give  efter  for 
deres  ønsker  om  kostbare  og  unød- 
vendige ting. 

Modgiften  mod  selviskhed  er  tje- 
neste; at  udrække  hånden  til  dem 
omkring  os  -  dem  i  hjemmet,  og  dem 
udenfor  hjemmets  fire  vægge.  Et 
barn  der  vokser  op  i  et  hjem  hvor  fa- 
deren er  selvisk  og  grådig  vil  sand- 
synligvis udvikle  de  samme  egenska- 
ber i  sit  liv.  På  den  anden  side  vil  det 
barn,  der  ser  sin  far  og  mor  negligere 
deres  egen  behagelighed  i  deres  be- 
stræbelser på  at  hjælpe  de  trængen- 
de, sandsynligvis  selv  følge  dette 
mønster  når  han  eller  hun  bliver 
voksen. 

Et  barn  der  ser  sin  far  være  aktiv  i 
kirken,  og  tjene  Gud  ved  at  tjene  sin 
næste,  vil  sandsynligvis  handle  i 
samme  ånd,  når  han  eller  hun  bliver 
voksen.  Et  barn  der  ser  sin  mor  hjæl- 
pe dem  der  er  i  nød,  tage  sig  af  de  fat- 
tige og  støtte  dem  der  har  problemer, 
vil  sikkert  handle  i  samme  ånd  når 
han  eller  hun  bliver  ældre. 

Vil  du  gerne  at  dine  børn  vokser  op 
i  en  uselviskhedens  ånd?  Så  hjælper 
det  ikke  at  man  giver  efter  for  alle  de- 
res selviske  ønsker.  Så  er  det  bedre, 
at  de  i  hjemmet,  i  familiens  inderste 
cirkel,  oplever  sandheden  i  det  store 
princip  Herren  lærte  os:  „Thi  den 
som  vil  frelse  sit  liv,  skal  miste  det; 
men  den,  som  mister  sit  liv  for  min  og 
evangeliets  skyld,  han  skal  frelse 
det".  (Markus  8:35). 

En  udviklingsfremmende 
atmosfære 

Det  er  fantastisk  interessant  at  iagt- 
tage unge  menneskers  intellekt  udvi- 
de sig  og  blive  styrket.  Jeg  er  en  af 
dem  der  kan  se  de  store  muligheder 
fjernsynet  har  for  at  øve  en  positiv 
indflydelse.  Men  jeg  stiller  mig  også 
blandt  dem  der  beklager  det  frygteli- 
ge tidsspilde  og  de  spildte  mulighe- 


der når  børnene  i  visse  hjem  time  ef- 
ter time  sidder  og  ser  fjernsynspro- 
grammer der  hverken  oplyser  eller 
styrker  dem. 

Da  jeg  var  dreng  boede  vi  i  et  stort 
gammelt  hus.  Et  af  værelserne  kaldte 
vi  for  biblioteket.  Der  stod  et  solidt 
bord  og  en  god  lampe,  3-4  behageli- 
ge stole  i  godt  lys,  og  reoler  med  bøg- 
er langs  med  væggene.  Der  var  man- 
ge bind  -  dem  havde  min  far  og  mor 
anskaffet  sig  igennem  mange  år. 

Vi  blev  aldrig  tvunget  til  at  læse 
dem,  men  de  stod  så  de  var  lette  at 
komme  til,  så  vi  kunne  benytte  dem 
når  vi  havde  lyst. 

Der  var  stille  derinde.  Vi  forstod  al- 
le at  det  var  et  sted  for  studium  -  Der 
var  også  blade  -  kirkens  blade,  og  2-3 
andre  gode  blade.  Der  var  historie- 
bøger og  litteratur,  fagbøger,  ordbøg- 
er, et  leksikon  og  et  verdensatlas.  Der 
var  naturligvis  ikke  noget  fjernsyn 
dengang.  Radioen  kom  til  mens  jeg 
voksede  op.  Men  der  var  en  atmosfæ- 
re, en  indlæringsfremmende  atmos- 
fære .  Nu  skal  I  ikke  tro  at  vi  var  meget 
lærde,  men  vi  blev  påvirket  af  god  lit- 
teratur, de  store  filosoffers  værker, 
og  et  sprog,  skrevet  af  mænd  og  kvin- 
der der  tænkte  dybt  og  skrev  smukt. 

Der  findes  mange  hjem  i  dag,  hvor 
man  ikke  kan  have  et  sådant  biblio- 
tek. De  fleste  familier  har  for  lidt 
plads,  men  med  lidt  planlægning  kan 
man  indrette  et  hjørne,  som  kan  blive 
et  sted  hvor  man  kan  lukke  sig  ude 
fra  støjen  omkring  sig,  og  hvor  man 
kan  sidde  og  læse  og  tænke.  Det  er 
vidunderligt  at  have  et  skivebord,  el- 
ler bare  et  bord,  ligegyldigt  hvor  al- 
mindeligt det  er,  hvor  kirkens  stan- 
dardværker ligger  sammen  med  nog- 
le få  gode  bøger,  kirkens  blade  og  an- 
dre ting  der  er  værd  at  læse. 

Begynd  tidligt  med  at  introducere 
børnene  til  gode  bøger.  Den  mor  som 
ikke  læser  for  sine  små  børn  gør  både 
dem  og  sig  selv  en  bjørnetjeneste.  Ja, 
det  kræver  tid,  og  endda  meget  tid. 
Det  kræver  selvdisciplin.  Det  kræver 
planlægning  og  budgettering  af  da- 
gens timer  og  minutter.  Men  det  vil 
aldrig  blive  kedeligt  for  jer  at  se  de 


unge  sind  lære  viljestyrke,  udtryk  og 
ideer.  God  læsning  kan  udvikle  sig  til 
en  kærlighed,  som  vil  være  langt  me- 
re frugtbar  i  sin  langtrækkende  virk- 
ning, end  så  mange  andre  aktiviteter 
vore  børn  indlader  sig  på.  Man  skøn- 
ner at  „et  gennemsnitsbarn  i  Norda- 
merika ser  omkring  8000  timers  fjern- 
syn inden  det  begynder  i  skolen. "  En 
stor  del  af  det  de  ser  er  af  tvivlsom 
værdi. 

Forældre,  arbejd  på  at  skabe  en  god 
atmosfære  i  jeres  hjem.  Introducer  je- 
res børn  til  de  store  filosoffer,  store 
ideer,  evige  sandheder  og  det  som 
bestandigt  virker  opbyggende  og 
motiverende. 

Herren  har  sagt  til  dette  folk:  „Søg 
visdom  i  de  allerbedste  bøger,  søg  ef- 
ter kundskab  ved  læsning  og  ved 
tro"  (L&P  88:118).  Jeg  vil  opfordre  al- 
le forældre  indenfor  min  stemmes 
rækkevidde  til  at  prøve  på  at  skabe  en 
indlæringsfremmende  og  udvik- 
lingsfremmende atmosfære  i  jeres 
hjem. 

Kærlig  disciplin 

Det  er  tydeligt  at  se,  at  både  den 
store  godhed,  og  den  forfærdelige 
ondskab  der  findes  i  verden  i  dag  er 
de  søde  og  bitre  frugter  af  opdragel- 
sen af  gårsdagens  børn.  Den  måde  vi 
oplærer  en  ny  generation  på  vil  have 
indflydelse  på  hvordan  verden  vil 
blive  om  få  år.  Hvis  I  bekymrer  jer  om 
fremtiden,  så  se  på  hvordan  vi  opdra- 
ger vore  børn  i  dag.  Hovedsageligt  er 
den  hårdhed  der  præger  store  dele  af 
samfundet  i  dag,  et  resultat  af  den 
hårdhed  der  blev  vist  mod  børn  for  år 
tilbage. 

Som  børn  nød  mine  venner  og  jeg 
det  ward  vi  hørte  til.  Der  var  mange 
forskellige  mennesker  i  wardet,  og 
jeg  tror  vi  kendte  dem  alle.  Folk  flyt- 
tede sjældent  dengang.  Jeg  tror  at  vi 
elskede  dem  alle  sammen,  dvs.  på 
nær  én  enkelt  mand.  Jeg  må  nok 
komme  med  en  indrømmelse  -  jeg  af- 
skyede den  mand.  Jeg  har  siden  om- 
vendt mig  fra  de  følelser,  men  når  jeg 
tænker  tilbage  kan  jeg  stadig  føle 

styrken  af  mine  følelser.  Hans  unge 
sønner  var  vore  venner,  men  jeg  anså 
ham  for  at  være  min  fjende.  Hvorfor 
havde  jeg  denne  stærke  følelse?  For- 
di han  havde  et  voldsomt  tempera- 
ment, som  brød  ud  ved  den  mindste 
provokation,  og  han  råbte  ad  og  slog 
sine  børn  på  en  måde  som  jeg  aldrig 
har  glemt. 


Måske  var  det  fordi  jeg  voksede  op 
i  et  hjem,  hvor  der  var  en  far  der  ved 
en  stille  magi  var  i  stand  til  at  opdrage 
sine  børn  uden  fysisk  straf,  skønt  de 
utvivlsomt  somme  tider  gjorde  sig 
fortjent  til  det.  Jeg  har  set  frugten  af 
vores  nabos  temperament  i  hans 
børns  problemfyldte  liv. 

Jeg  tøver  ikke  med  at  sige,  at  ingen 


mand,  der  hævder  at  følge  Kristus, 
og  ingen  der  bekender  sig  som  med- 
lem af  denne  kirke,  kan  indlade  sig 
på  børnemishandling,  uden  at  for- 
nærme Gud  som  er  deres  Fader,  og 
uden  at  vende  ryggen  til  Frelserens 
og  profeternes  belæringer.  Jesus  selv 
sagde:  „Den,  der  forarger  en  af  disse 
små .  .  .  ham  var  det  bedre,  at  der  var 

hængt  en  møllesten  om  hans  hals,  og 
han  var  sænket  i  havets  dyb."  (Mat- 
tæus 18:6). 

Brigham  Young  sagde:  „Opdrag 
jeres  børn  i  kærlighed  og  gudsfrygt; 
studér  deres  sind  og  deres  tempera- 
ment, og  behandl  dem  derefter, 
uden  nogen  sinde  at  irettesætte  dem 
i  et  øjebliks  vrede;  lær  dem  at  elske 
dig  fremfor  at  frygte  dig."  (Discourses 
of  Brigham  Young,  udvalgt  af  John  A. 
Widtsoe,  Salt  Lake  City:  Deseret  Bo- 
ok Co.,  1941,  s.  207). 

Hård  irettesættelse  og  ondskabs- 
fuld irettesættelse  leder  ikke  til  for- 
bedring, men  snarere  til  trods  og  bit- 
terhed. Det  redder  intet.  Det  forvær- 
rer bare  problemet.  Det  forfejler  sit 
formål.  Herren  åbenbarede  hvordan 
kirken  skal  ledes,  og  udtalte  sig  også 
om,  hvordan  man  skal  lede  sit  hjem 
med  disse  storslåede  ord: 

„Ingen  magt  eller  indflydelse  kan 
eller  bør  udøves  i  kraft  af  præstedøm- 
met uden  gennem  overbevisning, 
langmodighed,  mildhed,  sagtmodig- 
hed og  uskrømtet  kærlighed.  Irette- 
sæt skarpt,  når  den  Helligånd  driver 
dertil,  [og  først  da,  mener  jeg]  og  ud- 
vis derefter  større  kærlighed  mod 
ham,  som  du  har  irettesat,  at  han  ikke 
skal  betragte  dig  som  sin  fjende;  men 
at  han  må  erfare,  din  trofasthed  er 
stærkere  end  dødens  bånd."  (L&P 
121:41,  43-44). 

Paulus  skrev  til  efeserne:  „Og  I 
fædre,  I  må  ikke  opirre  jeres  børn  til 
vrede,  men  opdrag  dem  i  Herrens 
tugt  og  formaning."  (Efeserne  6:4). 

Når  der  opstår  små  problemer,  og 
det  vil  der  uvægerligt,  må  I  lægge 
bånd  på  jer  selv.  Husk  på  den  visdom 
der  er  i  det  gamle  ordsprog:  „Mildt 
svar  stiller  vrede"  (Ordsprogenes 
Bog  15 : 1) .  Der  findes  ingen  irettesæt- 
telse i  hele  verden,  der  virker  så  godt 
som  kærlighed.  Den  har  sin  egen 
magi. 

Bøn 

Det  barn  er  dobbelt  velsignet,  som 
i  sin  spæde  barndom,  endda  inden 
han  eller  hun  kan  forstå  ordene,  får 


lov  til  at  føle  bønnens  ånd,  når  en 
kærlig  mor  eller  en  god  far  hjælper 
med  at  få  bedt  en  bøn  ved  sengetid. 

Heldig  er  den  dreng  eller  pige,  og- 
så dem  i  teenagealderen,  i  hvis  hjem 
der  bliver  bedt  familiebøn  morgen  og 
aften. 

Jeg  kender  ikke  nogen  bedre  måde 
at  udvikle  påskønnelse  hos  børn  på, 
end  når  hele  familien  knæler  ned  og 
takker  Herren  for  hans  velsignelser. 
Sådanne  ydmyge  udtryk  for  taknem- 
lighed kan  udvirke  små  mirakler,  der 
opbygger  en  bevidsthed  i  børnenes 
hjerter  om  at  Gud  er  kilden  til  de  ko- 
stelige gaver  vi  har. 

Jeg  kender  ikke  nogen  bedre  måde 
at  udvikle  et  ønske  om  at  gøre  det  ret- 
te, end  ved  ydmygt  at  bede  om  tilgiv- 
else af  ham  hvis  ret  det  er  at  tilgive,  og 
at  bede  om  styrke  til  at  hæve  sig  over 
sine  svagheder. 

Hvor  er  det  vidunderligt  at  gå  i  for- 
bøn hos  Herren  for  dem,  der  er  syge 
og  sorgfulde,  dem  der  er  sultne  og 


forladte,  dem  der  er  ensomme  og 
frygtsomme,  de  der  er  under  åg  og 
stort  pres.  Når  sådanne  bønner  be- 
des i  oprigtighed  og  med  følelse,  vil 
vi  få  et  større  ønske  om  at  give  en 
hjælpende  hånd  til  dem  der  har  brug 
for  hjælp. 

Der  vil  opstå  en  større  respekt  og 
kærlighed  til  biskoppen,  stavspræsi- 
denten  og  kirkens  præsident,  når  de 
huskes  i  familiens  bønner. 

Det  er  vigtigt  at  lære  børnene  hvor- 
dan de  skal  bede  angående  deres 
egne  behov  og  retfærdige  ønsker. 
Når  medlemmerne  knæler  ned  sam- 
men og  påkalder  den  Almægtige  og 
taler  med  ham  om  deres  behov,  vil 
det  rodfæste  sig  i  børnenes  hjerter, 
og  det  vil  være  naturligt  for  dem  at 
henvende  sig  til  Gud  som  deres  Fa- 
der og  ven  når  de  selv  har  det  svært. 

Gør  bøn,  aften  og  morgen,  som  en 
familie  og  som  enkeltpersoner,  til  en 
vane  som  børnene  vokser  op  med  fra 
de  er  små.  Det  vil  velsigne  deres  liv 


Ideer  til  hjemmelærere 


Nogle  af  hovedpunkterne.  Du 
kan  eventuelt  fremhæve  disse 
punkter  når  du  underviser  dine 
familier: 

Der  er  fire  vigtige,  bestanddele 
når  man  skal  opbygge  en  positiv 
atmosfære  i  hjemmet: 

1.  En  tjenstvillig  ånd  mod 
hinanden  og  andre. 

2.  En  atmosfære  der  fremmer 
udviklingen  af  det  enkelte 
familiemedlem. 

3.  En  beslutning  hos  forældrene 
om  at  bruge  kærlighed  som  det 
herskende  princip  i  familie- 
opdragelsen. 

4.  Daglig  familiebøn  hvor  fami- 


lien samles  om  at  søge  vor  him- 
melske Faders  vejledning  og 
tilgivelse  for  fejl. 


Hjælp  til  samtale 

1.  Fortæl  hvad  du  selv  mener  om 
de  fire  ovenstående  retnings- 
linjer. 

2.  Er  der  skriftsteder  eller  citater 
i  denne  artikel  som  familien 
kunne  læse  højt  og  tale  om? 

3.  Ville  en  sådan  debat  blive 
bedre  hvis  I  talte  med  familiens 
overhovede  før  besøget?  Er  der 
et  budskab  om  familieforhold  fra 
kvorumslederen  eller  biskoppen 
til  familiens  overhovede? 


Atmosfæren  i  vore  hjem 


for  evigt.  Ingen  forældre  i  denne  kir- 
ke har  råd  til  at  forsømme  dette. 

Mine  kære  medforældre,  det  er  de 
fire  bestanddele  jeg  gerne  ville  næv- 
ne for  jer,  i  forbindelse  med  at  opbyg- 
ge en  god  atmosfære  i  jeres  hjem  -  (1) 
En  tjenstvillig  ånd,  (2)  en  atmosfære 
der  stimulerer  til  udvikling,  (3)  irette- 
sættelse med  guddommelig  kærlig- 


hed, og  (4)  hellig  bøn.  Må  Gud  vel- 
signe jer,  mine  elskede  brødre  og 
søstre. 

Jeg  takker  Herren  for  de  mange  go- 
de forældre  der  findes  i  denne  kirke, 
og  som  er  imponerende  eksempler 
på  ærlighed  og  retskaffenhed  for  de- 
res børn  og  for  verden.  Jeg  takker 
ham  for  deres  tro  og  deres  trofasthed. 


Jeg  takker  ham  for  deres  store  ønske 
om  at  nære  deres  børn  i  lyset  og  sand- 
heden som  Herren  har  befalet  os.  Må 
hans  velsignelser  krone  jeres  an- 
strengelser, og  må  I  alle  en  dag  være 
i  stand  til  at  sige  som  Johannes  sagde: 
„Større  glæde  har  jeg  ikke  end  at  hø- 
re, at  mine  børn  vandrer  i  sandhe- 
den." (3  Joh.  1:4).  □ 


Ældste  Dallin  H.  Oaks 


I  de  andre  apostles 


fodspor 


Don  L.  Searle 


Hvis  der  havde  været  en  ledig 
post  i  Amerikas  højesteret 
før  april  1984  ville  dommer 
Dallin  Harris  Oaks  fra  Utah  højeste- 
ret formodentlig  have  været  en  af 
kandidaterne  til  at  besætte  den.  Han 
havde  trods  alt  allerede  været  i  be- 
tragtning til  en  sådan  stilling.  Så  da 
Washington  Posts  journalist  med 
højesteretten  som  speciale  erfarede 
at  ældste  Oaks  var  blevet  kaldet  som 
medlem  af  De  tolv  apostles  Kvorum, 
ringede  han  pligtskyldigst  for  at 
spørge  om  dette  betød,  at  Dallin 
Oaks  ikke  længere  var  en  mulig  kan- 
didat til  en  stilling  i  landets  høje- 
steret. 

„Ja,"  forklarede  ældste  Oaks  tål- 
modigt, „det  betød  det  i  høj  grad." 

„Men  en  stilling  i  USA's  højesteret 
er  jo  også  en  stilling  på  livstid.  Er  det 
ikke  også  en  meget  vigtig  måde  at  tje- 
ne på?" 

„Det  er  det  helt  bestemt,"  sagde 
ældste  Oaks,  men  det  er  ikke  vigtige- 
re end  den  tjeneste  han  nu  får  mulig- 
hed for  at  yde. 

For  dem  der  kan  forstå  storheden  af 
hans  kaldelse  som  en  af  Herren  Jesu 
Kristi  apostle  tilføjer  han:  „Jeg  byder 
denne  lejlighed  velkommen.  Jeg  glæ- 
der mig  over  kaldet,  og  er  ivrig  efter 
at  tjene." 

Mange  som  forstod  vigtigheden  af 
kaldelsen  var  også  hurtige  til  at  ringe 
og  udtrykke  deres  gode  ønsker.  Ad- 
skillige af  de  præsiderende  brødre 
ringede  og  bød  ham  velkommen  til 
kvorummet. 


Det  er  nok  et  af  tegnene  på  ældste 
Oaks  storhed,  at  han  reagerede  lige 
venligt  overfor  alle  dem  der  ringede, 
hvad  enten  det  drejede  sig  om  et  af 
medlemmerne  af  De  tolvs  Råd  eller 
en  af  hans  mors  gamle  venner. 

„Men  han  er  altid  venlig  mod  alle, 
ligegyldigt  hvem  det  er"  fortæller  Ja- 
net Calder,  som  var  hans  sekretær 
mens  han  var  præsident  for  Brigham 
Young  University  fra  1971  til  1980. 

Venlig,  ja  oprigtigt  venlig.  Ikke 
overvældende,  men  absolut  begej- 
stret. Engang,  fortæller  hun,  havde 
han  været  vært  for  en  gruppe  besøg- 
ende og  i  et  afslappet  øjeblik  havde 
samtalen  drejet  sig  over  på  andre  for- 


Dallin  Oaks  og  June  Dixon  studerede  ved 
Brigham  Young  universitet  da  de  blev  gift  i  1952. 


mer  for  uddannelseserfaringer.  Som 
et  svar  til  en  kommentar  sagde  univ- 
ersitetspræsidenten  at  han  aldrig 
havde  fået  nogen  træning  i  at  opøve 
en  positiv  indstilling.  „Lad  for  him- 
lens skyld  være  med  det,"  sagde  en 
af  de  besøgende.  „Hvis  du  bliver  me- 
re positivt  indstillet  bliver  du  bare 
utålelig." 

„Han  er  meget  organiseret.  Han  el- 
sker at  arbejde,"  fortsætter  søster 
Calder.  Og  det  kan  man  ikke  nægte. 
Ældste  Oaks  citerer  ofte  sit  motto: 
„Først  arbejde,  siden  fornøjelser." 
Hans  familie  siger  spøgende  at  det  i 
virkeligheden  betyder  „Først  arbej- 
de, aldrig  fornøjelser". 

„Jeg  gør  ikke  noget  for  sjov.  Jeg  har 
det  bare  sjovt  med  det  jeg  gør,"  for- 
klarer ældste  Oaks. 

„Vi  har  fået  tiden  for  at  forvalte 
den,  og  det  er  mit  mål  ikke  at  spilde 
den, "  sagde  han  i  et  interview  i  1981. 

Ældste  Oaks  blev  født  i  Provo, 
Utah,  den  12.  august  1932,  og  lærte  at 
arbejde  mens  han  var  ung.  Han  fik  sit 
første  lønnede  arbejde  allerede  3-4 
år  efter  hans  far  døde,  så  han  kunne 
hjælpe  sin  mor.  Ved  dr.  Lloyd  Oaks' 
død  (forårsaget  af  tuberkulose)  efter- 
lod han  sig  sin  unge  enke  Stella  med 
deres  tre  børn:  Dallin,  der  var  8  år 
dengang  og  den  ældste,  Merrill,  som 
nu  er  oftalmolog  (øjenlæge)  i  Provo, 
Utah;  og  Evelyn,  nu  fru  H.  Ross 
Hammond  i  Salt  Lake  City. 

„Jeg  har  været  velsignet  med  en 
usædvanlig  mor, "  siger  ældste  Oaks. 
„Hun  skal  tælles  blandt  de  mange 


noble  kvinder  der  har  levet  i  disse 
sidste  dage."  Han  priser  hende  som 
en  kvinde  med  „stor  tro",  en  „meget 
dygtig  opdrager"  og  en  kvinde  der 
havde  et  naturligt  talent  for  at  få  tin- 
gene gjort.  Mange  udenfor  familien 
vil  give  ham  ret.  Før  Stella  Oaks  døde 


i  1980,  var  hun  kendt  som  en  godgø- 
rende kraft  i  Provo,  både  i  kirken  og  i 
samfundet. 

„Hun  gav  mig  store  ansvar  og  stor 
frihed.  Hun  opfordrede  mig  til  at  fin- 
de et  arbejde,"  forklarer  ældste 
Oaks.  Han  har  arbejdet  konstant,  li- 


ge siden  han  fik  sit  første  betalte  job 
da  han  „var  11  eller  12  år  gammel". 
Hans  første  job  bestod  i  at  feje  i  et 
radio  værksted.  Han  måtte  lære  at 
kontrollere  de  radiorør  der  var  faldet 
på  gulvet,  for  at  finde  ud  af  om  de  vir- 
kede, og  det  gjorde  ham  interesseret 

Før  sin  kaldelse  til  De  tolvs  Råd  tjente  Dallin  Oaks  i  Utahs  højesteret.  På  dette  officielle  portræt  af 
retten  ses  bror  Oaks  som  nummer  2  fra  venstre. 


i  radioverdenen.  Han  kastede  sig 
over  emnet  med  karakteristisk  iver. 
Inden  han  fyldte  16  havde  han  fået  en 
sendetilladelse,  som  satte  ham  i 
stand  til  at  styre  en  professionel 
radiosender,  og  han  fik  sig  et  job  på 
en  radiostation.  Radiostationen  skul- 
le bruge  en  mand  der  både  var  i  stand 
til  at  passe  sendeudstyret,  og  som 
samtidig  kunne  træde  til  som  spea- 
ker, „men  min  stemme  var  endnu 
ikke  gået  i  overgang",  fortæller  æld- 
ste Oaks  leende.  Inden  længe  klare- 
de naturen  dog  selv  det  lille  problem, 
og  han  blev  regelmæssigt  benyttet 
som  speaker. 

Mens  han  som  18-årig  arbejdede 
som  High  School  basketball- 
kommentator mødte  hans  hustru 
ham  for  første  gang.  June  Dixon  gik 
stadig  på  High  School  i  det  nærlig- 
gende Spanish  Fork  da  en  ven  intro- 
ducerede hende  til  ham  under  en 
kamp. 

De  blev  gift  den  24.  juni  1952,  mens 
de  begge  gik  på  BYU.  Det  var  mens 
Korea-krigen  var  på  sit  højeste,  og 
han  var  i  Utah  National  Guard,  og 
forventede  at  hans  enhed  ville  blive 
indkaldt  til  aktiv  tjeneste  når  som 
helst.  Men  selv  om  de  nærliggende 
enheder  blev  indkaldt,  blev  hans  det 
aldrig.  Dengang  blev  der  kun  sendt 
et  begrænset  antal  unge  mænd  på 
mission  pga.  krigen,  og  Dallin  var  ik- 
ke blandt  dem;  hans  wards  kvota  var 
opfyldt. 

„Jeg  tror  at  han  altid  inderst  inde 
har  ønsket  at  han  havde  fået  den  mu- 
lighed. Men  senere  blev  han  stavens 
missionspræsident  i  Chicago.  Og 
han  var  god,"  fortæller  hans  hustru. 

Hun  lærte  tidligt  at  anerkende 
hans  arbejdsevne.  I  begyndelsen  af 


hans  studier  på  BYU  arbejdede  han 
30  timer  om  ugen  på  radiostationen. 
Lige  inden  han  holdt  op  der,  havde 
han  også  et  andet  job  som  kontorbe- 
styrer for  et  flyttefirma. 

Da  han  havde  taget  sin  eksamen  i 
bogholderi  begyndte  han  sine  jura- 
studier på  Chicago  universitet.  (På 
dette  tidspunkt  var  familien  Oaks 
blevet  forøget  med  døtrene  Sharmon 
og  Cheri).  Han  optog  studielån  og 
koncentrerede  sig  om  sine  studier. 
Han  tog  sin  eksamen  med  udmær- 
kelse og  redigerede  skolens  aner- 
kendte retsavis  i  sit  sidste  studieår. 

„Mens  Dallin  studerede  jura  var 
han  væk  hver  dag  fra  kl.  7  om  morge- 
nen til  kl.  23,  på  nær  om  søndagen," 
fortæller  June  Oaks.  Hun  kan  huske 
at  han  sagde:  „Der  er  mange  derovre 
på  jurastudiet  der  er  klogere  end 
mig,  men  der  er  ingen  der  arbejder 
hårdere!" 

„Det  var  svære  tider, "  husker  hun. 
Og  dog  lykkedes  det  hende  at  undgå 
den  fejl  mange  studerendes  hustruer 
gør,  når  de  får  deres  mænd  til  at  føle 
sig  dårligt  tilpas,  fordi  de  er  ulykkeli- 
ge. Hun  accepterede  nødvendighe- 
den af  at  være  sig  selv  nok  og  at 
udvikle  sine  egne  interesser. 

Dallin  Oaks'  flid  og  dygtighed  gav 
ham  efter  endt  eksamen  mulighed 
for  at  arbejde  som  juridisk  sekretær 
for  overdommer  Earl  Warren  fra 
USA's  højesteret.  Et  år  senere,  da 
han  var  færdig  som  sekretær,  rejste 
han  til  Chicago  for  at  begynde  som 
praktiserende  advokat. 

Deres  søn  Lloyd  var  blevet  født  un- 
der Dallins  sidste  år  af  jurastudiet. 
Endnu  en  søn,  Dallin  og  den  næst- 
sidste datter  TruAnn  blev  også  født 
mens  familien  boede  i  Chicago. 


Årene  i  Chicago  gav  Dallin  store 
muligheder  for  at  vokse  i  kirken.  Han 
blev  kaldet  til  at  være  stavens  missi- 
onspræsident i  Chicago  stav  i  1961. 
Hans  stilling  indebar  aftenarbejde, 
og  han  spekulerede  på  hvordan  han 
ville  blive  i  stand  til  at  klare  ansvare- 
ne i  forbindelse  med  den  nye  kaldel- 
se også,  fortæller  søster  Oaks,  men 
han  gik  frem  i  tro.  Han  hengav  sig  til 
kaldelsen,  og  der  blev  ofte  åbnet  ud- 
veje for  at  han  kunne  gøre  sit  arbejde 
færdigt  tidligt,  eller  at  han  kunne  nå 
mere  end  han  havde  troet  i  den  givne 
tid. 

I  1961  blev  han  tilbudt  en  stilling 
ved  Chicago  universitetets  juridiske 
institut.  Han  accepterede  stillingen, 
som  han  fandt  berigende  og  ud- 
fordrende. 

1 1963  blev  han  kaldet  som  anden- 
rådgiver i  Chicago  South  stav.  Han 
tjente  med  præsident  Lysle  R.  Caho- 
on  og  John  Sonnenberg,  der  var  før- 
sterådgiver. Alle  tre  blev  senere  regi- 
onalrepræsentanter for  De  Tolv.  (I 
oktober  1984  blev  broder  Sonnen- 
berg kaldet  som  medlem  af  De  halv- 
fjerds' første  Kvorum). 

Dallin  Oaks  udførte  sine  kirkekal- 
delser med  sædvanlig  iver.  Ældste 
Sonnenberg  fortæller,  at  hans  med- 
rådgiver  fra  stavspræsidentskabet 
reserverede  søndagene  til  Herren, 
men  ikke  i  „akademisk  forstand"; 
det  var  helt  klart,  at  hans  tjeneste  og 
hans  studium  af  skriften  var  en  del  af 
en  ægte  anstrengelse  for  at  lære  mere 
om  Gud. 

Det  var  en  tid  hvor  præsident  Oaks 
måtte  klare  mange  opgaver.  En  af 
dem  var  at  være  formand  for  Chicago 
universitetets  komité  til  afgørelse  af 
hvilke  disciplinære  midler  der  skulle 
tages  i  anvendelse  imod  de  studeren- 
de der  havde  været  involveret  i  en 
17-dages  besættelse  af  skolens  admi- 
nistrationsbygning i  februar  1969. 
Hans  retfærdighed  og  diplomati  i  an- 
vendelsen af  disciplinære  midler 
vandt  beundring  hos  såvel  studeren- 
de, fakultetsmedlemmer  som  de  lo- 
kale myndigheder. 

1 1970  var  han  allerede  godt  kendt 
indenfor  sit  fag,  da  han  havde  tjent 
som  assisterende  statsdommer  for 
Cook  County  i  Illinois  i  sommeren 
1964;  som  viceinstitutbestyrer  og  in- 
stitutbestyrer for  det  juridiske  insti- 
tut; og  som  extern  lektor  ved  Michi- 
gan universitetets  jurainstitut  i  som- 

meren  1968.  Han  vandt  anerkendelse 
for  sin  tjeneste  som  juridisk  rådgiver 
til  borgerrettighedskomiteen  for  Illi- 
nois' forfatningskonvention  i  1970. 1 
en  periode  i  1970  og  1971  virkede  han 
som  administrerende  direktør  for 
den  amerikanske  juristsammen- 
slutning. 

Da  bror  Sonnenberg  blev  kaldet 
som  præsident  for  Chicago  South 
stav  i  1970,  valgte  han  Dallin  Oaks 
som  sin  førsterådgiver.  Men  det  skul- 
le ikke  vare  længe.  Med  den  åndelige 
indsigt  som  stavspræsidenter  ofte 
har,  husker  han  tilbage:  „Da  Ernest 
Wilkinson  trak  sig  tilbage  (som  præ- 
sident for  BYU)  vidste  jeg  med  det 
samme  at  Dallin  Oaks  ville  blive  kal- 
det." 

Præsident  Oaks  vandt  anerkendel- 
se for  mange  ting,  mens  han  tjente 
som  præsident  for  BYU,  men  han  lag- 
de især  vægt  på  akademisk  udmær- 
kelse. Han  blev  også  kendt  over  hele 
Amerika,  for  sin  modstand  mod  den 
føderale  regerings  indblanding  i 
private  uddannelser.  Han  stod  som 
talsmand  for  private  colleges  og 
universiteter.  I  3  år  var  han  præsi- 
dent for  den  amerikanske  sammen- 
slutning af  præsidenter  for  uafhæn- 
gige colleges  og  universiteter. 

Jeffrey  R.  Holland,  der  nu  tjener 
som  præsident  for  BYU,  karakterise- 
rer sin  forgænger  som  en  mand  med 
„en  usædvanlig  kombination  af  kva- 
liteter og  stærke  sider, "  en  mand  hvis 
„uovertrufne  analyserende  bedøm- 
melsesevne  ikke  kun  er  et  resultat  af 
juridiske  eksaminer,  men  endnu  vig- 
tigere, styres  af  et  ufejlbarligt  in- 
stinkt." 

Da  Dallin  Oaks  forlod  sin  stilling 
som  præsident  for  BYU,  og  selv  efter 
at  være  taget  i  ed  i  Utahs  højesteret 
den  1.  januar  1981,  var  der  mulighe- 
der for  at  søge  høje  landsdækkende 
stillinger.  Han  undlod  at  søge  dem, 
fordi  „jeg  kan  ikke  tænke  mig  noget 
andet  arbejde  jeg  hellere  vil  have  i  det 
offentlige  liv,  end  at  være  dommer." 

Men  visse  former  for  tjeneste  har 
en  højere  prioritet.  1 1971  havde  en  te- 
lefonopringning fra  præsident  Ha- 
rold B.  Lee,  som  dengang  var  første- 
rådgiver i  Det  øverste  Præsident- 
skab, bragt  ham  til  BYU  og  ændret 
hans  livs  kurs.  Om  aftenen  den  6. 
april  1984  ringede  telefonen  igen,  og 
det  var  præsident  Gordon  B.  Hinc- 
kley,  andenrådgiveren  i  Det  øverste 


Præsidentskab.  Dallin  Oaks  ændre- 
de igen  villigt  kurs.  „På  samme  måde 
som  man  ikke  søger  stillinger  i  kir- 
ken, afslår  man  dem  heller  ikke,"  si- 
ger han. 

Mens  ældste  Oaks  var  præsident 
for  BYU  kan  det  være  at  hans  rolle 
som  den  overordnede  administrator 
for  en  stund  har  overskygget  hans 
åndelige  natur.  De  der  arbejdede 
nært  sammen  med  ham  kunne  dog  se 
den.  „Dallin  er  bare  en  mand  der 
konstant  stoler  på  Herrens  Ånd  i  alt 
hvad  han  gør,"  siger  Rex  Lee,  som  er 
landsadvokat  i  USA,  og  som  var  in- 
stitutbestyrer for  BYU's  J.  Reuben 
Clark  jurainstitut.  „Præsident 
Oaks,"  siger  han,  „var  aldrig  ude  ef- 
ter at  opnå  en  personlig  høj  status,  el- 
ler én  der  pralede  med  sine  store  ev- 
ner. Han  er  det  klassiske  eksempel  på 
ydmyghed.  Han  er  overhovedet  ikke 
selvhøjtidelig." 

De  der  har  hørt  ham  tale  på  BYU 
ved,  at  Dallin  Oaks  personligt  lagde 
vægt  på  evangeliske  principper.  Han 
understregede  den  nære  sammen- 
hæng mellem  åndelighed  og  indlæ- 
ring, med  hovedvægten  på  åndelig- 
heden. Han  talte  ofte  om  moral,  om 
omvendelse  og  om  åbenbaring.  Ær- 


lighed og  hæderlighed  i  alle  livets  sa- 
ger var  nogle  af  hans  hovedemner. 

„Hvis  jeg  skal  finde  et  ord  der 
bedst  beskriver  min  far,  må  det  blive 
hæderlighed.  Jeg  har  altid  vidst  at 
han  aldrig  ville  gøre  noget  uhæder- 
ligt," siger  hans  datter  Sharmon  (nu 
fru  Jack  Ward).  Hun  kan  huske  hvor- 
dan han  engang  skændte  på  hende 
for  at  forsøge  at  tage  et  ustemplet  fri- 
mærke af  et  brev  hun  havde  fået,  for 
at  bruge  det  igen. 

Sharmon  begyndte  på  college  det 
år  hendes  far  blev  præsident  på  BYU. 
Når  lærerne  kom  til  hendes  navn  på 
listen,  blev  hun  ofte  spurgt:  „Er  du  i 
familie  med  .  .  .  æh  ..."  Der  var  al- 
drig nogen  der  gjorde  spørgsmålet 
færdigt,  fortæller  hun  leende. 

Årene  på  BYU  var  ikke  så  travle 
som  dem  i  Chicago,  fortæller  Lloyd. 
Hans  far  var  meget  oftere  hjemme. 
„Næsten  hver  lørdag  skaffede  vi  os 
nogle  orm  og  tog  hen  for  at  fiske  i 
Spanish  Fork  floden. "  Efter  et  stykke 
tid  plejede  Lloyd  (som  senere  udgik 
fra  BYU  med  en  eksamen  i  geologi)  at 
blive  træt  af  at  fiske  og  i  stedet  samle 
eller  kaste  med  sten,  men  hans  far 
blev  ved.  „Det,"  fortæller  June  Oaks, 
„er  typisk.  Hvis  han  fisker,  så  fisker 


Dallin  Oaks'  indsættelse  som  præsident  for  Brigham  Young  universitet  i  1971  gav  anledning  til 
dette  historiske  billede  af  præsident  Harold  B.  Lee,  forrest  til  venstre,  der  dengang  var  førsterådgiver 
i  Det  øverste  Præsidentskab;  kirkens  præsident  Joseph  Fielding  Smith;  præsident  N.  Eldon  Tanner, 
andenrådgiver  i  Det  øverste  Præsidentskab;  ældste  Oaks.  Anden  række  fra  venstre:  ældste  Mark  E. 
Petersen  fra  De  tolvs  Råd;  præsident  Marion  G.  Romney,  nu  førsterådgiver  i  Det  øverste 
Præsidentskab  og  dengang  medlem  af  De  tolvs  Råd;  ældste  LeGrand  Richards  fra  De  tolvs  Råd. 
Bageste  række  fra  venstre:  ældste  Marion  D.  Hanks,  nu  medlem  af  De  halvfjerds'  første  Kvorum  og 
dengang  assistent  til  De  tolvs  Råd;  og  ældste  A.  Theodore  Tuttle  fra  De  halvfjerds '  første  Kvorum. 


Kort  efter  at  ældste  Oaks  blev  præsident  for  Brigham  Young  universitet  fik  familien  taget  dette 
portræt.  Stående  fra  venstre:  Søster  Oaks,  Cheri,  Snarmon  og  Lloyd.  Forrest:  Dallin  D.,  Præsident 
Oaks,  TruAnn. 


han  med  den  samme  iver  som  når 
han  kaster  sig  over  sine  lovbøger." 

Lloyd,  som  nu  studerer  jura  ved 
Northern  Illinois  University  i  De 
Kalb,  blev  ikke  overrasket  over  fade- 
rens kaldelse  som  generalautoritet. 
„Hele  hans  liv  har  han  levet  meget 
nær  til  Ånden."  En  aften  bad  Lloyd 
om  at  låne  bilen  til  en  fest.  Han  var 
ved  at  bakke  ud,  da  hans  far  bad  ham 
om  ikke  at  tage  af  sted,  fordi  han  følte 
sig  tilskyndet  til  at  det  ikke  ville  være 
klogt.  De  fandt  senere  ud  af  at  en  an- 
den bil  var  kørt  af  vejen  der  hvor  Llo- 
yd ville  have  kørt,  og  de  følte  at  til- 
skyndelsen må  have  været  en  ad- 
varsel. 

Sharmon  nævner  også  faderens 
nære  forbindelse  med  Ånden.  Hun 
kan  huske  hvordan  hun  kom  sent 
hjem  en  aften  mens  hun  gik  på  high 
school,  og  da  hun  gik  ind  for  at  sige 
godnat  til  sine  forældre  i  deres  sove- 
værelse, fandt  hun  sin  far  liggende 
på  knæ  i  bøn. 

Begge  hendes  forældre  har  været 
gode  eksempler  på  mange  måder,  si- 
ger hun.  „En  af  de  ting  vi  påskønne- 
de var  at  vores  far  og  mor  elskede  hi- 
nanden." 

Børn  og  venner  siger  at  det  er  umu- 
ligt at  tale  om  Dallin  Oaks'  succes  i 
livet,  uden  at  komme  ind  på  June 


Oaks.  Det  er  hendes  mand  enig  i. 
„  Hun  har  bragt  det  bedste  frem  i  mig . 
Jeg  tror  aldrig  at  jeg  var  kommet  no- 
gen steder  uden  hende,"  siger  han. 
„June  afholdt  mig  fra  at  blive  opblæst 
og  selvhøjtidelig."  „Hun  er  vellidt 
hos  dem  hun  møder,"  tilføjer  han, 
„og  fuldstændig  upåvirket."  Mens 
han  var  præsident  på  BYU  var  hun 
værtinde  for  overdommeren  ved 
Amerikas  højesteret,  overdommeren 
og  andre  embedsmænd  fra  Sovjetu- 
nionens højesteret,  USA's  tidligere 
præsident  Gerald  R.  Ford,  3  af  kir- 
kens præsidenter  og  en  mængde  an- 
dre generalautoriteter.  Hun  var  „helt 
naturlig  i  deres  selskab,  og  lige  så  na- 
turlig i  selskab  med  de  håndværkere 
der  kom  for  at  reparere  huset." 

Han  tilføjer  beundrende  at  hun  er 
sådan  en  mor,  der  lærte  at  spille  gui- 
tar, så  hun  kunne  akkompagnere  sin 
8-årige  datter  Jenny  når  hun  spillede 
violin.  Jenny  skal  egentlig  spille  klas- 
sisk, men  af  og  til  spiller  hun  country 
musik,  fordi  hun  kan  lide  det. 

„Hun  er  sine  døtres  bedste  ven  - 
ikke  blot  deres  mor,  men  deres  bed- 
ste ven,"  siger  ældste  Oaks  om  sin 
hustru. 

June  fortæller  at  han  altid  har  støt- 
tet hende  helhjertet  i  hendes  aktivite- 
ter -  lige  fra  skolearbejde  til  kirkekal- 


delser. Han  opmuntrede  hende  til  at 
tage  sig  en  uddannelse  i  sociologi, 
skønt  det  betød  at  hun  måtte  tage  de- 
res små  børn  med  sig  og  studere  i 
Provo  i  store  dele  af  mange  somre, 
mens  hun  efterlod  ham  i  Chicago. 

„Han  er  en  dygtig  underviser  og 
lærer,"  fortæller  hun,  og  tilføjer,  at 
han  ofte  giver  hende  artikler  som  han 
synes  hun  bør  læse  eller  som  han  me- 
ner hun  ville  kunne  lide. 

Han  læser  altid.  „Han  læser  3  eller 
4  aviser  om  dagen"  -  fra  Washing- 
ton, Salt  Lake  City  og  Provo  regel- 
mæssigt -  kirkens  blade,  et  udvalg  af 
juridisk  litteratur  og  en  stor  mængde 
andre  bøger  eller  tidsskrifter.  Der  er 
et  mønster  i  læsningen.  Han  læser 
tekniske  artikler  om  morgenen,  når 
han  tænker  bedst,  og  gemmer  de  let- 
tere ting  til  senere.  Men  han  har  altid 
læsestof  ved  hånden.  „Hvis  han  me- 
ner at  han  får  ventetid  i  løbet  af  dagen 
tager  han  altid  noget  læsestof  med," 
fortæller  hun. 

Hans  nye  kaldelse  vil  nok  gøre  at 
karakteren  af  hans  læsestof  vil  ændre 
sig  lidt.  Hans  mål  vil  utvivlsomt  blive 
ændret.  På  trods  af  års  erfaring  med 
administrativ  og  offentlig  tjeneste  si- 
ger han  selv:  „Jeg  synes,  at  mine 
svagheder  er  langt  mere  fremtræden- 
de end  mine  stærke  sider." 

Selv  om  han  har  været  regionalre- 
præsentant i  6 1/2  år,  og  i  et  stavspræ- 
sidentskab  i  9  år,  fremdrager  han,  at 
han  ikke  har  været  biskop,  missions- 
præsident  eller  tempelpræsident 
som  de  andre  generalautoriteter. 
Han  har  heller  ikke  deres  erfaring  i  at 
undervise  ud  fra  skriften  i  kirkens 
uddannelsessystem.  „Der  er  så  man- 
ge ting  i  den  kirkelige  og  åndelige  si- 
de af  riget  som  jeg  ikke  har  arbejdet 
med,  at  jeg  føler  mig  utilstrækkelig 
på  de  områder." 

Hvor  begynder  arbejdet  i  hans  nye 
kaldelse? 

„Jeg  tror  det  begynder  med  at  følge 
i  de  andre  apostles  fodspor,  ved  at 
gøre  det  de  har  gjort, "  siger  han.  „Jeg 
står  til  deres  tjeneste." 

Hans  ven,  ældste  Sonnenberg,  si- 
ger at  ældste  Oaks  vil  være  opgaven 
voksen  fordi  han  altid  først  og  frem- 
mest har  „elsket  og  tjent  Herren  og 
sin  familie." 

„Det  stod  klart  for  mig  for  længe  si- 
den, at  han  var  udvalgt  til  at  bære  et 
stort  ansvar  i  riget."  □ 

At  stræbe 
sammen 


En  samtale  med  præsidentskabet  for  hjælpeforeningen 


Spørgsmål:  Søster  Winder,  siden 
du  blev  kaldet  i  1984  er  hjælpefore- 
ningens bygning  blevet  hjemsted  for 
3  hjælpeorganisationer  -  hjælpefore- 
ningen, Unge  Piger  og  primary. 
Hvad  symboliserer  dette  træk? 

Søster  Barbara  W.  Winder,  præsi- 
dentinde:  For  mig  symboliserer  det 
vort  forenede  formål.  Vi  er  sandelig 
alle  bundet  sammen  i  den  samme 
storslåede  sag. 

Naturligvis  har  evangeliet  altid 
forenet  os.  Præsidentskaberne  for 
hjælpeorganisationerne  mødes  en 
gang  om  ugen  med  det  fælles  ønske 
at  styrke  hvert  barn,  hver  ung  pige, 
kvinde  og  familie. 


Spørgsmål:  Ser  du  også  denne 
øgede  enhed  på  wards-  og 
stavsbasis? 

Søster  Winder:  Enighedens  og 
samarbejdets  ånd  har  fænget.  Vi  ser 
hjælpeorganisationerne  arbejde 
sammen  på  at  styrke  familien  og  den 
enkelte,  uden  dog  at  tabe  deres  ene- 
stående ansvar  og  særpræg. 

Søster  Joanne  B.  Doxey,  anden- 
rådgiver: Lad  mig  give  jer  et  eksem- 
pel. Jeg  har  arbejdet  i  primary  i  man- 
ge år,  før  jeg  fik  min  nuværende  kal- 
delse. Jeg  kan  se  fordelene  ved  at  gø- 
re en  primarylærer  til  besøgslærerin- 
de  i  et  hjem  hvor  der  er  uaktive  børn. 
Når  hun  besøger  hjemmet  hver  må- 


Søster  Barbara  W.  Winder,  (siddende),  hjælpeforeningens  præsidentinde,  sammen  med 

Joy  F.  Evans,  (stående,  venstre)  førsterådgiver;  Joanne  B.  Doxey,  andenrådgiver;  Joan  Spencer, 

sekretær/kasserer. 


ned,  kan  hun  danne  et  grundlag  for 
at  styrke  hele  familien  -  børnene  så- 
vel som  moderen. 

Spørgsmål:  Hvordan  kan  et  samar- 
bejde mellem  ledere  i  Unge  Piger  og 
hjælpeforeningen  lette  overgangen 
for  piger  der  skal  rykke  op  i  hjælpe- 
foreningen? 

Søster  Joy  F.  Evans,  førsterådgiver: 
Wards-  og  stavsledere  skal  arbejde 
sammen  for  at  gøre  den  overgang  be- 
tydningsfuld for  pigerne,  og  ikke  blot 
en  hovedkulds  overgang  til  deres 
mors  organisation. 

Det  er  noget  vi  må  tænke  over  læn- 
ge inden  pigerne  bliver  16  eller  17.  Vi 
skal  plante  kimen  i  de  unge  pigers  liv. 
Når  vi  taler  med  dem  om  hvad  fremti- 
den indebærer  for  dem,  skal  vi  også 
tale  om  hjælpeforeningen. 

Søster  Winder:  Netop  -  det  bør  væ- 
re på  samme  måde  som  når  vi  forbe- 
reder vore  sønner  til  at  tage  på  missi- 
on. Man  kunne  også  nu  og  da  invite- 
re laurbærpigerne  til  arbejdsmøder- 
ne. En  af  de  fremstående  unge  voks- 
ne kan  komme  og  tale  om  hjælpefore- 
ningen i  en  klasse  i  Unge  Piger. 

Søster  Doxey:  Så  skal  vi  have  noget 
godt  og  væsentligt  at  tilbyde  dem  når 
de  kommer  ind  i  hjælpeforeningen. 

Det  er  vigtigt  at  de  straks  bliver  in- 
volveret. Fx.  kan  hjælpeforeningsle- 
dere  kalde  disse  unge  kvinder  til  at 
være  besøgslærerinder. 

Spørgsmål:  A  propos  besøgslærer- 
inder, hvilke  perspektiver  vil  I  gerne 
dele  med  kirkens  kvinder? 

Søster  Winder:  Det  er  væsentligt  at 
alle  søstre  har  en  besøgslærerinde  - 
for  at  hun  kan  føle,  at  der  er  brug  for 
hende,  at  der  er  nogen  der  har  om- 
sorg for  hende  og  tænker  på  hende. 
Men  det  er  lige  så  vigtigt,  at  besøgs- 
lærerinden  får  mulighed  for  at  vokse 
gennem  denne  omsorg.  Ved  at  kalde 
vore  kvinder  som  besøgslærerinder 
giver  vi  dem  muligheden  for  at  udvi- 
kle Kristi  rene  kærlighed,  som  kan 
blive  til  stor  velsignelse  i  livet. 

Søster  Evans:  Jeg  kommer  til  at 
tænke  på  en  hjælpeforeningspræsi- 
dentinde  jeg  mødte  i  et  ward  i  Irland. 
Hun  har  hverken  bil  eller  telefon,  så 
hun  tager  trofast  sin  cykel  når  hun 
skal  ud  som  besøgslærerinde.  Og 
hun  glæder  sig  over  arbejdet. 

Spørgsmål:  Vort  medlemskab  har 
virkelig  kvinder  under  alle  mulige 
omstændigheder.  Hvad  forener  os 
alle  efter  jeres  mening? 

Søster  Evans:  Vor  hengivenhed  til 
evangeliet.  Jeg  har  set  storslåede, 
hengivne  kvinder  alle  de  steder  jeg 
har  besøgt  -  kvinder  der  er  glade  for 
at  tjene  der  hvor  de  er  blevet  kaldet, 
og  som  ønsker  at  vide  mere  om  evan- 
geliet. 

Søster  Winder:  I  de  små  samfund 
jeg  besøgte  i  det  nordlige  Maine  så 


jeg  kvinder,  der  arbejder  sammen  - 
næsten  for  at  overleve  -  i  det  usæd- 
vanlige klima.  Og  i  de  mere  befolke- 
de områder  så  jeg  kvinder  behandle 
andre  problemer  -  „travlhed"  og  by- 
livets krav.  Og  dog  var  der  et  fælles 
træk  af  hengivenhed  og  forpligtelse, 
uanset  hvad  de  ydre  omstændighe- 
der var. 


Spørgsmål:  I  hjælpeforeningens 
begyndelse  var  den  tjeneste  kvinder- 
ne ydede  hinanden  bogstaveligt  talt 
livsbevarende.  Hvordan  kan  vi  give 
af  os  selv  i  vore  dage,  som  for  så  man- 
ge af  os  er  mere  bekvemme? 

Søster  Winder:  Jeg  er  ikke  sikker  på 
at  vore  dage  er  så  bekvemme.  Der  er 
sociale  og  følelsesmæssige  pres  så  vel 

som  økonomisk  pres  som  gør  dette  til 
en  tid  hvor  vi  også  har  brug  for  livsbe- 
varende foranstaltninger. 

Søster  Doxey:  Jeg  var  i  Mississippi 
for  ikke  længe  siden,  og  der  rejser  sø- 
strene tværs  over  staten  for  at  være 
sammen,  og  besøgslærerindearbej- 
det  tager  en  hel  dag.  De  har  virkelig 
brug  for  søsterskabet. 

Søster  Winder:  En  af  mine  venin- 
der i  Salt  Lake  City  sidder  i  rullestol, 
og  har  en  særlig  udstyret  bil,  så  hun 
kan  udføre  sit  besøgslærerindearbej- 
de.  Hun  henter  sin  kammerat  og 
sammen  kører  de  til  en  søsters  hjem. 
Søsteren  kommer  ud  og  sidder  i  bi- 
len, mens  min  veninde  udfører  sitbe- 
søgslærerindearbejde.  Hun  er  et  så 
behageligt  menneske  at  også  naboer- 
ne ofte  kommer  over  til  bilen  for  at 
hilse  på  hende. 

Søster  Evans:  Sådanne  ofre  bringer 
Ånden  i  stor  overflod.  Naturligvis 
behøver  vi  ikke  at  være  isoleret  eller 
lide  afsavn  for  at  ofre  så  vi  kan  nyde 
godt  af  Ånden.  Jeg  kender  nogle 
kvinder  som  har  det  særdeles  kom- 
fortabelt, som  virkelig  yder  alt  hvad 
de  kan. 

Søster  Joan  Spencer,  sekretær:  Jeg 
kommer  til  at  tænke  på  en  velhaven- 
de kvinde  i  Arizona.  En  pige  hun 
kendte  måtte  bruge  de  penge  hun 
havde  sparet  sammen  til  sin  mission, 
for  at  hjælpe  sin  alvorligt  syge  mor. 
Alle  hendes  missionspenge  gik  til 
hospitalsregningen.  Denne  vidund- 
erlige kvinde  betalte  for  den  piges 
mission.  Både  hun  og  hendes  mand 
indser  at  når  de  er  blevet  så  velsignet 
har  de  en  pligt  til  og  en  stor  mulighed 
for  at  dele  med  andre. 

Spørgsmål:  Der  synes  at  være  nog- 
le søstre  der  er  i  defensiven,  fordi  de 
er  i  forskellige  situationer  -  gifte  con- 
tra enlige;  dem  der  arbejder  udenfor 
hjemmet  contra  dem  der  ikke  gør  det. 
Hvilken  fælles  baggrund  har  kvin- 
derne i  kirken? 

Søster  Winder:  Jeg  har  altid  været 
imponeret  over  den  holdning  kvin- 
derne havde  i  kirkens  tidligere  tid. 
De  sluttede  sig  sammen  -  nogle  med 
store  midler,  andre  med  få  -  for  at 
hjælpe  hinanden.  Sammen  mødte  de 
så  deres  problemer.  Vor  tro  på  evan- 
geliets principper  forener  os.  Og  hvis 
vi  er  forenede  vil  vi  have  styrke  til  at 
stå  fast. 

Søster  Doxey:  Alle  kvinder  er 
Guds  døtre.  „Holder  vi  befalinger- 


ne? Vokser  vi  i  kærlighed?"  En  kvin- 
des status  eller  omstændigheder  er 
mindre  vigtige  end  disse  grundlæg- 
gende spørgsmål,  som  vi  alle  har  til 
fælles. 

Spørgsmål:  Geografiske  og  kultu- 
relle forskelle  skaber  store  uensartet- 
heder blandt  os.  Hvor  fleksible  er  de 
lokale  ledere  når  det  drejer  sig  om  at 
tilpasse  undervisningsmaterialerne 
så  de  dækker  netop  deres  behov? 

Søster  Doxey:  Vi  opfordrer  altid  le- 
derne til  at  tage  lektien  til  sig  før  de  til- 
passer den.  Vi  indser  naturligvis,  at 
nogle  lektier  nødvendigvis  må  tilpas- 
ses så  de  dækker  behovet  hos  søstre  i 
forskellige  kulturer. 

Søster  Evans:  Der  kan  opstå  et  sær- 
ligt behov  i  et  ward  -  fx.  ved  en  trage- 
die, eller  måske  nogen  der  skal  til 
templet  for  første  gang  -  som  kan 
kræve  ekstra  materialer.  Måske  kan 
man  bruge  en  konferencetale  eller  en 
artikel  fra  Stjernen  i  en  sådan  situati- 
on. De  fleste  lektier  er  indrettet  på  en 
sådan  måde,  at  dette  kan  lade  sig 
gøre. 

Spørgsmål:  Hvordan  modtages 
hjælpeforeningslektierne  verden 
over? 

Søster  Evans:  Vi  er  blevet  overra- 
sket over  at  se  hvor  positiv  søstrenes 
reaktion  har  været  overalt.  De  lader 
til  at  være  meget  glade  for  lektierne. 
Deres  reaktioner  er  kun  forskellige 
når  det  drejer  sig  om  deres  læreres 
dygtighed.  Det  er  vigtigt  at  vi  hele  ti- 
den holder  os  for  øje,  at  vi  må  udvikle 
vore  undervisningsevner  ved  at  læg- 
ge vægt  på  vore  lærertrænings- 
kurser. 

Søster  Doxey:  Alt  undervisnings- 
materiale er  beregnet  på  at  udvikle  en 
dyb  tro  på  Herren  Jesus  Kristus.  Hver 
lektie  skal  fokusere  på  et  af  evangeli- 
ets principper,  som  er  ledesnore,  der 
skal  hjælpe  os  med  at  udvikle  denne 
tro.  Og  det  kan  ske  i  en  hvilken  som 
helst  lektie  -  barmhjertighedstj  ene- 
ste, samfundslektierne,  kulturlekti- 
erne, mødrelektierne  og  hjemkund- 
skabslektierne,  så  vel  som  i  åndelig 
livsførelse. 

Søster  Winder:  Vi  håber  at  alle 
kvinder  forstår  deres  rettigheder  og 
handlefrihed,  med  det  dertilhørende 
ansvar.  Vi  må  nødvendigvis  erhver- 
ve os  kundskab  for  at  træffe  intelli- 
gente valg.  Når  vi  lærer  at  adlyde  og 
leve  vort  liv  i  overensstemmelse  med 
vore  overbevisninger  udvikler  vi  en 


hæderlighed,  som  vil  afværge  mange 
af  vore  bekymringer.  Vi  opdager  at 
livet  har  et  formål,  og  er  lykkeligst 
når  vi  arbejder  på  at  opfylde  det. 

Spørgsmål:  Vort  søsterskab  indbe- 
fatter nu  også  kvinder  i  lande  hvor 
store  mangler  snarere  er  reglen  end 
undtagelsen.  Hvilket  ansvar  har  vi 
for  dem? 

Søster  Winder:  Vi  har  stor  omsorg 
for  søtrene  i  de  dele  af  verden  der  ik- 
ke nyder  godt  af  de  samme  fordele 
som  vi  gør.  Vi  ved  at  vor  tiende  virke- 
lig betyder  noget  for  dem  der  har 
hjælp  behov  -  det  er  en  stor  trøst. 

Søster  Doxey:  I  bjergene  i  Guate- 
mala har  præstedømmelederne  lært 
deres  folk  en  bedre  måde  at  dyrke 
majs  på  -  hvordan  man  brakpløjer  og 
forbedrer  jorden.  Folket  lærer  hvor- 
dan de  skal  klare  sig  selv  bedre,  hvor- 
dan deres  børn  får  den  bedste  næ- 
ring. Jeg  ser  mulighederne  i  disse 
præstedømmeledede  anstrengelser, 
og  hjælpeforeningen  giver  sin  fulde 
støtte. 

Søster  Winder:  Jeg  tænker  også  på 
de  mange  templer  der  bygges.  Og 
gennem  vor  tiende  og  offerydelse 
kan  vi  støtte  kirkens  missionering.  Vi 
er  nødt  til  at  vide  at  vi  virkelig  gør  no- 
get der  er  til  velsignelse  for  vore  brød- 
re og  søstre  overalt  i  verden. 

Spørgsmål:  Det  du  her  skitserer  er 
altså  en  organiseret  form  for  at  give, 
under  præstedømmets  ledelse. 

Søster  Doxey:  Ja.  Systemet  er  alle- 
rede på  plads.  Redskaberne  er  para- 
te. Det  eneste  vi  skal  er  at  anvende  de 
redskaber  som  Herren  har  givet  os. 
Under  præstedømmets  ledelse  kan  vi 
velsigne  andre.  Vi  kvinder  bekymrer 
os  ikke  kun  for  os  selv,  men  for  hele 
kirkens  mission.  Vi  tænker  på  missi- 
oneringen og  genealogi  og  tempelar- 
bejdet. 

Søster  Evans:  Da  jeg  var  i  New  Zea- 
land og  på  Tahiti  hørte  jeg  kvinderne 
sige :  „  Vi  lærer  hinanden  at  blive  vær- 
dige til  at  tage  til  templet. "  Er  det  ikke 
vidunderligt! 

Søster  Winder:  Vort  mål  er  at  op- 
muntre hver  kvinde  til  at  vokse  sig 
stærk  i  forståelsen  af  evangeliet,  og  til 
at  stræbe  sammen  med  sine  søstre  og 
præstedømmet.  Ordet  „stræbe"  er  et 
aktivt  ord.  Det  er  ikke  let  at  stræbe, 
men  det  giver  ægte  belønninger  - 
hengivenhed,  søsterskab  og  glæden 
ved  evangeliet.  □ 

César  Aedo: 
Manden  der  fortæller 
historier  uden  ord 


Don  L.  Searle 


H 


et  faretruende  ansigtsudtryk  og  bliv- 


an  rejser  sig  i  sine  fulde  1,65  er  den  stolte,  truende  Goliat  der  ned- 
meters  højde,  trækker  sine  kæmper  den  hebraiske  hær.  I  næste 
slanke  skuldre  tilbage,  laver      øjeblik  er  han  den  unge  David  der 

danser  let  hen  over  bakketoppene 
med  sin  stenslynge. 

Lige  så  pludseligt  bliver  han  til  en 
tynget  pioner,  der  trækker  sin  tungt 
læssede  håndkærre  over  den  ameri- 
kanske prærie.  Hans  spændte  arm- 
muskler og  hvert  tunge  skridt  vidner 
om  hans  kamp. 

Der  bliver  ikke  sagt  et  ord,  men 
man  hører  med  hjertet  og  forstår. 

César  Aedo  er  mimiker  og  er  ved  at 
blive  godt  kendt  i  Europa.  Han  er  tid- 
ligere elev  af  den  franske  mester  Mar- 
cel Marceau,  og  har  optrådt  på  scener 
og  i  fjernsyn  i  Tyskland,  Frankrig  og 
Schweiz  samt  mange  steder  i  Syd-  og 
Mellemamerika.  I  maj  1984  havde 
han  debut  i  Amerika,  og  nu  har  han 


skrevet  kontrakt  med  en  af  Vesteuro- 
pas største  cirkus:  Cirkus  Knie. 

Både  på  scenen  og  udenfor  scenen 
lader  han  til  at  være  energisk,  spon- 
tan og  meget  intens.  Det  bliver  klart, 
når  man  hører  ham  tale  om  sin  bag- 
grund, at  den  intensitet  han  lægger  i 
sin  optræden  er  typisk  for  den  hen- 


givenhed han  lægger  i  alt  det  han  an- 
ser for  at  være  af  værdi  i  livet. 

Bror  Aedo  er  en  hjemvendt  missio- 
nær og  kommer  fra  Lima  i  Peru.  Det 
var  hårdt  for  hans  far,  der  er  skræd- 
der, at  skaffe  til  dagen  og  vejen  til  sin 
store  familie.  Men  den  unge  César 
var  meget  ivrig  efter  at  få  en  uddan- 
nelse, og  at  adlyde  profetens  råd  om 
at  han  skulle  tage  på  mission.  Han 
vidste  at  det  ville  kræve  en  stor  an- 
strengelse af  ham  at  nyde  godt  af  dis- 
se velsignelser.  Så  -  som  det  er  blevet 
fortalt  i  et  af  primarys  lektiehæfter  - 
tjente  han  penge  ved  at  vaske  og  po- 
lere biler  nær  sin  skole,  så  han  kunne 
betale  for  sin  egen  skolegang  og  sene- 
re for  sin  mission.  Missionen  betød  så 
meget  for  ham,  at  han  ikke  lod  en 
blindtarmsoperation  holde  ham  i 
sengen  ret  længe.  Fem  dage  efter  o- 
perationen  var  han  igen  ude  at  un- 
dervise og  banke  på  døre.  „Jeg  har  et 
arbejde  at  gøre.  Jeg  er  missionær," 
forklarede  han  helt  upåvirket. 

Efter  sin  mission  studerede  han  so- 
ciologi ved  Villareal  universitet  i  Li- 
ma. Men  hans  største  kærlighed  var 
scenekunst,  så  det  studerede  han  og- 
så. I  virkelighed  var  hans  studium  af 
scenekunst  begyndt  langt  tidligere, 
nemlig  da  han  var  6  år  gammel.  Han 
kom  trofast  i  søndagsskolen  i  den  kir- 
ke han  tilhørte  dengang,  fordi  man 
altid  viste  en  gammel  film  for  de  små 
bagefter.  Han  blev  tryllebundet  af 
stumfilmene  med  Buster  Keaton, 
Charlie  Chaplin  og  Harold  Lloyd. 
César  var  9  år  dengang  missionærer- 
ne bragte  evangeliet  ind  i  hans  famili- 
es hjem.  Allerede  da  han  var  11  op- 
trådte han  i  sin  grens  talentkonkur- 
rencer. 

Efter  sine  studier  ved  Villareal 
universitet  ønskede  bror  Aedo  at  ta- 
ge til  Europa  for  at  studere  videre  i 
statskundskab.  Han  arbejdede  sig  op 
gennem  adskillige  Syd-  og  Mellem- 
amerikanske lande  ved  at  optræde 
som  mimiker  indtil  han  havde  sparet 
penge  nok  sammen  til  at  flyve  til  Eu- 
ropa. „Jeg  tog  til  Europa  med  mit  ta- 
lent, og  intet  andet,"  fortæller  han. 

En  serie  hændelser,  som  han  anser 
for  at  være  styret  af  forsynet,  forhind- 
rede ham  i  at  melde  sig  til  studierne 
med  det  samme.  Han  tilbragte  ad- 
skillige uger  i  slutningen  af  1979  og 
begyndelsen  af  1980  sammen  med 
sin  søster  i  Geneve  -  længe  nok  til  at 
finde  ud  af,  at  han  ikke  ville  studere 

statskundskab,  men  at  han  ville  stu- 
dere mimik  hos  den  mand  som  anses 
for  at  være  „Mesteren".  Bror  Aedo 
vidste  at  når  han  havde  tro  ville  det 
også  ske,  hvis  han  holdt  ud.  Så  han 
vendte  tilbage  til  Paris  og  var  udhol- 
dende nok  til  at  han  til  sidst  mødte 
Marcel  Marceau  og  blev  en  af  hans 
elever. 

Han  tilbragte  tre  år  som  elev  af 
Monsieur  Marceau  -  og  han  studere- 
de ikke  blot  mimik,  men  også  drama, 
klassisk  og  moderne  dans,  akrobatik 
og  fægtning.  Han  var  en  af  de  få  ele- 
ver der  var  i  stand  til  at  tjene  pengene 
til  studiet  og  til  at  leve  for,  ved  at  op- 
træde i  weekenden  og  i  sommerferi- 
erne. Nu  studerer  han  hos  den  mand 
der  oplærte  mesteren,  Monsieur 
Marceaus  86-årige  lærer,  Etienne 
Decroux.  Han  fortsætter  også  sine 
studier  i  klassisk  dans. 

Komedie  udgør  en  stor  del  af  hans 


kunst.  Et  af  hans  fremtrædende  styk- 
ker viser  den  rejsende,  som  ikke  kan 
komme  af  sted,  fordi  han  ikke  kan 
løfte  sin  overfyldte  kuffert.  Kufferten 
hænger  for  enden  af  mimerens  arm, 
og  selv  om  han  øjensynligt  opbyder 
alle  sine  kræfter  kan  han  ikke  røre 
den  -  før  han  åbner  den  og  fjerner  et 
enkelt  lommetørklæde! 

Hans  kunst  har  også  sine  alvorlige 
sider.  „Jeg  har  stor  tro  på  Kristus," 
understreger  han,  og  tilføjer  at  vore 
talenter  er  givet  os  her  på  jorden,  så 
vi  kan  hjælpe  andre,  som  Frelseren 
lærte  os.  Bror  Aedo  bruger  sit  talent 
til  at  hjælpe  på  helt  åbenlyse  måder, 
ved  at  gøre  andre  glade  og,  håber 
han,  ved  at  vise  livets  lyse  sider. 

Han  kan  lide  at  dramatisere  nogle 
af  historierne  fra  skriften.  Typisk  nok 
illustrerer  han  det  med  en  demon- 
stration. Først  er  han  den  ydmyge, 
hellige  bror  der  ofrer  til  Gud,  og  så  er 


han  den  stolte,  jaloux,  onde  bror. 
Den  der  ser  på,  føler  Abels  renhed, 
og  Kains  vrede. 

César  Aedos  kunst  har  også  hjul- 
pet andre,  på  helt  håndgribelig  vis. 
Gennem  sin  optræden  har  han  været 
i  stand  til  at  holde  en  af  sine  brødre  på 
mission  i  Canada,  og  hente  to  af  sine 
brødre  til  Paris  så  de  kan  få  en  ud- 
dannelse. 

„Jeg  har  været  i  stand  til  at  hjælpe 
hele  min  familie.  Jeg  vil  ikke  rose  mig 
selv;  jeg  skylder  Gud  tak  for  det  jeg 
har  været  i  stand  til  at  gøre." 

Nu  hvor  han  er  30  år  gammel  kom- 
mer han  i  Paris'  ward  for  enlige. 
Skønt  hans  liv  indtil  nu  har  været 
fyldt  med  arbejde,  studium  og  tjene- 
ste for  andre,  ser  han  frem  til  at  blive 
gift  og  få  sin  egen  familie.  „Ya  vie- 
ne, "  siger  han,  med  et  udtryk  der  er 
typisk  i  de  spansktalende  lande,  „det 
skal  nok  komme".  □ 

At  være  forældre 
En  hjertesag 


Patricia  T.  Holland 

Førsterådgiver  i  kirkens  præsidentskab  for  Unge  Piger 


Da  en  4-årig  for  ikke  så  længe 
siden  blev  spurgt  om  hvorfor 
hendes  lillebror  græd,  kigge- 
de hun  på  barnet,  tænkte  sig  om  et 
øjeblik  og  svarede  så:  „Hvis  du  ikke 
havde  noget  hår,  og  ingen  tænder  og 
dine  ben  rystede  sådan,  så  ville  du 
også  græde." 

Vi  kommer  alle  grædende  ind  i  ver- 
den -  og  en  smule  rystede.  Når  for- 
ældre tager  et  nyfødt  barn  til  sig,  som 
på  det  tidspunkt  ikke  er  andet  end  et 
bundt  muligheder,  og  elsker  og  vejle- 
der og  udvikler  det  barn  indtil  det 
pludseligt  er  et  fuldt  funktionsdyg- 
tigt menneske,  er  det  et  af  de  største 
videnskabelige  mirakler  og  den  stør- 
ste af  alle  kunstarter. 

Da  Herren  skabte  forældre  skabte 
han  noget  der  ligger  meget  tæt  op  ad 
ham  selv.  Vi  der  har  givet  børn  liv  har 
en  indre  kundskab  om,  at  dette  er 
den  største  af  alle  kaldelser,  den  hel- 
ligste opgave  -  og  derfor  kan  den 
mindste  fejl  kaste  os  ud  i  en  ødelæg- 
gende fortvivlelse. 

Selv  med  vore  bedste  hensigter  og 
vore  mest  behjertede  anstrengelser 
er  der  nogle  af  os  der  oplever,  at  vore 
børn  ikke  bliver  som  vi  gerne  så  det. 
De  er  til  tider  meget  svære  at  kommu- 
nikere med.  De  kæmper  måske  i  sko- 
len, har  følelsesmæssige  vanskelig- 
heder, gør  åbent  oprør  eller  måske  er 
de  bare  utroligt  generte.  Der  er  man- 
ge årsager  til  at  de  måske  endnu  er 
lidt  ustadige. 

Det  lader  til  at  selv  om  vore  børn  ik- 
ke har  problemer  kan  vi  ikke  lade  væ- 
re med  hele  tiden  at  tænke  på,  hvor- 

dan  vi  kan  holde  dem  væk  fra  sådan- 
ne smertefulde  stier.  Af  og  til  hører  vi 
os  selv  tænke:  „Gør  jeg  det  godt  nok? 
Mon  de  klarer  den?  Skal  jeg  slå  på 
dem,  eller  skal  jeg  tale  fornuft  til 
dem?  Skal  jeg  styre  dem  eller  skal  jeg 
ignorere  dem?"  Realiteterne  er  i 
stand  til  at  få  selv  de  bedste  af  os  til  at 
føle  os  utilstrækkelige  som  forældre. 

Jeg  læste  for  nyligt  i  min  gamle  dag- 
bog, som  jeg  skrev  da  jeg  var  en  ung 
og  meget  bekymret  mor: 

„Jeg  beder  uafladeligt  om  at  jeg 
aldrig  må  gøre  noget  der  skader  mine 
børn  følelsesmæssigt.  Hvis  jeg  nogen 
sinde  sårer  dem  på  nogen  måde,  be- 
der jeg  til  at  de  må  forstå,  at  jeg  ikke 
gjorde  det  med  overlæg.  Jeg  græder 
ofte  indvendigt  over  det  jeg  kan  have 
sagt  eller  gjort  i  tankeløshed,  og  jeg 
beder  til  at  jeg  ikke  må  gentage  disse 
overtrædelser.  Jeg  beder  til  at  jeg  al- 
drig har  gjort  noget  der  ødelægger 
min  drøm  om  hvad  jeg  ønsker  at  dis- 
se børn  skal  blive.  Jeg  hungrer  efter 
hjælp  og  en  vejledning  -  især  når  jeg 
føler  at  jeg  har  svigtet  dem." 

Når  jeg  læser  dette  så  mange  år  se- 
nere, synes  jeg  at  mine  børn  er  blevet 
ret  vellykkede,  når  man  tænker  på 
hvilken  nervøs  mor  de  har  haft.  Og 
jeg  fortæller  jer  dette,  fordi  det  jeg  al- 
lerhelst vil  have  jer  til  at  forstå,  er  at 
jeg  er  en  af  jer  -  en  mor,  der  bærer  på 
en  skyldfølelse  over  tidligere  fejl,  en 
mor  der  har  en  ringe  selvtillid  for 
nu'et  og  som  frygter  at  fejle  i  fremti- 
den. Først  og  fremmest  vil  jeg  gerne, 
at  alle  de  forældre  der  læser  disse  ord 
må  have  håb. 


Da  så  godt  som  ingen  af  os  er  pro- 
fessionelle børnepædagoger  kan  I 
forestille  jer  hvor  glad  jeg  blev  for  at 
høre  følgende  af  en  der  er  det.  En  af 
lærerne  ved  Brigham  Young  univer- 
sitetet sagde  en  dag  til  mig:  „Patricia, 
at  opdrage  børn  har  næsten  intet 
med  oplæring  at  gøre.  Det  er  noget 
der  hører  hjertet  til."  Da  jeg  bad  ham 
om  at  forklare  yderligere  sagde  han: 
„Forældre  føler  ofte  at  grunden  til  at 
de  ikke  kan  kommunikere  med  deres 
børn  er,  at  de  ikke  er  dygtige  nok. 
Kommunikation  er  i  virkeligheden 
ikke  et  spørgsmål  om  evner,  men 
snarere  om  holdning.  Når  vi  har  en 
ydmyg  holdning,  der  udstråler  kær- 
lighed til  og  interesse  for  barnets  vel- 
færd, så  dannes  kommunikationen. 
Vore  børn  anerkender  den  anstren- 
gelse fra  vor  side.  På  den  anden  side, 
når  vi  er  utålmodige,  fjendtlige  eller 
afvisende  gør  det  ingen  forskel  hvil- 
ke ord  vi  vælger  eller  hvordan  vi  for- 
søger at  skjule  vore  følelser.  Hold- 
ningen skinner  klart  igennem  til  de- 
res fintfølende  hjerter." 

Jakob  i  Mormons  Bog  sagde  at  vi  al- 
le må  ned  i  ydmyghedens  dybder  og 
betragte  os  som  dårer  for  Gud,  hvis 
han  skal  åbne  Himmelens  port  for  os. 
(Se  2  Nephi  9:42). 

Denne  ydmyghed,  og  vor  evne  til 
at  indrømme  vore  fejl  synes  at  være 
et  grundlæggende  krav  både  for  at 
modtage  guddommelig  hjælp  og  for 
at  opnå  vore  børns  respekt. 

Min  datter  er  en  dygtig,  musikalsk 
ung  kvinde.  I  mange  år  følte  jeg  at 
dette  talent  ikke  ville  udvikle  sig, 
medmindre  jeg  stod  over  hende  ved 
klaveret,  og  hele  tiden  tilrettelagde 
hendes  øvelser  som  en  slavepisker. 
En  dag,  da  hun  var  en  ung  teenager, 
indså  jeg,  at  min  holdning,  som  sik- 
kert engang  var  god  og  rigtig,  nu  helt 
tydeligt  virkede  ødelæggende  på 
vort  forhold  til  hinanden.  Jeg  stod 
splittet  mellem  frygten  for  at  hun  ik- 
ke ville  udvikle  sit  gudgivne  talent  på 
den  ene  side  og  det  faktum  at  netop 
dette  talent  syntes  at  forværre  vort 
forhold  til  hinanden  på  den  anden  si- 
de. Jeg  gjorde  derfor  det  jeg  havde  set 
min  egen  mor  gøre,  når  hun  stod 
overfor  alvorlige  udfordringer.  Jeg 
trak  mig  tilbage  til  mit  værelse  og  ud- 
øste min  sjæl  til  Gud  i  bøn,  for  at  få 
den  eneste  visdom  som  kunne  hjæl- 
pe mig  med  at  bevare  mit  gode  for- 
hold til  min  datter  -  den  slags  visdom 


og  hjælp  som  kommer  fra  engles  tun- 
ger. Da  jeg  rejste  mig  fra  mine  knæ, 
vidste  jeg  hvad  jeg  skulle  gøre. 

Da  der  kun  var  3  dage  inden  juleaf- 
ten gav  jeg  Mary  en  personlig  gave  og 
en  lille  seddel.  Der  stod:  „Kære  Ma- 
ry. Jeg  er  ked  af  at  jeg  har  været  årsag 
til  denne  situation  ved  at  opføre  mig 
som  en  sherif  ved  klaveret.  Jeg  må 
have  gjort  mig  selv  godt  til  grin  -  bare 
dig  og  mig  og  mine  pistoler.  Tilgiv 
mig.  Du  er  ved  at  blive  en  ung  kvinde 
nu .  Jeg  har  bare  været  bekymret  for  at 
du  ikke  ville  føle  dig  helt  sikker  på  dig 
selv  og  at  du  kan  yde  noget  som  kvin- 
de, hvis  du  ikke  udviklede  dit  talent 
fuldt  ud.  Jeg  elsker  dig.  Mor." 

Senere  samme  dag  kom  hun  hen  til 
mig  i  en  stille  stund  og  sagde:  „Mor, 
jeg  ved  at  du  bare  vil  mig  det  bedste, 
og  det  har  jeg  vidst  hele  mit  liv.  Men 
hvis  jeg  nogen  sinde  skal  lære  at  spil- 
le godt  klaver,  så  er  det  mig  der  skal 
øve,  og  ikke  dig!"  Så  slog  hun  arme- 
ne om  mig  og  sagde  med  tårer  i  øjne- 
ne: „Jeg  har  gået  og  tænkt  over  hvor- 
dan jeg  skulle  lære  dig  det  -  og  nu  har 
du  selv  fundet  ud  af  det." 

Da  Mary  og  jeg  nogle  år  senere  talte 
om  denne  hændelse,  fortalte  hun 
mig  at  min  villighed  til  at  sige  „und- 
skyld, jeg  har  begået  en  fejl,  tilgiv 
mig"  gav  hende  en  stor  følelse  af  at 
være  noget  værd,  fordi  det  viste  hen- 
de, at  hun  var  værdig  nok  til  at  mod- 
tage en  undskyldning  fra  sine  for- 
ældre, fordi  børn  somme  tider  kan 
have  ret.  Gad  vide  om  vi  nogen  sinde 
får  en  personlig  åbenbaring  uden  at 
vi  først  regner  os  for  dårer  for  Gud? 
Gad  vide  om  vi  selv  skal  være  mere 
som  børn,  hvis  vi  skal  nå  ind  til  og  un- 
dervise vore  børn?  Bør  vi  ikke  dele 
vor  største  frygt  og  sværeste  smerte 
med  dem,  lige  så  vel  som  vore  største 
håb  og  glæder,  i  stedet  for  blot  at 
prøve  at  belære  og  dominere  og 
skænde  på  dem  igen  og  igen? 

Jeg  vil  gerne  slutte  med  at  fortælle 
om  noget  der  skete  for  nyligt. 

Tre  dage  i  træk  sprang  min  søn 
Duffy  (der  er  11  år  og  spiller  på  sko- 
lens fodboldshold)  frem  fra  et  eller 
andet  hjørne  i  vort  hjem,  og  tacklede 
mig  på  professionel  vis.  Den  sidste 
gang  han  gjorde  det  forsøgte  jeg  at 
undvige  angrebet,  og  faldt  derved  på 
gulvet,  ramte  en  lampe  og  lå  med  min 
ene  albue  et  sted  oppe  i  nærheden  af 
mit  øjenbryn.  Jeg  tabte  fuldstændig 
tålmodigheden  og  skældte  ham  ud 


for  at  have  gjort  mig  til  sin  prøveduk- 
ke  for  tacklinger. 

Hans  svar  formildede  dog  mit  sind, 
da  han  med  tårerne  trillende  ned  ad 
kinderne  sagde:  „Jamen  mor,  du  er 
den  bedste  ven  man  kan  få.  Jeg  troe- 
de at  det  var  lige  så  skægt  for  dig  som 
det  var  for  mig."  Og  så  tilføjede  han: 
„Jeg  har  længe  gået  og  planlagt  hvad 
jeg  vil  sige  i  mit  første  interview  når 
jeg  er  blevet  en  af  de  store  pokalvin- 
dere .  Når  de  spørger  mig  hvordan  jeg 
er  blevet  så  god  vil  jeg  fortælle  dem, 
at  ,jeg  øvede  mig  på  min  mor!' " 

Alle  børn  skal  øve  sig  på  deres  mor, 
og  på  en  langt  vigtigere  måde  skal  al- 
le mødre  øve  sig  på  deres  børn.  Så- 
dan har  Gud  lagt  det  til  rette,  så  for- 


ældre og  børn  kan  udarbejde  deres 
frelse.  Jeg  nævnede  tidligere  at  vi  alle 
kommer  grædende  ind  i  verden.  Når 
man  tænker  over  alle  livets  ydmy- 
gende formål,  er  det  nok  forståeligt  at 
vi  fortsat  gyder  en  tåre  eller  to  fra  tid 
til  anden.  Men  det  hjælper  os  til  altid 
at  huske  at  de  er  Guds  børn  så  vel 
som  vores.  Og  frem  for  alt  bør  det 
give  os  et  lysende  håb  at  vide,  at  når 
vi  har  brug  for  hjælp,  kan  vi  gå  gen- 
nem sløret  for  at  få  den. 

Jeg  bærer  jer  mit  vidnesbyrd  at 
Gud  aldrig  vil  opgive  os  i  denne  him- 
melsk planlagte  opgave,  og  vi  må  al- 
drig opgive  vore  børn  eller  os  selv.  I 
Jesu  Kristi  navn.  Amen.  □ 

Familiehåndbog 


Når  børn  gør 
oprør 


Som  forældre  vil  vi  at  vore  børn 
skal  vokse  op  og  være  ydmyge 
og  lydige  mod  Guds  love.  Men 
ikke  alle  børn  bliver  sådan,  og  mange 
forældre  har  et  oprørsk  barn.  Vi  ved 
at  kærlighed  og  omsorg  for  vore  børn 
ikke  altid  er  nok  til  at  fremelske  lydig- 
hed. Børn  som  er  blevet  elsket  og  un- 
dervist kan  stadig  være  oprørske. 
Disse  børn  bryder  bevidst  vigtige 
regler  i  familien  eller  evangeliske 
principper,  de  fortsætter  deres  op- 
rørske opførsel  i  lang  tid,  og  de  viser 
ofte  ingen  anger  over  deres  handlin- 
ger. Deres  opførsel  kan  fx.  inkludere 
en  vedvarende  banden,  umoral, 
alkohol-  og  stofmisbrug  og  forsøm- 
melser fra  skolen.  Denne  form  for  op- 
rør begynder  ofte  med  at  den  unge  ik- 
ke vil  med  i  kirke. 

Da  vore  børn  kan  træffe  deres  egne 
valg,  træffer  de  somme  tider  de  for- 
kerte valg.  Skønt  vi  ikke  kan  tvinge 
nogen  til  at  være  retfærdig  kan  vi  un- 
dervise dem  gennem  formaninger  og 
eksempel,  og  bede  til  at  de  må  føle 
Helligåndens  indflydelse  og  vælge 
rigtigt.  Det  kan  være  en  frustrerende 
og  nedslående  oplevelse  at  have  et 
oprørsk  barn.  Men,  selv  om  vi  ikke 
må  tvinge  vore  børn  til  at  adlyde,  er 
der  dog  meget  vi  kan  gøre. 

Oprørsk  opførsel  er  ofte  et  resultat 
af  at  barnet  har  et  behov  som  ikke 
bliver  dækket.  Hvis  vi  ikke  har  en 
kærlig,  respektfuld  atmosfære  i 
hjemmet  vil  vore  børn  ikke  have  et 
ønske  om  at  følge  vore  belæringer. 
Børn  skal  have  frihed  til  at  vokse,  ud- 
vikle sig,  træffe  afgørelser  og  lære 

18 


gennem  deres  anvendelse  af  denne 
frihed.  Hvis  vi  omkranser  dem  med 
regler  eller  er  for  strenge  og  kræven- 
de kan  vore  børn  gøre  oprør  blot  for  at 
genere  os.  Hvis  vi  på  den  anden  side 
er  for  eftergivende  eller  ikke  tilbrin- 
ger nok  tid  sammen  med  vore  børn 
kan  de  føle  at  de  bliver  tilsidesat.  Så 
bliver  de  måske  oprørske  for  at  få  vo- 
res opmærksomhed. 

Vore  børn  kan  også  vælge  at  gøre 
oprør  hvis  de  ser  os  sætte  et  dårligt 
eksempel.  Vi  kan  ikke  være  hyklere 
der  siger  ét  og  gør  noget  andet,  og  så 
forvente  at  vore  børn  er  lydige.  Vi 
kan  fx.  ikke  leje  en  upassende  video- 
film med  hjem,  spole  hurtigt  forbi  de 
„dårlige  steder"  (som  vi  kender,  for- 
di vi  allerede  har  set  filmen),  og  så 
forvente  at  vore  børn  vælger  gode 
film. 

Somme  tider  prøver  unge  deres 
uafhængighed  ved  at  bryde  familiens 
regler.  Det  er  en  fejl  at  se  bort  fra  en 
sådan  opførsel.  Der  er  mange  måder 
for  vore  børn  at  udvikle  deres  uaf- 
hængighedsfølelse på,  uden  at  skulle 
bryde  familiens  regler.  Hvis  vi  holder 
på  grænserne,  fast,  rimeligt  og  ufra- 
vigeligt mens  vore  børn  er  små  kan  vi 
hjælpe  dem  med  at  undgå  et  mere  al- 
vorligt oprør  senere. 

Forældre  bebrejder  ofte  sig  selv  for 
deres  børns  udskejelser.  Det  er  ikke 
nødvendigvis  deres  skyld  (vore  børn 
bliver  påvirket  af  mange  mennesker 
og  situationer  udenfor  familien)  og 
det  hjælper  ikke  at  bruge  tid  til  at  be- 
brejde sig  selv.  Det  hjælper  heller  ik- 
ke at  vi  føler  at  andre  giver  os  skyl- 


den. Denne  nederlagsfølelse  holder 
os  ofte  fra  vore  kirkemøder  eller  fra 
andre  steder,  hvor  der  er  mennesker 
der  måske  kan  hjælpe  os.  Det  er  be- 
dre at  indse  at  der  er  et  problem  og  så 
forsøge  at  løse  det. 

Lad  os  se  på  hvad  vi  som  forældre 
kan  gøre  for  at  hjælpe  det  oprørske 
barn. 

Måske  skal  vi  først  og  fremmest  ta- 
ge et  godt,  klart  kik  på  os  selv.  Ældste 
Boyd  K.  Packer  fra  De  tolvs  Råd  har 
givet  os  følgende  råd:  „Forældre, 
skal  vi  først  se  på  den  sværeste  del  af 
jeres  problem?  Hvis  I  vil  have  jeres 
søn  eller  datter  tilbage,  så  må  I  et 
øjeblik  holde  op  med  at  forsøge  på  at 
lave  om  på  ham  eller  hende,  og  kon- 
centrere jer  lidt  om  jer  selv.  For- 
andringerne skal  begynde  hos  jer,  ik- 
ke hos  jeres  børn. 

I  kan  ikke  blive  ved  med  at  gøre  det 
I  hidtil  har  gjort  (heller  ikke  selv  om  I 
troede  at  det  var  det  rigtige)  og  så  for- 
vente at  ændre  jeres  børns  opførsel, 
når  jeres  opførsel  var  en  del  af  det  der 
fremkaldte  den. 

Det  er  jer,  og  ikke  barnet  der  skal 
have  den  første  opmærksomhed. 

Der  er  god  hjælp  at  hente  for  jer, 
forældre,  hvis  I  vil  acceptere  det .  .  . 

Og,  forældre,  hvis  I  søger  efter  en 
løsning  der  ikke  tager  højde  for  tro  og  re- 
ligiøselæresætninger, søger  I  efter  en  løs- 
ning et  sted  hvor  I  aldrig  vil  finde  den.  .  . 

Når  først  forældre  ved,  at  der  fin- 
des en  Gud  og  at  vi  er  hans  børn,  er 
de  i  stand  til  at  stå  overfor  et  problem 
som  dette,  og  vinde. 

Mener  I  at  der  skal  ske  et  mirakel 
først?  Jamen,  hvis  det  er  det  der  skal 
til,  så  hvorfor  ikke?"  (Improvement 
Era,  dec.  1970,  s.  106-107;  Fremhæv- 
elser tilføjet). 

Som  forældre  må  vi  betragte  og 
ændre  vore  egne  handlinger.  Ret  ofte 
er  nøglehandlingen  for  forældre  at 
genetablere  (eller  etablere  for  første 
gang)  et  forhold  til  barnet.  Ofte  gør 
barnet  oprør  fordi  det  føler  sig  en- 
somt, overset  eller  værdiløst.  Så  be- 
nytter han  eller  hun  dårlig  opførsel  til 
at  få  vores  opmærksomhed.  Hvis  I 
giver  jer  tid  til  jeres  børn  vil  disse  fø- 
lelser blive  afhjulpet. 

Det  kræver  tid  og  ofre  at  udvikle  et 
forhold.  Vi  skal  tale  med  (ikke  til)  vo- 
re børn  og  gøre  ting  sammen  med 
dem. 

En  mor  fortæller  om  sine  første  for- 
søg på  at  gøre  noget  sammen  med  sin 


fjendtligt  indstillede  datter.  I  nogen 
tid  havde  datteren  plejet  omgang 
med  en  gruppe  piger  hvis  opførsel  - 
druk,  fester  til  langt  ud  på  natten  og 
fravær  fra  skolen  -  havde  været  årsag 
til  mange  skænderier  i  hjemmet. 
Snart  var  den  eneste  omgangsform 


Illustreret  af  Mark  Robison 


forældrene  havde  med  deres  datter 
højrøstet  og  fordømmende.  Mode- 
ren, der  til  sidst  blev  klar  over  i  hvor 
høj  grad  deres  forhold  til  hinanden 
var  gået  i  stykker,  besluttede  sig  for  at 
gøre  noget  ved  det. 
Datteren  var  ikke  særlig  villig  til  at 


tilbringe  tid  sammen  med  sin  mor  på 
nogen  måde,  men  hun  var  villig  til  at 
lade  sin  mor  køre  sig  i  skole  hver  mor- 
gen. De  første  par  uger  var  ret  an- 
strengte; deres  samtale  var  enkle 
spørgsmål  der  blev  besvaret  med  et  ja 
eller  nej.  Men  som  tiden  gik,  og  dat- 

teren  fandt  ud  af  at  moderen  ikke  øn- 
skede at  kritisere  eller  fordømme 
hende,  begyndte  hun  at  tale  åbent 
med  sin  mor,  at  fortælle  om  sit  liv  og 
sine  følelser  til  hende.  Disse  morgen- 
ture udviklede  sig  til  nære  og  behage- 
lige samtaler,  og  den  unge  pige  fandt 
ud  af  at  hendes  mor  var  en  god  og 
loyal  ven. 

Et  oprørsk  barn  har  brug  for  vores 
uafladelige  kærlighed.  Selv  om  vi  ik- 
ke bryder  os  om  det  barnet  gør,  kan  vi 
godt  acceptere  og  elske  det  og  holde 
det  indenfor  familiens  rammer  og 
undervise  og  opmuntre  det. 

At  acceptere  et  oprørsk  barn  bety- 
der ikke  at  vi  tillader  det  at  benytte  sig 
af  os  eller  at  fortsætte  ad  en  sti  der  vil- 
le skade  eller  såre  andre.  En  søster, 
der  var  blevet  enke,  havde  en  teena- 
gesøn  som  ville  ryge  i  hendes  hjem, 
men  hun  fortalte  ham  om  den  regel 
der  gjaldt  for  deres  hjem:  „Jeg  elsker 
dig,  men  i  dette  hus  bliver  evangeli- 
ets standarder  overholdt."  Da  søn- 
nen truede  med  at  flytte  hjemmefra, 


sagde  hun:  „Du  er  altid  velkommen 
herhjemme,  og  du  vil  blive  elsket,  li- 
gegyldigt hvor  du  bor,  men  når  du  er 
her,  er  og  bliver  husets  regel  den 
samme." 

Vi  må  ikke  lade  et  oprørsk  barn  få 
os  til  at  tilsidesætte  de  andre  med- 
lemmer af  familien.  Selv  om  et  op- 
rørsk barn  beslaglægger  en  stor  del  af 
vor  tid  og  vore  kræfter  må  vi  ikke 
glemme  vore  andre  børn.  Vi  har  også 
et  ansvar  for  dem  der  ikke  er  op- 
rørske. 

Det  er  også  meget  vigtigt  at  være 
hensynsfuld  overfor  og  forenet  med 
vore  ægtefæller.  Et  oprørsk  barn  må 
ikke  skille  forældrene  ad. 

Der  er  håb  for  forandringer,  men  vi 
skal  være  tålmodige  og  åbne  for  at 
kunne  hjælpe.  Ældste  Loren  C. 
Dunn  fra  De  halvfjerds'  første  Kvo- 
rum  har  givet  følgende  råd:  „Det  kan 
være  fristende  for  forældre  at  opgive 
deres  børn,  især  når  de  vender  ryg- 
gen til  de  love  for  moral  og  opførsel 
som  forældrene  holder  i  hævd  og 
som  er  fremherskende  i  hjemmet,  og 
når  børnene  synes  at  gøre  oprør  mod 
enhver  anstrengelse  som  forældrene 
gør  sig  for  at  ændre  deres  opførsel  el- 
ler vise  dem  en  bedre  levevis. 

Hvis  vi  ser  os  omkring,  vil  vi  opda- 
ge, at  tragedien  i  vore  dage  er,  at  vi 
ser  for  mange  unge  mennesker  som 
driver  rundt  uden  mål  og  med  -  nog- 
le af  dem  er  i  vanskeligheder  og  an- 
dre skaber  vanskeligheder  for  sam- 
fundet. Måske  er  det  svært  at  forstå, 
at  vor  evige  Fader  også  kalder  disse 
for  sønner  og  døtre. 

Forældre,  jeg  håber  at  vi  ligegyldigt 
hvad  vanskeligheden  består  i  aldrig  vil 
forlade  vore  børn  i  en  mørk  og  farlig  vej 
her  i  livet,  ligegyldigt  hvad  der  har  ført 
dem  derind.  Når  de  når  til  det  punkt  - 
og  det  kan  godt  være  en  lang  og 
smertefuld  vej  for  nogle  af  dem  - 
hvor  de  har  brug  for  os,  så  beder  jeg  til, 
at  vi  ikke  vil  svigte  dem."  (Improvement 
Era,  dec.  1970,  s.  62-64). 

Vi  opgiver  aldrig  vore  børn.  Hvis  vi 
har  lært  dem  de  rette  principper,  hvis 
vi  ændrer  os  selv  nok,  og  hvis  vi  altid 
elsker  dem  vil  mange  oprørske  børn 
ændre  deres  adfærd.  Den  proces  kan 
tage  mange  år,  men  vi  skal  beholde 
håbet. 

Vi  behøver  ikke  at  bære  byrden  ale- 
ne. Det  kan  være  en  hjælp  at  dele  vor 
byrde  med  andre,  der  ikke  er  med- 
lemmer af  familien.  Biskoppen,  nære 


venner,  rådgivere  eller  andre  foræld- 
re som  har  gennemlevet  lignende 
ting  kan  være  til  stor  støtte .  Herren  er 
vor  største  kilde  til  støtte,  og  vi  kan  al- 
tid dele  vore  bekymringer  med  ham. 

Der  findes  ikke  noget  der  bringer 
retfærdige  forældre  så  stor  smerte 
som  et  oprørsk  barn.  Den  intensitet 
hvormed  dette  barn  bryder  familiens 
regler  og  befalingerne,  kan  presse 
forældre  til  bristepunktet.  Men  det 
hjælper  ikke  at  kaste  sig  ud  i  skyldføl- 
elser og  manglende  selvrespekt.  Vi 
må  i  stedet  vende  os  til  Herren.  Han 
kan  velsigne  os  med  den  tålmodig- 
hed der  skal  til  for  at  udholde  en  så- 
dan opførsel,  mens  han  inspirerer  os 
til  hvad  vi  kan  gøre  for  at  fremelske 
en  forandring.  Herren  vil  velsigne  al- 
le vore  anstrengelser,  og  i  sidste  ende 
er  det  i  virkeligheden  det  eneste  han 
vil  gøre.  Vore  børn  forbliver  deres 
egne  forvaltere.  Hverken  Herren  el- 
ler vi  kan  tvinge  dem.  Men  vi  kan  gø- 
re alt  hvad  der  står  i  vor  magt  for  at 
hjælpe  og  påvirke  dem. 

„Jeg  tror,  at  et  barn  har  ret  til  at  ha- 
ve ret,  og  ret  til  at  have  uret,  og  at  vide 
at  dets  forældre  vil  blive  hos  det  igen- 
nem det  hele."  (Christian  Science  Mo- 
nitor, 9.  sep.  1970,  citeret  af  Loren  C. 
Dunn  i  Improvement  Era,  dec.  1970,  s. 
64). 

Lad  os  komme  i  gang 

Når  I  har  læst  denne  artikel  kan  føl- 
gende forslag  måske  hjælpe  jer  til  an- 
vendelse i  jeres  familie: 

1.  Hvis  I  har  et  oprørsk  barn  bør  I 
overveje  hvordan  jeres  barn  opfatter 
jeres  interesse  eller  manglende  inte- 
resse for  ham  eller  hende.  Hvad  kan 
I  gøre  for  at  vise  større  interesse? 
Hvad  kan  I  gøre  i  denne  uge?  Hvilke 
traditioner  kan  I  etablere  sammen 
med  ham  eller  hende? 

2.  Overvej  nøje  jeres  adfærd.  Kan 
den  på  nogen  måde  have  forårsaget 
barnets  oprør?  Hvad  kan  I  gøre  for  at 
ændre  jeres  adfærd? 

3.  Hvilke  interesser,  hobbies  og 
venner  har  jeres  barn?  Hvilke  fjern- 
synsudsendelser ser  han  eller  hun? 
Hvilken  musik  lytter  han  eller  hun 
til?  Kan  noget  af  det  have  en  dårlig 
indvirkning  på  barnet?  Tal  om  hvor- 
ledes I  kan  mindske  deres  på- 
virkning. 

4.  Har  I  bedt  for  jeres  barn?  Har  I  fa- 
stet, hvis  det  er  nødvendigt?  D 


20 


En  eftermiddag  på 

(LV** 


Kris  Mackay 


Larmen  er  det  Gordon  Daniels 
husker  bedst.  Brændingens 
nådeløse  hamren  når  bølger  på 
3-5  meters  højde  tordnede  mod  klip- 
perne og  fyldte  luften  med  en  tung 
tåge,  indtil  luften  selv  var  næsten  fly- 
dende. Den  lyd  gjorde  det  næsten 
umuligt  at  tale  sammen. 

Himmelen  var  overskyet  den  dag  - 
ikke  af  små  lette  skyer  der  svævede 
smukt  hen  over  den  dybblå  himmel  - 
men  mørke  og  truende  skyer,  og  vin- 
den susede  langs  med  klipperne. 

24  teenagedrenge  var  på  sightsee- 
ing på  Mauis  vestkyst  på  Hawaii  den 
eftermiddag,  efter  de  havde  tilbragt 
mere  end  to  måneder  med  at  høste 
ananas.  Det  var  deres  sidste  fridag, 
inden  de  tog  fat  på  deres  sidste  ar- 
bejdsuge, hvorefter  de  skulle  på  en 
uges  ferietur  rundt  på  øerne,  og  så 
hjem  til  U.S.  A.  De  fleste  af  de  drenge 
Gordon  havde  ansvaret  for,  havde 
allerede  deres  rejsecheck  i  lommen. 
De  havde  hørt  om  et  imponerende 
hul  i  en  klippe  nær  kysten,  hvor 
brændingen  blev  tvunget  igennem 
som  et  stort  springvand.  Hullet  var 
dannet  midt  i  en  glat  klippeflade  på 
den  ene  side  af  øen,  og  drengene 
havde  bedt  om  lov  til  at  se  den. 

De  blev  alle  overrasket.  Området 
mod  nord  var  øde,  og  ikke  frodigt  og 
grønt  som  det  Hawaii  de  hidtil  havde 
set.  Området  mindede  dem  om  de 
billeder  de  havde  set  fra  månen.  Der 
var  ingen  græsstrå,  træer  eller  andre 
levende  vækster  i  nogen  retning,  el- 
ler så  meget  som  et  sandkorn  nede 
ved  strandkanten.  Der  var  kun  skar- 


pe, forrevne  lavasten  der  gik  helt  ned 
og  forsvandt  ud  i  vandet. 

De  to  grupper  på  hver  12  drenge  - 
som  havde  hver  deres  vejleder  -  kør- 
te sammen  den  dag,  og  de  kørte  i  en 
lastbil  og  en  varevogn. 

Doug  Carlsens  drenge  kom  ud  til 
stedet  2-3  minutter  før  Gordons. 
Mens  Gordon  og  hans  gruppe  forsig- 
tigt kravlede  ned  ad  de  ujævne  skrå- 
ninger og  hen  til  klippefladen,  kunne 
de  se  at  6-7  af  deres  venner  allerede 
sad  rundt  om  hullet  med  deres  fød- 
der hængende  ud  over  kanten. 

Ingen  regnede  det  for  at  være  far- 
ligt. Det  var  en  spændende  leg  at 
skynde  sig  at  trække  fødderne  til  sig 
nogle  få  sekunder  før  vandet  kom  su- 
sende. Hvert  35-40.  sekund  slog  en 
ny  bølge  mod  klipperne  under  dem 
og  sendte  en  stråle  gennem  hullet  i  en 
rasende  centrifugeret  strøm,  der 
skød  op  til  15  meter  i  vejret,  stod  stille 
et  øjeblik  for  så  at  falde  tilbage  ned 
igennem  det  90  cm  store  hul  med  et 
kraftigt  sus!  Det  var  spændende! 

Hele  området  var  fugtigt  og  glat,  og 
mens  Gordons  drenge  skyndte  sig 
hen  for  at  være  sammen  med  deres 
venner,  advarede  de  hinanden  om 
ikke  at  gå  over  til  den  side  af  hullet 
der  var  nærmest  havet.  De  gøs  ved 
tanken  om  at  glide  ud  over  klippen, 
men  tanken  var  rent  teoretisk.  Ingen 
forventede  at  det  ville  ske. 

Så  pludselig  og  uden  advarsel  ek- 
sploderede et  vandstød  der  var  langt 
stærkere  end  de  andre  med  en  sådan 
kraft,  at  det  sendte  drengene  7-8  me- 
ter hen  ad  klippefladen.  Straks  lød 


råbet:  „Hvor  er  Michael?"  Og  en 
stemme  svarede  grådkvalt:  „Jeg  tror 
nok  at  jeg  så  ham  blive  suget  ned  i 
hullet!" 

Det  er  underligt  hvor  forskelligt  na- 
turkræfternes stemme  lyder  i  vore 
ører  når  den  blive  en  fjendes  stemme. 
Det  der  for  sekunder  tilbage  var 
spændende  blev  nu  til  direkte  frygt. 

De  to  forfærdede  ledere  løb  hen  for 
at  se  ned  i  hullets  dyb  -  og  der  var  ra- 
vende mørkt.  Det  næste  sprøjt  jog 
dem  straks  bort,  og  de  kom  tilbage  for 
forgæves  at  gennemsøge  det  sorte 
mørke  som  Michael  var  forsvundet 
ned  i. 

Panisk  råbte  de  hans  navn,  men 
der  lød  intet  svar.  Tre  gange  skød 
vandet  op  i  luften  og  tvang  dem  tilba- 
ge, og  tre  gange  løb  de  tilbage  for  at 
råbe  hans  navn  nedad  imod  vinden. 

Mellem  det  tredje  og  fjerde  sprøjt 
kom  der  et  svar,  og  det  lød  forbavsen- 
de tydeligt:  „Ja,  jeg  er  hernede,  og 
jeg  tror  ikke  at  der  er  sket  noget  med 
mig."  De  drog  et  lettelsens  suk.  For 
hver  gang  vandet  skød  op  ad  hullet 
forventede  de  at  se  dele  af  Michaels 
sønderknuste  legeme. 

Alle  drengene  tog  deres  bukser  af 
og  bandt  dem  sammen  til  et  reb.  Der 
kom  ikke  længere  noget  svar  nede  fra 
hullet.  De  sænkede  rebet  ned  i  mør- 
ket og  råbte  hæst  til  Michael  at  han 
skulle  gribe  fat  i  det  når  det  kom. 

Men  bølgerne  -  de  uafladelige,  fru- 
strerende bølger  -  slog  mod  kysten, 
og  hver  gang  skød  en  vandsøjle  op  af 
hullet.  To  gange  sænkede  de  rebet 
ned,  og  to  gange  blev  det  kastet  tilba- 

21 


ge  i  hovedet  på  dem.  En  af  Michaels 
gode  venner  meldte  sig  frivilligt  til  at 
klatre  ned  i  hullet,  men  den  idé  blev 
straks  afvist.  Århundreders  stigende 
og  faldende  vandstrømme  havde 
slidt  ethvert  holde-  eller  støttepunkt 
bort  fra  klippen.  Hvor  modigt  det 
end  var,  kunne  det  ikke  lade  sig  gøre. 

Doug  Carlsen  sad  bøjet  hen  over 
hullet  og  kiggede  ned  med  et  ligblegt 
ansigt. 

„Hvad  skal  jeg  gøre?  Vi  skal  redde 
ham!" 

Netop  da  var  der  én  der  fik  øje  på 
noget  ude  i  bugten,  og  de  kunne  reg- 
ne ud  at  det  måtte  være  Michael.  Han 
gyngede  op  og  ned  som  en  prop,  og 
var  tydeligvis  bevidstløs,  men  sært 
nok  var  hans  hoved  rankt  og  oppe 
over  vandet. 

Doug  sprang  op  og  råbte:  „Jeg  må 
ud  efter  ham!"  Gordon  råbte  tilbage: 
„Kan  du  svømme?"  „Ikke  så  godt, 
men  han  er  en  af  mine  -  jeg  er  nødt  til 
at  prøve!" 

Greg  Parker  talte  straks:  „Jeg  kan 
svømme",  råbte  han  imod  brænd- 
ingens larm.  „Jeg  er  Eagle  spejder. 
Jeg  har  taget  livredderprøven,  og  jeg 
er  sikker  på  at  jeg  kan  klare  det." 

Så  Greg,  en  pæn,  atletisk  ung 
mand  med  masser  af  naturlig  selvtil- 
lid, gik  forsigtigt  hen  over  klipperne 
og  lod  sig  glide  ned  i  bølgerne,  mens 
Michael  i  mellemtiden  var  flydt  nær- 
mere og  nærmere  til  de  skarpe  lava- 
klipper. Med  stærke  tag  svømmede 
Greg  op  på  siden  af  Michael  og  trak 
ham  tilbage,  ud  i  frit  vand.  Han  lagde 
den  ene  arm  rundt  om  brystet  på 
ham.  Michael  var  gået  i  chok,  og 
Greg,  der  holdt  ham  med  den  ene 
arm,  forsøgte  at  svømme  sidelæns. 

Men  hvor  skulle  de  svømme  hen? 
Hvis  de  svømmede  ind  til  kysten  ville 
bølgerne  slå  dem  mod  klipperne. 
Bølgerne  slog  hele  tiden  ind  over 
dem,  og  det  var  umuligt  at  undgå  at 
få  vand  i  lungerne.  Havvand  er  salt, 
og  når  man  sluger  det  giver  det  ufri- 
villig opkastning,  som  tapper  kræf- 
terne fra  selv  den  stærkeste  svøm- 
mer, og  Gregs  hele  legeme  var  på- 
virket. 

De  var  nu  ca.  6  meter  væk  fra  de 
skarpe  klipper.  De  hjælpeløse  tilsku- 
ere kunne  knap  nok  høre  Gregs  ord: 
„Jeg  kan  ikke  klare  det.  Vi  må  have 
hjælp." 

Steve  Dudley  råbte:  „Greg  er  min 
bedste  ven. "  Og  før  nogen  kunne  rø- 


re sig  dykkede  han  ned  i  det  urolige 
vand.  I  stedet  for  én  dreng  var  der  nu 
tre  at  bekymre  sig  for. 

Men  det  lykkedes  ham  at  nå  ud  til 
de  andre  to,  da  Michael  delvist  kom 
til  sig  selv. 

Michael  huskede  rædselen  ved  at 
blive  suget  gennem  hullet  af  bræn- 
dingen, og  at  blive  kastet  ned  på  en 
afsats  ca.  4  meter  under  klippens 
overflade.  Han  havde  været  i  stand 
til  at  holde  sig  fast  der  et  stykke  tid, 
men  ikke  særlig  længe.  Strømmen  af 
tonsvis  af  vand  der  susede  tilbage  i 
havet  havde  fravredet  ham  hans  greb 
og  kastet  ham  igennem  en  horisontal 
tunnel  og  skyllet  ham  ud  i  havet. 

Greg  og  Steve  arbejdede  nu  sam- 
men og  fik  arbejdet  Michael  længere 
ud  i  vandet,  væk  fra  klipperne,  og  de 
var  relativt  sikre  i  øjeblikket.  Gordon 
vendte  sig  mod  den  anden  gruppele- 
der og  sagde:  „Jeg  må  være  alene  for 
at  tænke.  Jeg  er  tilbage  om  et  øje- 
blik." 

Han  gik  hen  bag  en  stor  klippe  hvor 
han  kunne  være  alene  og  opsendte 
en  kraftig  appel  til  Herren.  Han  love- 
de alt  hvad  han  ejede  eller  nogen  sin- 
de ville  eje,  alt  hvad  Gud  ville  have  af 
ham  var  han  villig  til  at  give,  hvis  blot 
han  ville  hjælpe  dem  med  at  få  dren- 
gene sikkert  ind  på  land. 

Da  Gordon  gik  tilbage  fra  klippen, 
lagde  han  mærke  til  en  lille  bugt  om- 
kring 12  meter  mod  højre.  Der  var 
ganske  vist  klippeudspring  derovre, 
men  den  lå  lidt  i  læ.  Hvis  drengene 
eventuelt  kunne  komme  derhen, 
kunne  de  sikkert  holde  sig  fast  indtil 
der  kunne  skaffes  en  helikopter.  De 
havde  kæmpet  mod  bølgerne  i  20  mi- 
nutter nu,  og  han  kunne  se  at  deres 
kræfter  var  ved  at  være  brugt  op.  I 
vinden  kunne  han  høre  dem  bede: 
„O,  Gud,  hjælp  os!" 

Drengene  på  kysten  samlede  sig, 
knælede  ned  i  en  bønnecirkel.  Gor- 
don gik  ud  til  siden.  Der  kom  en  tan- 
ke i  hans  sind,  næsten  -  men  ikke 
helt  -  som  en  stemme  der  sagde,  „Du 
skal  stilne  havet". 

Først  var  han  chokeret  ved  tanken 
om  at  han  skulle  forsøge  at  påkalde  så 
store  kræfter.  Moses  delte  vandene, 
mens  han  jo  bare  var  Gordon  Dani- 
els. Tanken  om  at  prøve  noget  der  lå 
så  langt  ud  over  hans  forståelse 
skræmte  ham. 

Tanken  kom  igen  og  atter  en  tredje 
gang.  „Du  skal  stilne  havet. "  Tanken 


blev  altoverskyggende  og  skubbede 
alt  andet  i  baggrunden,  med  undta- 
gelse af  den  bekymrede  tanke:  „Vil 
jeg  en  dag  blive  stillet  til  ansvar  for  at 
have  misbrugt  mit  præstedømme?" 

Han  hævede  sin  hånd  mod  himlen 
og  i  Jesu  Kristi  navn  befalede  han  bøl- 
gerne at  stilne  indtil  de  nødstedte 
drenge  var  reddet.  Bønnekredsen 
opløstes,  og  drengene  samledes 
rundt  om  Gordon  da  han  gentog  sin 
befaling  for  anden  gang. 

Straks  blev  de  urolige  bølger  der 
uophørligt  havde  skyllet  ind,  rolige- 
re. Så  dannedes  to  store  bølger  fra 
hver  sin  side  -  sider  hvor  der  ikke 
hidtil  var  kommet  bølger  -  og  skylle- 
de hen  mod  det  sted,  hvor  de  nu  næ- 
sten livløse  svømmere  forsøgte  at 
holde  sig  flydende.  Bølgerne  kom  i 
en  sådan  vinkel,  at  de  løftede  og 
skubbede  drengene  14  meter  nærme- 
re til  den  lille  bugt. 

En  af  drengene  var  løbet  tilbage  til 
lastbilen  for  at  hente  en  flydepude. 
Han  opbød  alle  sine  kræfter  og  kaste- 
de den  ud  til  svømmerne,  da  endnu 
et  par  bølger  dannedes  på  samme 
måde  som  de  første  to  og  skubbede 
svømmerne  de  sidste  meter  hen  mod 
puden.  De  var  nu  ca.  3  meter  fra  den 
beskyttende  bugt.  Steve  greb  puden 
og  lagde  den  ind  under  Michael  som 
et  sejlbræt,  og  sekunder  senere  var 
de  indenfor  deres  redningsmænds 
rækkevidde. 

Problemet  var  nu,  at  kystlinjen  i  det 
beskyttende  område  ikke  var  ander- 
ledes end  resten  af  den  vindblæste, 
ufremkommelige  strækning.  De 
skulle  stadig  passe  på  klippefrem- 
springene, og  der  var  nu  muligheden 
for  at  de  mirakuløst  opståede  bølger 
der  kom  ud  af  det  blå  og  to  gange  hav- 
de skubbet  dem,  nu  ville  sønderslå 
dem  mod  de  hårde  klipper. 

Gordon  begyndte  at  løbe  så  snart 
han  så  bølgerne  begynde  at  danne 
sig.  Han  var  nødt  til  at  nå  frem  til  bug- 
ten før  de  udmattede  svømmere. 

Han  gik  ud  i  vandet  til  livet  og  rakte 
ud  efter  Michael.  Da  han  gjorde  det, 
slog  bølgerne  ind  over  dem  og  de 
blev  begge  fuldstændig  dækket.  Med 
sine  hænder  over  hovedet  holdt  han 
vejret  og  fik  Michael  op  gennem  van- 
det til  de  ventende  hænder  på  klip- 
perne ovenover,  og  han  gentog  så 
samme  proces  med  Greg.  Steve  gav 
slip  på  puden,  og  blev  slynget  ind 
imod  klipperne  før  Gordon  kunne  få 

fat  i  ham.  Han  blev  slemt  skrabet  på 
sine  ribben  og  sider.  Michael  var  be- 
vidstløs, men  alle  tre  var  kommet  op 
på  land,  og  de  var  i  live. 

Alle  følte  sig  drænet  for  kræfter. 
Der  var  gået  rundt  regnet  45  an- 
spændte minutter  siden  der  chokeret 
blev  råbt:  „Hvor  er  Michael?"  De  læ- 
nede sig  kraftesløse  mod  det  nærme- 
ste de  kunne  finde,  og  havde  tænkt 
sig  at  hvile  sig  der  længe  nok  til  at  få 
vejret  igen.  Men  Gordon  var  fyldt  af 
en  urovækkende  iver  efter  at  få  alle 
helt  væk  derfra,  så  de  begyndte  at 
klatre  op. 

En  af  drengene  kom  i  tanker  om  at 
han  havde  sine  rejsechecks  i  sine 
bukser,  som  de  havde  efterladt  sam- 
menbundne henne  ved  vigen.  Han 
begyndte  at  klatre  tilbage  mod  hullet, 
for  at  få  fat  i  dem.  Gordon  råbte: 
„Nej!  Lad  dem  være.  Lad  os  komme 
væk  herfra!" 

De  bar  Michael  i  deres  arme,  og 
Gordon  var  den  sidste  der  kom  op. 


Han  vendte  sig  for  at  kaste  et  sidste 
blik  tilbage,  og  i  det  samme  skilte  sky- 
erne sig  og  en  søjle  af  sol  brød  igen- 
nem. Klokken  var  henad  17.  Han  var 
udmattet,  men  taknemlig. 

Da  han  så  ud  over  havet  kom  en  ny 
slags  bølge  brusende  imod  ham.  Den 
var  ikke  flosset  i  toppen,  som  de  an- 
dre havde  været,  men  helt  glat.  Han 
så  tryllebundet  til  mens  der  danne- 
des et  stort  sort  hul  i  bølgens  skum- 
top. Den  sorteste  del  rullede  forover, 
og  slog  ned  nøjagtigt  på  bukserne 
(hvor  de  alle  havde  stået  nogle  få  se- 
kunder tidligere,  og  hvor  mindst  én 
dreng  ville  have  stået,  hvis  han  hav- 
de fået  lov  til  at  gå  tilbage).  Da  den 
skyllede  tilbage  i  havet  var  klippen 
bar;  der  var  ikke  så  meget  som  et  spor 
tilbage  fra  bukserne,  der  var  blevet 
fuldstændigt  opslugt,  som  havde  de 
aldrig  været  der. 

De  bar  Michael  så  langt  op  ad  klip- 
perne som  de  kunne,  og  der  standse- 
de de  for  at  pakke  ham  ind  i  håndklæ- 


der, før  de  kørte  hjem  mod  lejren.  De 
vakte  en  del  opsigt,  da  de  kom  vand- 
rende ind  i  deres  dryppende  våde 
undertøj. 

Det  lokale  brandvæsen  transporte- 
rede Michael,  Greg  og  Steve  til  et 
nærliggende  hospital.  De  eneste  ska- 
der var  skrammerne  på  Steves  ribben 
og  lidt  saltvand  i  Michaels  lunger. 
Lægerne  beholdt  Michael  på  hospita- 
let natten  over  til  observation,  og  de 
var  målløse  over  at  han  overlevede  til 
at  fortælle  sin  historie.  Andre  var  fal- 
det i  hullet,  men  ingen  var  før  kom- 
met ud  i  live. 

Steve  og  Greg  blev  æret  for  deres 
usædvanlige  heltemod  af  amtsborg- 
mesteren i  Maui. 

Med  hensyn  til  Gordon,  så  løber 
det  ham  stadig  koldt  ned  ad  ryggen 
når  han  tænker  tilbage  på  håbløshe- 
den den  eftermiddag  på  den  øde  kyst 
i  Maui,  og  han  slås  med  undren  over 
at  have  fået  lov  til  at  deltage  i  mira- 
klet. Han  har  ikke  glemt  sit  løfte.  □ 

Spørgsmål  af  almindelig 
interesse  besvaret  som 
vejledning,  ikke  som  en 
officiel  tilkendegivelse 
af  kirkens  politik 


Spørgsmål  og  svar 


Spørgsmål: 
Når  jeg  citerer  nad- 
verbønnen forkert,  skal  jeg 
så  begynde  forfra,  eller  kan 
jeg  nøjes  med  at  gentage 
den  pågældende  linje? 


Svar: 

Mark  E.  Hurst, 

sekretær  i  kirkens  komité 

for  Unge  Mænd. 


Nadveren  er  en  af  de  allerhelligste 
ordinanser  kirkens  medlemmer  kan 


deltage  i.  Selve  ordinansen  er  ret 
enkel,  men  dens  vigtighed  for  dem 
der  deltager  -  både  som  modtagere 
og  udøvere  -  er  meget  stor.  Den 
ugentlige  fornyelse  af  de  pagter  der 
blev  indgået  ved  dåben,  sætter  del- 
tagerne i  stand  til  påny  at  forpligte 
sig  til  at  leve  i  overensstemmelse 
med  Jesu  Kristi  eksempel. 

De  der  administrerer  ved  nadver- 
bordet, værdige  præster  eller  bære- 
re af  det  melkisedekske  præstedøm- 
me som  har  fået  denne  opgave,  har 
en  enestående  mulighed  for  at  løfte 
denne  åndelige  oplevelse  for  dem 
der  deltager  i  ordinansen. 

Da  nadverbønnerne  er  hellig 
skrift  (Moroni  4:3;  Moroni  5:2;  L&P 
20:77,  79),  har  Herren  givet  os  nøj- 
agtige anvisninger  på  hvorledes 
brødet  og  vandet  skal  velsignes. 
Den  værdige  og  ærbødige  afsigelse 
af  disse  bønner  kan  gøre  en  stor  for- 
skel på  om  nadverordinansen  er 
meget  åndelig  eller  blot  bliver  over- 
fladisk. Lærermaterialer  for  det 
aronske  præstedømme  anbefaler  at 
bønnerne  læres  udenad.  Effektivite- 
ten blandt  dem  der  vælges  til  at  ud- 
føre ordinansen  kan  også  øges  ved 
at  de  studerer  og  forstår  formålet 
med  nadveren  og  bønnernes  betyd- 
ning. Som  med  de  fleste  ting,  vil 
forberedelse  og  øvelse  mindske 


chancen  for  fejl  når  bønnerne  bliver 
læst  op.  Skønt  bønnerne  bør  læses 
op  fra  de  fremlagte  kort  (eller  fra 
skrifterne),  vil  et  godt  kendskab  og 
udenadlæren  give  den  der  admini- 
strerer nadveren  selvtillid  og  en  vi- 
den, der  vil  medføre  en  ærbødig  og 
åndelig  bøn. 

Alle  begår  dog  fejl  nu  og  da,  og 
når  man  ved  at  de  let  kan  rettes  får 
man  ofte  større  selvtillid,  og  risiko- 
en for  fejl  mindskes.  Hvis  den  der 
administrerer  nadveren  siger  for- 
kert, men  straks  retter  det  forkerte 
er  det  ikke  nødvendigt  at  gentage 
hele  bønnen.  Hvis  fejlen  ikke  rettes 
af  den  pågældende  er  det  biskop- 
pens opgave  diskret  og  uden  at  sæt- 
te nogen  i  forlegenhed,  at  bede  om 
at  få  bønnen  gentaget.  Deltagelse  i 
nadveren  er  et  af  nadvermødets  vig- 
tigste formål.  Udover  at  ordinansen 
i  sig  selv  er  vigtig,  er  det  den  der 
skaber  atmosfæren  for  resten  af 
nadvermødet.  Den  forbereder  dem 
der  deltager,  til  at  have  Anden  hos 
sig  og  til  at  få  mere  ud  af  de  evange- 
liske lærdomme  som  man  bør  følge. 
De  der  admimistrerer  nadveren  skal 
gøre  det  med  en  følelse  af  stor  ær- 
bødighed for  de  velsignelser  de  er 
med  til  at  uddele  til  dem  der  delta- 
ger i  nadveren.  □ 

Spørgsmål  og  svar 


Spørgsmål: 

Som  diakon  vil  jeg  gerne 
vide  om  der  er  nogen  dybere 
mening  i  rækkefølgen  af 
brødet  og  vandet  ved 
nadveren.  Hvis  jeg  støder  på 
en  der  ikke  fik  brødet,  er  det 
så  i  orden  hvis  vedkommende 
får  vandet  først,  eller  skal 
jeg  hente  brødbakken? 


Svar: 

Kent  E.  Pulsipher, 
Bishop,  Sandy  20.  ward, 
Sandy  Utah  East  Stav 


Du  stiller  et  vigtigt  spørgsmål  om 
et  helligt  emne.  Det  viser  at  du,  som 
diakon,  nærmer  dig  det  embede  du 
er  ordineret  til  og  dine  pligter  med 
indsigt  og  inspirerede  tanker.  Det  er 
dejligt  når  de  der  modtager  det 
aronske  præstedømme  føler  vigtig- 
heden af  at  være  i  Herrens  tjeneste 
så  dybt. 

Når  brødrene  i  det  aronske  præ- 
stedømme forbereder,  uddeler  og 


velsigner  nadversymbolerne  på  en 
god  måde,  kan  det  være  et  motive- 
rende eksempel  for  de  yngre  med- 
lemmer af  kirken.  Herren  Jesus  Kri- 
stus indstiftede  personligt  nadveren 
under  sit  sidste  måltid  (Mattæus 
26 :  26  -28) .  Denne  bemærkelsesvær- 
dige handling  gik  umiddelbart  for- 
ud for  hans  korsfæstelse  og  opstan- 
delse. Offerydelserne  ophørte  og 
blev  erstattet  af  et  sønderknust  hjer- 
te og  en  angergiven  ånd.  Der  blev 
indgået  nye  pagter,  som  skulle  gø- 
res gældende  når  man  omvendte 
sig  og  blev  døbt,  og  så  fornyes  når 
man  modtager  nadverbrødet  og 
nadvervandet  hver  uge  (L&P 
20:71-74).  Disse  pagter  indbefatter 
en  anerkendelse  af  Kristi  offer  da 
han  udgød  sit  blod  og  led  i  kødet,  at 
påtage  sig  Jesu  Kristi  navn  og  at  be- 
vidne, at  vi  altid  erindrer  ham  og 
holder  hans  befalinger  som  han  har 
givet  os  (se  L&P  20:76-79).  En  af  de 
lovede  følger  er:  „At  de  altid  må  ha- 
ve hans  Ånd  hos  sig." 

Med  hensyn  til  nadvermødet,  det 
sted  hvor  nadveren  bliver  admini- 
streret, har  præsident  Joseph  Fiel- 
ding  Smith  sagt:  „Efter  mit  skøn  er 
nadvermødet  det  helligste,  det  aller- 
mest hellige  af  alle  kirkens  møder" 
(Lærdomme  om  Frelse,  bd.  2,  s.  273). 

Ved  aprilkonferencen  1983  talte 
ældste  David  B.  Haight  om  nadve- 
ren, og  kom  ind  på  vigtigheden  af 
at  synge  med  på  nadversalmen, 
som  en  start  på  en  personlig  ænd- 
ring. „Allerede  i  vor  ungdom  lærte 
vi  at  hvis  vi  skal  føle  Ånden  må  vi 
føle  en  forandring  i  vort  hjerte  og 
for  at  være  i  harmoni  ved  denne 
særlige  lejlighed  måtte  vi  synge 
med  på  nadversalmen.  Mens  vi 
sang  ordene  blev  vore  sjæle  bedre 
forberedt  til  at  forstå  denne  hellige 
ordinanse."  (Den  danske  Stjerne,  okt. 
1983,  s.  19). 


Med  hensyn  til  proceduren  kan  vi 
læse  i  3  Nephi  18,  hvor  Herren  giver 
nogle  retningslinjer  angående  ræk- 
kefølgen og  omfanget  af  ordi- 
nansen: 

„Og  Jesus  befalede  sine  disciple  at 
bringe  ham  noget  brød  og  vin. 

Og  da  disciplene  kom  med  brød 
og  vin,  tog  han  brødet,  brød  og  vel- 
signede det;  og  han  gav  disciplene 
deraf  og  befalede  dem  at  spise. 

Og  da  de  havde  spist  og  var  ble- 
vet mættet,  befalede  han,  at  de 
skulle  give  mængden  deraf  .  .  . 

Og  da  han  havde  sagt  disse  ord, 
befalede  han  sine  disciple,  at  de 
skulle  tage  af  vinen  i  kalken  og  drik- 
ke deraf,  og  at  de  også  skulle  give 
mængden,  så  de  kunne  drikke  der- 
af" (3  Nephi  18:1,  3,  4,  8). 

Skønt  der  lægges  størst  vægt  på 
at  vi  skal  forny  vore  sjæle  og  de 
pagter  vi  har  indgået,  skal  man  føl- 
ge den  rækkefølge  som  Herren  har 
vist  os.  „Og  det  skal  I  altid  gøre,  li- 
gesom jeg  har  gjort"  (3  Nephi  18:6). 
Den  rette  orden  for  ordinansen  blev 
understreget  af  profeten  Joseph 
Smith,  da  han  modtog  åbenbarin- 
gen om  den  „nøjagtige"  dag  kirken 
skulle  organiseres  på  (L&P  20,  ind- 
ledning). Dette  afsnit,  og  andre 
skriftsteder  giver  også  den  nøjagtige 
ordlyd  for  nadverbønnerne  (L&P 
20:77,  79;  Moroni  4:3,  5:2)  og  den 
rækkefølge  brødet  og  vinen  (senere 
vandet)  skulle  administreres  i.  Må- 
ske viser  den  lille  forskel  i  ordvalget 
i  de  to  bønner  en  fremadskridende 
forpligtelse.  I  velsignelsen  af  brødet 
lyder  det:  „at  de  altid  er  villige  til  at 
påtage  sig  din  Søns  navn."  I  velsig- 
nelsen af  vandet  står  der:  „at  de  al- 
tid erindrer  ham. " 

Hvis  denne  hellige  del  af  vor 
gudstjeneste  bliver  udført  værdigt, 
vil  den  ikke  alene  være  en  velsignel- 
se i  de  unges  liv,  men  også  forbere- 

Spørgsmål  og  svar 


de  os  til  yderligere  helt  bestemte 
pagter  og  ordinanser  der  foretages  i 
Herrens  tempel  og  som  vil  stille  os 
blandt  Kristi  disciple. 

Svarene  skal  give  vejledning  og 
perspektiv  og  står  ikke  som  offent- 
liggørelser af  kirkens  lærdomme.  □ 


Spørgsmål: 

Hvordan  kan  jeg  komme 

bedre  ud  af  det  med  min 

missionærkammerat? 


Svart: 

Joe  J.  Christensen, 
tidligere  præsident  for 
missionærernes  træningscenter 
i  Provo,  Utah. 


At  komme  godt  ud  af  det  med  din 
missionærkammerat  er  utvivlsomt 
en  af  de  vigtigste  ting  du  må  lære 
på  din  mission.  Her  er  nogle  forslag 
der  kan  hjælpe  dig  til  at  forbedre  dit 
forhold  til  din  kammerat: 


1.  Forpligt  dig  selv  til  at  tjene  din 
kammerat.  En  af  de  sikreste  måder  at 
lære  at  elske  en  anden  på,  er  ved  at 
tjene  vedkommende  på  en  meget 
personlig  måde.  To  kammerater 
som  havde  haft  nogle  uoverens- 
stemmelser opdagede  dette  princip 
dengang  en  af  dem  blev  syg  og  måt- 
te blive  i  sengen  en  dag.  Ældste  Bla- 
ke  gjorde  alt  hvad  han  kunne  for  at 
tage  sig  af  sin  syge  kammerat.  Da 
ældste  Waite  vågnede  op,  var  han 
især  overrasket  over  at  mens  han 
havde  haft  feber  og  sov,  havde  æld- 
ste Blake  renset  og  pudset  hans  sko 
og  gjort  rent  i  lejligheden.  „Jeg  be- 
gyndte at  forstå,"  sagde  ældste  Wai- 
te, „at  jeg  måtte  gøre  mere  for  min 
kammerat.  Gensidig  påskønnelse 
og  et  virkeligt  godt  venskab  be- 
gyndte at  udvikle  sig  fra  den  dag 
af." 

2.  Studer  og  bed  sammen  hver  dag. 
Der  er  en  stor  styrke  at  finde  i  evan- 
geliets budskab.  Hvis  kammerater 
dagligt  studerer  skrifterne  og  evan- 
geliets storslåede  principper  med  et 
bønsomt  sind  er  det  langt  lettere  at 
overvinde  eventuelle  forskelle.  Når 
I  beder  hver  for  sig,  og  især  når  I  be- 
der sammen,  så  husk  at  give  udtryk 
for  din  taknemlighed  for  det  privi- 
legium du  føler  det  er  at  have  mu- 
lighed for  at  tjene  sammen  med  en 
person  med  så  mange  fine  egenska- 
ber som  din  kammerat.  Bed  om  at  I 
må  overvinde  jeres  uoverensstem- 
melser og  komme  godt  ud  af  det 
med  hinanden. 

3.  Lær  at  tale  sammen  om  jeres  uove- 
rensstemmelser på  en  positiv  måde. 

Husk  at  vi  alle  har  fejl  og  visse 
personlige  særheder  som  gør  det 
svært  for  andre  at  vænne  sig  til  os. 
Der  har  kun  levet  ét  fuldkomment 
menneske  i  denne  verden,  og  det  er 
naturligvis  Frelseren.  Resten  af  os 
er  ufuldkomne.  Vi  bør  allerede  fra 


begyndelsen  være  klar  over  at  der 
vil  være  nogle  forskelle,  og  at  vi  skal 
være  parate  til  at  arbejde  flittigt  på 
at  overvinde  dem.  Missionærkam- 
meraterne bliver  rådet  til  regelmæs- 
sigt at  gøre  status  med  hinanden  på 
en  meget  positiv  og  åben  måde,  så 
de  kan  tale  om  hvordan  de  kan  for- 
bedre deres  kammeratskab.  „Hvad 
kan  jeg  gøre  for  at  være  dig  en  be- 
dre kammerat?"  er  et  udmærket 
spørgsmål,  som  du  regelmæssigt 
bør  stille  din  kammerat. 

4.  Forpligt  dig  til  at  leve  op  til  det  der 
forventes  af  dig  som  missionær.  Hvis 
du  efterlever  de  rette  principper  har 
din  kammerat  aldrig  en  undskyld- 
ning for  at  være  negativt  indstillet 
overfor  dig,  fordi  du  ikke  følger 
missionærreglerne.  Det  er  et  stort 
pres  for  en  missionær  der  får  en 
kammerat  der  ikke  er  positivt  ind- 
stillet til  arbejdet.  En  missionær 
skrev  hjem  og  fortalte:  „Det  går  ik- 
ke særlig  godt  herude  for  tiden,  for 
jeg  kan  ikke  få  min  kammerat  ud  af 
sengen  og  komme  ud  at  arbejde." 
Sørg  for  at  jeres  kammerat  aldrig 
kan  sige  noget  sådant  om  dig,  så 
styrker  du  jeres  kammeratskab. 

Missionærer  der  lærer  at  komme 
godt  ud  af  det  med  deres  kammera- 
ter udvikler  evnen  til  at  omgås  man- 
ge forskellige  personligheder.  Den- 
ne erfaring  hjælper  dem  ikke  kun  til 
at  være  gode  missionærer,  men 
længe  efter  deres  mission  vil  den 
samme  evne  hjælpe  dem  til  frem- 
gang i  deres  arbejde,  i  kirken  og 
især  i  deres  ægteskab  og  familie. 

Alle  bliver  velsignet  når  missio- 
nærer lærer  at  komme  godt  ud  af 
det  med  hinanden.  Husk  at  Ånden 
ikke  kan  være  til  stede  i  en  atmos- 
fære af  strid  og  utilfredshed,  og 
uden  Anden  kan  missionærer  ikke 
få  fremgang.  D 

Dette  er  jeres  tid 


Ældste  Neal  A.  Maxwell 

De  tolvs  Kvorum 


Selv  om  det  af  og  til  kan  være  for- 
ståeligt, hjælper  det  sædvan- 
ligvis ikke  at  ønske  at  man  leve- 
de i  en  anden  tidsalder.  En  af  dem  der 
levede  dengang  Mormons  Bog  blev 
skrevet  sagde:  „Ja,  dersom  mine  da- 
ge havde  været  på  den  tid,  da  ville 
min  sjæl  have  haft  glæde  over  mine 
brødres  retfærdighed."  (Helaman 
7:8).  Denne  leder  kom  dog  til  at  er- 
kende at  Guds  kald  til  tjeneste  i  en 
bestemt  tidsperiode  var  enlige  så  stor 
del  af  hans  kald,  som  det  er  for  os  at 
udføre  bestemte  pligter  i  vore  dage. 

Derfor  kan  I  se,  I  unge  i  kirken,  at 
denne  tid  efter  guddommeligt  valg, 
er  jeres  tid!  I  vil  leve  i  en  tid  hvor  pro- 
fetierne vil  blive  opfyldt,  historien  vil 
forme  sig,  en  tid  med  særlige  løfter, 
store  modsætninger  og  velsignede 
bekræftelser. 

Som  den  opvoksende  generation 
vil  I,  efter  min  mening,  undgå  nogle 
af  de  fordums  unge  mænds  og  kvin- 
ders fejltagelser:  „og  efter  dem  kom 
en  anden  slægt,  som  hverken  kendte 
Herren  eller  det  værk,  han  havde 
øvet  for  Israel"  (Dommerbogen 
2:10). 

På  samme  måde  vil  I  undgå  det  sør- 
gelige resultat  som  en  anden  genera- 
tion opnåede:  „De  havde  mange 
børn,  som  voksede  op  og  blev  ældre, 
så  de  blev  selvrådige,  og  de  blev  ved 

løgne  og  smiger  forledt"  (3  Nephi 
1:29). 

Det  til  trods  vil  I  sikkert  se  nogle  af 
jeres  venner  i  kirken,  som  har  fået 
den  samme  undervisning  som  I  har, 
falde  fra,  blive  afvigere,  der  ganske 
glemmer  Herren  (se  Alma  47:36). 

Da  jeg  var  18  år,  gik  jeg  nærmest  li- 
ge fra  skolen  og  ud  i  2.  verdenskrig, 
med  en  gennemslagskopi  af  min  pa- 
triarkalske velsignelse,  som  blev 
godt  udvisket.  Jeg  læste  den  som 
trøst  og  forsikring  som  en  ung,  bange 
infanterist  under  kampene  på  stille- 
havsøen Okinawa.  Lige  inden  dette 
havde  jeg  gennemgået  en  selvagtel- 
seskrise  i  min  high  school.  At  være 
svineopdrætter  i  forbindelse  med  et 
landbrugsprojekt  virkede  ikke  særlig 
fremmende  for  mit  sociale  samvær 
med  nogle,  og  mange  filipenser  hjalp 
heller  ikke;  jeg  var  ikke  særlig  høj 
hvilket  bl.a.  betød  at  jeg  ikke  kunne 
komme  på  basketballholdet.  Alt  det- 
te havde  været  en  personlig  skuffelse 
for  mig  lige  inden  jeg  tog  af  sted  til 
krigen. 

Men  da  jeg  forlod  et  hjem  med  kær- 
lige og  „retskafne  forældre,"  vidste 
jeg  hvem  jeg  var  og  jeg  havde  visse 
ideer  om  fremtiden.  Jeg  vidste  også  at 
Herren  elskede  mig.  Men  ellers  var 
jeg  usikker  og  betænkelig. 

Nogle  af  jer  der  nu  befinder  jer  i 


den  opvoksende  sidste  dages  hellige 
generation  synes  at  være  længere 
fremme  åndeligt  set,  at  besidde  nogle 
af  de  kvaliteter  vi  finder  hos  tre  unge 
mænd  kaldet  Sjadrak,  Mes j  ak  og 
Abed-Nego.  Disse  unge  disciple 
nægtede  at  falde  ned  for  at  tilbede 
kong  Nebukadnezars  afgud.  Da  de 
blev  truet  med  at  blive  brændt  gav  de 
et  svar,  der  er  blevet  klassisk  i  men- 
neskets historie.  Deres  ubetingede 
tro  og  tillid  var  hos  Herren  .  .  .  som 
enten  ville  eller  ikke  ville  frelse  dem; 
det  gjorde  ingen  forskel. 

„Sker  det,  så  kan  vor  Gud,  som  vi 
dyrker,  fri  os  af  den  gloende  ovn,  og 
han  vil  fri  os  af  din  hånd,  o  konge; 
men  hvis  ikke,  så  må  du  vide,  o  konge, 
at  din  gud  dyrker  vi  dog  ikke,  og 
guldbilledstøtten,  som  du  har  ladet 
opstille,  tilbeder  vi  ikke!"  (Daniel 
3:17-18;  fremhævelse  tilføjet). 

Herren  vil  være  med  jer  i  jeres  glo- 
ende ovne.  Og  I  vil  få  oplevelser  som 
den  Peter  fortalte  os: 

„I  elskede,  I  skal  ikke  undre  jer 
over  den  ildprøve,  I  gennemgår,  som 
om  det  var  noget  mærkeligt,  der 
hændte  jer."  (1  Peter  4:12). 

Noget  af  det  jeg  kan  foreslå  jer,  her 
i  jeres  tid,  er: 

1.  Lær  at  udvikle  retfærdige  reflek- 
ser. Det  vil  spare  jer  for  at  skulle  over- 
veje hver  eneste  fristelse  for  sig.  De 

Vinderen 


Da  Pia  Jensen  forsøgte  sig  i  pi- 
gernes 1500  m  løb,  troede  hun 
ikke  at  hun  havde  en  chance. 
Hun  havde  altid  løbet,  men  aldrig  før 
i  en  rigtig  konkurrence.  Det  havde  al- 
tid bare  været  for  sjov.  Eleverne  og 
lærerne  fra  Alkjærskolen  havde  talt 
om  kapløbet  lige  siden  hun  begyndte 
i  skolen  3  måneder  før,  og  hun  vidste 
at  nogle  af  de  bedste  løbere  ville  del- 
tage i  løbet.  Hun  kunne  næsten  ikke 
tro  på  det  der  skete,  da  hun  løb  over 
målstregen  et  godt  stykke  før  sine 
klassekammerater.  Og  da  alle  på  sko- 
len pludselig  vidste  hvem  hun  var, 
og  selv  lærerne  standsede  for  at  slud- 
re lidt  med  hende  på  gangene,  kunne 
hun  ikke  lade  være  med  at  være  glad. 
„Kom  så  Pia,  kom  så  Pia!"  råbte 
eleverne  da  hun  løb  over  målstregen 
foran  de  andre  løbere  ved  trænings- 
løbene. 
Alkjærskolens    største    rival    var 


Dybsundskolen.  Hvert  eneste  år  i  de 
sidste  5  år  var  vinderen  af  deres  kap- 
løbstævne blevet  den  der  vandt  3  km 
løbet,  og  hvert  år  var  Dybsundskolen 
gået  af  med  sejren.  I  år  var  forvent- 
ningerne imidlertid  store  på  Alkjær- 
skolen. De  havde  sat  deres  lid  til  Pia. 
Pia  havde  aldrig  syntes  at  det  var  så 
vigtigt  at  vinde  som  hun  gjorde  nu. 
Hun  ønskede  virkelig  at  vinde  -  ikke 
for  hendes  egen  skyld,  men  for  klas- 
sekammeraternes, for  lærernes,  for 
Alkjærskolens! 

Da  Pias  forældre  hørte  om  konkur- 
rencen blev  de  lige  så  spændte  som 
hun  var. 

„Vi  skal  nok  komme  og  se  på, "  sag- 
de hendes  mor  til  hende  og  gav  hen- 
de et  stort  knus.  „Vi  er  så  stolte  af 
dig". 

„Når  bedstefar  hører  om  det,"  til- 
føjede hendes  far,  „kommer  han  sik- 
kert herned  for  at  se  dig  løbe". 


Benny,  Pias  8-årige  bror  så  på  hen- 
de og  sagde:  „Jeg  håber  at  du  vinder, 
men  jeg  så  Dybsunds  hold  sidste  lør- 
dag. Deres  løber  ser  skrap  ud,  og  hun 
løber  som  en  tiger." 

Bennys  advarsel  forstærkede  bare 
Pias  beslutning  om  at  vinde.  Hver  ef- 
termiddag efter  skole  skyndte  hun 
sig  ned  på  banerne  på  et  nærliggende 
gymnasium  og  trænede  indtil  hen- 
des brune  hår  var  vådt  af  sved  og 
hendes  benmuskler  tiggede  om  et 
hvil. 

Pia  følte  sig  i  fin  form  den  dag  de 
skulle  løbe.  Hun  stod  oppe  på  tribu- 
nen i  den  varme  sol  og  så  ned  over  ba- 
nen. „Du  må  hellere  løbe  hen  og  sid- 
de ved  mor  og  far  og  bedstefar  nu, " 
sagde  hun  til  Benny,  som  havde 
rendt  i  hælene  på  hende  hele  formid- 
dagen. „Jeg  skal  ned  i  pigernes  om- 
klædningsrum og  gøre  mig  klar  til  lø- 
bet." 

Vinderen 


Mens  hun  talte  kom  Marianne 
Hansen,  hendes  konkurrent  fra  Dyb- 
sundskolen  hen  til  hende.  Benny 
havde  ret.  Marianne  så  ud  til  at  være 
stærk  og  hurtig.  Hun  så  også  uvenlig 
ud. 

„Jeg  ville  bare  se  lidt  nærmere  på 
dig, "  sagde  hun  til  Pia.  „De  siger  alle- 
sammen at  du  er  god  til  at  løbe.  Jeg 
synes  nu  ikke  at  du  ser  ud  til  at  være 
noget  særligt." 


Benny  stillede  sig  op  på  et  sæde,  så 
han  stod  ansigt  til  ansigt  med  Mari- 
anne. Han  skød  hagen  frem  og  stirre- 
de på  hende.  „Det  gør  ikke  noget,  for 
det  eneste  du  kommer  til  at  se  er  støv- 
et fra  hende,  så  snart  løbet  begyn- 
der!" 

Marianne  så  lige  forbi  Benny  og 
hen  på  Pia.  „Du  har  ikke  en  chance, " 
sagde  hun  koldt  og  gik. 

„Du  har  ikke  så  hårdt  brug  for  at 


Illustreret  af  Scott  Greer 


vinde  som  jeg."  Benny  så  hen  på  Pia 
og  spurgte:  „Hvad  skal  det  betyde?" 

„Det  ved  jeg  ikke,  og  jeg  har  ikke 
tid  til  at  finde  ud  af  det  nu,"  svarede 
hun  idet  hun  vendte  sig  for  at  gå  ned 
mod  banen.  Hun  vendte  sig  om  for  at 
vinke  til  Benny,  og  i  det  samme  trådte 
hun  forkert  på  et  ujævnt  trin  og  faldt 
forover.  Hun  fik  hurtigt  balancen 
igen,  men  mærkede  en  skarp  smerte 
i  sin  højre  ankel.  Hun  undersøgte 
den  forsigtigt  men  fandt  ud  af,  at  der 
ikke  var  sket  noget  alvorligt,  så  hun 
skyndte  sig  ned  til  omklædnings- 
rummet. 

De  skulle  løbe  8  omgange  på  sko- 
lens bane.  Ved  startlinjen  stod  6  piger 
fra  forskellige  skoler  parat  til  start. 
Pia  skulle  løbe  på  inderbanen,  og  Ma- 
rianne Hansen  skulle  løbe  på  banen 
ved  siden  af  hende.  Startskuddet  lød 
og  Marianne  tog  straks  føringen. 

Pia  løb,  og  koncentrerede  sig  om 
vejrtrækningen.  Slap  af,  sagde  hun  til 
sig  selv.  Træk  vejret  dybt  og  regel- 
mæssigt. 

Da  de  havde  løbet  to  omgange  var 
der  to  piger  foran  hende:  Marianne 
Hansen  og  Susanne  West  fra  Lange- 
broskole.  Pia  fortsatte  i  sin  faste  ryt- 
me. Hele  skolen  regnede  med  hende, 
og  hun  havde  ikke  tænkt  sig  at  svigte 
dem. 

Efter  3.  omgang  var  der  kun  Mari- 
anne mellem  Pia  og  sejren.  Men  hen- 
des snubien  ved  tribunen  havde  gjort 
mere  skade  end  hun  regnede  med, 
og  når  hun  nu  løb  på  den  hårde  bane, 
gik  det  ud  over  anklen.  Ved  hvert 
skridt  skød  en  smerte  gennem  hen- 
des ben.  Jeg  skal  vinde!  tænkte  hun. 
Glem  smerten.  Løb!  Løb!  Løb! 

Pia  så  sin  chance  for  at  vinde  da  de 
var  halvvejs  gennem  den  sidste  om- 
gang. Marianne  viste  tegn  på  træt- 
hed. Pia  øgede  sit  tempo  og  vandt  ind 
på  Marianne  så  de  løb  ved  siden  af  hi- 
nanden. Marianne  stirrede  på  Pia 
med  hårde  og  kolde  øjne.  Det  var  ty- 
deligt, at  hun  ikke  ville  være  nogen 
god  taber. 

Der  var  kun  40  meter  tilbage,  da  en 
skarp  smerte  skød  gennem  Pias  ben; 
hun  mærkede  hvordan  hendes  ankel 
gav  efter  for  hendes  legemsvægt  og 
hun  styrtede  mod  jorden.  Hendes 


Vinderen 


hænder  pløjede  sig  gennem  banen 
og  blev  hudløse.  Blodet  piblede  fra 
hendes  knæ,  og  med  sand  og  grus  i 
munden  så  hun  Marianne  løbe  over 
mållinjen. 

Der  var  planlagt  en  fest  for  alle  del- 
tagere, både  vindere  og  tabere,  i  sko- 
lens gymnastiksal  efter  løbet.  Pia  vil- 
le gerne  med,  så  på  trods  af  hendes 
sår  kørte  hendes  forældre  hende  di- 
rekte derhen,  efter  de  havde  været  på 
skadestuen,  og  hjalp  hende  hen  i  en 
stol .  Hun  blev  straks  omringet  af  ven- 
ner, der  var  opsat  på  at  trøste  og  op- 
muntre hende.  Benny  stod  ved  siden 
af  hende,  mens  hendes  far  og  mor  og 
bedstefar  gik  rundt  og  talte  med  de 
andre  forældre  og  lærere. 

„Gør  benet  meget  ondt?"  spurgte 
Benny  da  klassekammeraterne  var 
lidt  på  afstand. 

„Det  er  ikke  så  slemt,"  sagde  Pia. 
„Lægen  sagde  at  det  er  helt  i  orden 
om  en  uges  tid.  Jeg  skal  bare  hvile 
det." 

Benny  var  den  første  der  så  at  Mari- 
anne Hansen  var  på  vej  over  til  dem. 
„Åh  nej,  nu  bliver  der  ballade,"  hvi- 
skede han. 

Pia  havde  forventet  et  skadefro 
grin  fra  Marianne,  men  hendes  an- 
sigt var  alvorligt.  „Jeg  er  ked  af  det 
med  dit  ben,"  sagde  hun.  „Jeg  ville 
så  gerne  vinde,  men  ikke  på  den  må- 
de." 

„Det  var  ikke  din  fejl,"  sagde  Pia. 
„Du  slog  mig  på  helt  ærlige  vilkår. 
Det  er  dig  der  er  vinderen." 

„Er  det?  Se  dig  omkring."  Marian- 
ne pegede  på  de  mange  forældre,  læ- 
rere og  elever  i  salen.  „Hele  din  fami- 
lie er  her,  og  mange  venner!  De  er  li- 
geglade med  at  du  har  tabt.  De  hylder 
dig  alligevel."  Hun  rystede  sørgmo- 
digt på  hovedet. 

„Jeg  troede  at  det  ville  være  ander- 
ledes hvis  jeg  vandt,  men  det  er  det 
ikke.  Mine  klassekammerater  kom 
kun  fordi  vi  skulle  vinde  pokalen,  og 
mine  forældre  kom  slet  ikke." 

Marianne  vendte  sig  for  at  gå,  men 
Pia  rakte  ud  og  tog  hende  i  armen. 
„Vent,"  sagde  hun.  „Du  skal  gå  på 
Amtsgymnasiet  næste  år,  skal  du  ik- 
ke?" 

Marianne  nikkede. 


„Det  skal  jeg  også,"  sagde  Pia.  „Vi 
kan  måske  være  sammen  på  et  stafet- 
hold? Det  ville  vi  være  gode  til." 

„Mener  du  det?" 

„Selvfølgelig,"  sagde  Pia. 

„Så  har  du  lige  fået  dig  en  mak- 
ker!" Marianne  smilede  forsigtigt  da 
hun  gik,  men  hendes  øjne  var  fulde 
af  tårer. 

„Jeg  forstår  det  ikke,"  sagde  Ben- 
ny. „Det  var  hende  der  vandt,  og  vin- 


dere græder  da  ikke."  „Sommetider 
gør  de,  Benny"  sagde  Pia  eftertænk- 
somt. „Der  er  vel  mange  ting  der  er 
langt  vigtigere  end  at  vinde." 

„Ja,"  sagde  Benny,  „som  for  eks- 
empel at  have  en  bror." 

Pia  lagde  armen  om  Bennys 
skulder. 

„Ja,"  sagde  hun  med  et  stort  smil, 
„som  for  eksempel  at  have  en  bror." 
□ 


Isak 

møder  Rebekka 


På  Abrahams  tid  var  det  skik  at 
forældrene  valgte  deres  børns 
ægtefæller.  Abraham  ville  ger- 
ne finde  en  god  kone  til  sin  søn  Isak. 
Det  var  vanskeligt.  Abraham  boede  i 
Kana'an  og  ville  ikke  have  at  Isak 
skulle  gifte  sig  med  en  kana'anæer, 
som  dyrkede  afguder. 

Abraham  ønskede  at  Isak  giftede 
sig  med  en  retfærdig  kvinde  der  kun- 
ne hjælpe  ham  med  at  forblive  trofast 
mod  den  levende  Gud  og  som  ville 
undervise  deres  børn  i  sandheden. 
Kun  på  den  måde  kunne  præstedøm- 
met forblive  hos  Abrahams  efter- 
kommere. Uden  præstedømmet 
kunne  de  ikke  modtage  de  specielle 
velsignelser  Gud  havde  lovet  dem. 

Abraham  kaldte  sin  ældste  tjener 
til  sig,  og  bad  ham  søge  efter  en  kone 
til  Isak.  Han  sagde:  „Jeg  vil  gerne  ha- 
ve at  du  sværger  ved  Herren,  Him- 
melens og  jordens  Gud,  at  du  ikke  vil 
tage  min  søn  en  hustru  af  kana'anæ- 
ernes  døtre,  blandt  hvem  jeg  bor, 
men  drage  til  mit  land  og  min  hjem- 
stavn og  tage  min  søn  Isak  en  hustru 
derfra!" 

Den  trofaste  tjener  vidste  at  det  var 
en  meget  alvorlig  og  vigtig  opgave, 
og  spurgte:  „Men  hvis  nu  pigen  ikke 
vil  følge  mig  her  til  landet,  skal  jeg  så 
bringe  din  søn  tilbage  til  det  land,  du 
vandrede  ud  fra?" 

Abraham  svarede:  „Vogt  dig  vel 
for  at  bringe  min  søn  tilbage  dertil." 
Abraham  ønskede  ikke  at  Isak  skulle 
rejse  bort  til  et  andet  land,  hvor  han 

måske  kunne  blive  fristet  til  at  blive. 

Herren  havde  givet  Abraham  og 
hans  familie  Kana'ans  land  som  arve- 
land, og  Abraham  ønskede  at  de 
skulle  blive  boende  der. 

Abraham  sagde  til  sin  tjener:  „Her- 
ren vil  sende  sin  engel  foran  dig,  så 
du  kan  tage  min  søn  en  hustru  der- 
fra." 

Så  forstod  tjeneren  hvad  han  skulle 
gøre  og  han  gav  Abraham  hånden  og 
svor  ved  en  ed  at  han  ville  gøre  som 
han  havde  fået  befaling  om. 

Tjeneren  påbegyndte  sin  rejse  med 
en  karavane  på  10  kameler  og  nogle 
mænd  til  at  hjælpe  sig.  Han  rejste  til 
Mesopotamien,  til  byen  hvor  Nakor 
boede.  Der  lod  han  sine  kameler 
knæle  ned  ved  en  brønd  for  at  drikke 
vand.  Det  var  aften,  og  der  kom  man- 
ge piger  for  at  hente  vand  ved  brøn- 
den. Tjeneren  kendte  ingen  af  dem. 
Han  vidste  heller  ikke  hvordan  han 
skulle  finde  den  pige  Herren  havde 
udvalgt  til  at  være  Isaks  kone.  Han 
havde  brug  for  hjælp  så  han  bad: 
„Herre,  se,  jeg  stiller  mig  her  ved 
vandkilden,  nu  bymændenes  døtre 
går  ud  for  at  hente  vand;  og  siger  jeg 
nu  til  en  pige:  Hæld  din  krukke  og  giv 
mig  at  drikke!  og  siger  så  hun:  Drik 
kun,  og  jeg  vil  også  give  dine  kameler 
at  drikke!  lad  det  da  være  hende,  du 
har  udset  til  din  tjener  Isak." 

Inden  tjeneren  var  færdig  med  at 
bede  kom  en  yndig  ung  pige.  Hun 
hed  Rebekka,  og  hun  var  ikke  bare 
smuk,  men  hun  var  også  dydig  og 


kærlig.  Hun  elskede  Herren  og  for- 
søgte at  holde  hans  bud.  Derfor  blev 
Rebekka  velsignet  af  Herren. 

Da  Rebekka  vendte  sig  fra  brønden 
med  sine  fyldte  vandkrukker,  løb  tje- 
neren hen  til  hende:  „Giv  mig  lidt 
vand  at  drikke  af  din  krukke!"  sagde 
han. 

Hun  svarede:  „Drik  herre!"  Og  da 
hun  havde  givet  ham  noget  at  drikke 
tilbød  hun:  „Jeg  vil  også  øse  vand  til 
dine  kameler."  Det  var  det  tegn  tje- 
neren havde  bedt  om,  så  han  vidste 
at  Rebekka  var  den  pige  Herren  hav- 
de udset  til  at  være  Isaks  kone. 

Da  kamelerne  havde  drukket 
spurgte  tjeneren  Rebekka:  „Sig  mig, 
hvis  datter  du  er!  Er  der  plads  til  os  i 
din  faders  hus  for  natten?" 

Hendes  svar  glædede  tjeneren 
meget.  Hun  sagde  at  hun  var  Betuels 
datter  og  Nakors  barnebarn.  Tjene- 
ren vidste  at  Nakor  var  Abrahams 
bror,  og  indså  nu  at  han  var  blevet 
ført  til  Abrahams  slægtninges  hus. 
Han  bøjede  hovedet  og  takkede 
Herren. 

Da  Rebekka  hørte  ham  bede,  blev 
hun  klar  over  at  han  måtte  være  hen- 
des bedstefars  brors,  Abrahams  tje- 
ner. Glædestrålende  løb  hun  hjem  og 
fortalte  sin  familie  det.  De  blev  så  gla- 
de, og  var  spændte  på  at  møde  ham, 
så  Rebekkas  bror,  Laban,  løb  ud  til 
tjeneren,  som  stod  ved  brønden  og 
sagde:  „Kom,  du  Herrens  velsigne- 
de. Jeg  har  ryddet  op  i  huset  og  gjort 
plads  til  kamelerne." 

Senere  blev  tjeneren  inviteret  til  at 
spise  med,  men  han  svarede:  „Jeg  vil 
intet  nyde,  før  jeg  har  fortalt  hvorfor 
jeg  er  her. "  Så  fortalte  tjeneren  fami- 
lien hvorfor  Abraham  havde  sendt 
ham  til  Mesopotamien.  Han  sagde  til 
dem  at  Herren  havde  ledt  ham,  og  at 
han  ved  brønden  havde  bedt  om  et 
tegn,  for  at  få  hjælp  til  at  vide  hvilken 
pige  der  skulle  være  Isaks  kone.  Han 
sagde  derpå  at  deres  Rebekka  var  den 
som  Herren  havde  udvalgt.  Tjeneren 
bad  Rebekkas  far  og  bror  om  tilladel- 
se til  at  tage  hende  med  til  Kana'ans 
land  og  blive  Isaks  kone. 

Rebekkas  familie  var  gode  menne- 
sker. Deres  svar  viste  stor  tro  og  tillid 
til  Herren.  De  sagde:  „Denne  sag 
kommer  fra  Herren.  Tag  hende  og 
drag  bort,  at  hun  kan  blive  din  herres 
søns  hustru,  således  som  Herren  har 
sagt!" 

Da  Abrahams  tjener  hørte  dette 


bøjede  han  sig  igen  mod  jorden  og 
takkede  Gud.  Så  bragte  han  Rebekka 
smykker  af  sølv  og  guld,  og  nogle 
klæder.  Han  havde  andre  prægtige 
gaver  med  til  Rebekkas  mor  og  bror. 

Da  denne  vigtige  aftale  var  truffet 
var  tjeneren  lettet.  Han  spiste  og  til- 
bragte natten  hos  Rebekkas  familie. 

Da  det  blev  morgen  sagde  han: 
„Lad  mig  nu  tage  hjem  til  min  her- 
re." Rebekkas  mor  og  bror  var  be- 
drøvede over  at  hun  så  hurtigt  skulle 
forlade  dem. 

De  tiggede:  „Lad  dog  pigen  blive 
hos  os  i  nogen  tid,  så  kan  I  tage  af  sted 
senere." 

Men  tjeneren  svarede:  „Ophold 
mig  ikke,  nu  Herren  har  ladet  min 
rejse  lykkes.  Lad  mig  rejse,  så  jeg  kan 
komme  hjem  til  min  herre." 

„Lad  os  kalde  på  pigen  og  spørge 
hende  selv,"  sagde  de.  Og  de  kaldte 
på  hende  og  spurgte:  „Vil  du  drage 
med  denne  mand?" 

Rebekka  have  stor  tro  og  vidste  at 


Herren  ville  velsigne  hende,  så  hun 
svarede:  „Ja,  jeg  vil!"  Rebekka  forlod 
sin  familie,  som  hun  elskede.  Hun 
rejste  til  et  fremmed  land  for  at  gifte 
sig  med  en  mand  hun  aldrig  havde 
set,  alligevel  vidste  hun  at  hun  gjorde 
det  rigtige. 

Rebekkas  familie  vidste  hvilket 
stort  løfte  der  var  blevet  givet  Abra- 
ham og  hans  efterkommere.  De  vid- 
ste at  Rebekka  havde  en  bestemt  mis- 
sion at  udføre  ved  at  gifte  sig  med 
Isak.  Hun  ville  blive  mor  til  mange 
nationer.  Da  de  sagde  farvel  til  Re- 
bekka, velsignede  de  hende  og  sag- 
de: „Måtte  du,  vor  søster,  blive  til  ti 
tusind  tusinder." 

Så  sadlede  de  kamelerne,  og  Re- 
bekka og  hendes  piger  fulgte  Abra- 
hams tjener. 

Hjemme  i  Kana'ans  land  ventede 
Isak  på  at  høre  nyt.  Han  vidste  at 
Herren  ville  lede  tjeneren,  så  han 
kunne  finde  den  rette  pige  til  at  blive 
hans  hustru.  En  aften  gik  han  ud  i 


marken  for  at  bede.  Da  han  kiggede 
op  så  han  karavanen  fra  Mesopota- 
mien, og  løb  dem  i  møde. 

Da  han  kom  nærmere  så  Rebekka 
ham,  og  spurgte  tjeneren:  „Hvem  er 
den  mand  der,  som  kommer  os  i  mø- 
de på  marken?" 

Tjeneren  svarede:  „Det  er  Isak." 

Rebekka  dækkede  hurtigt  sit  ansigt 
med  et  slør,  og  hoppede  ned  af  kame- 
len for  at  hilse  på  Isak.  Hun  var  meget 
spændt,  for  hun  skulle  nu  møde  den 
mand  som  Gud  havde  valgt  til  hen- 
des mand. 

Isak  og  Rebekka  stolede  på  Herren, 
og  han  havde  bragt  dem  sammen 
som  mand  og  hustru.  □ 

(Denne  historie  findes  i  1.  Mosebog  24) 


På  Rebekkas  tid  dækkede  kvinderne  deres  ansigt 
med  et  slør  -  specielt  når  de  så  en  mand  de 
aldrig  før  havde  mødt. 


Fællestid 


Tillykke 

med  fødselsdagen 

primary! 


Pat  Graham 


Alle  dine  børn  bliver  oplært  af 
Herren,  og  stor  bliver  børnenes 
fred  (Esajas  54:13). 

En  dag  i  anden  halvdel  af  1878 
samledes  224  børn  i  en  klippe- 
stenskirke  i  Farmington,  Utah, 
i  USA,  for  at  overvære  den  første  pri- 
mary og  for  at  lære  „  alt  godt,  og  hvor- 
dan man  opfører  sig".  I  vore  dage 
kommer  der  mere  end  825.000  børn 
til  primary  over  hele  verden  og  lærer 
at  de  er  Guds  børn.  Primary  vokser  i 
antal,  og  flere  børn  vokser  i  evan- 
geliet 

Da  kirken  vokser  meget  hurtigt, 
har  kirkens  ledere  delt  verden  op  i  14 
geografiske  områder,  for  at  være  be- 
dre i  stand  til  at  tage  sig  af  medlem- 
mernes behov.  Se  godt  på  børnene  i 
kostumer  på  disse  sider,  farv  dem  og 
tegn  en  linje  fra  hvert  barn  til  det  om- 
råde/land som  han  eller  hun  er  fra. 
Det  er  spændende  at  tilhøre  en  vok- 
sende organisation  med  medlemmer 
over  hele  verden. 

Ideer  til  fællestiden 

1.  Studer  jeres  lokale  primarys  hi- 
storie. Fortæl  hvordan  kirken  er  vok- 
set der.  Lav  en  planche  med  billeder 
og  tegninger  fra  det  lokale  primary 
gennem  tiden. 

2.  Skriv  et  brev  til  primarybørn  i  et 
andet  område. 

3.  Planlæg  en  fødselsdagsfest  for 
Primary. 


Se  frem  til  en  lys  og  klar  fremtid. 

I  befinder  jer  i  denne  tid  og  i  disse  omstændigheder  som  følge  af  et  guddommeligt  valg. 

Gud  kender  jer  og  han  ved  hvad  I  har  evnerne  til  at  opnå. 

Lær  at  betragte  stoffer,  alkohol,  pornografi  og  umoral  som  det 
det  virkelig  er  -  et  direkte  angreb  på  jeres  personlige  frihed  og  jeres  chancer 

for  at  blive  lykkelige. 


der  pines  med  hver  eneste  fristelse 
mister  ikke  blot  tid,  men  de  mister 
måske  også  deres  sjæl. 

2.  Lær  at  skelne  mellem  glæde  og 
fornøjelse.  Lad  jer  fx.  ikke  vildlede  af 
verdens  latter;  det  er  kun  en  flok  tå- 
ber der  forsøger  at  forsikre  sig  selv. 

3.  Hold  fast  ved  troen,  så  vil  troen 
holde  dig  fast. 

4.  Mor  jer  på  en  ren  og  god  måde, 
men  lær  at  være  alvorlig  med  glæde. 

5.  Vær  anderledes  end  verden,  så  I 
kan  gøre  verden  anderledes. 

6.  Lær  at  betragte  stoffer,  alkohol, 
pornografi  og  umoral  som  det  det  vir- 
kelig er  -  et  direkte  angreb  på  jeres 
personlige  frihed  og  jeres  chancer  for 
at  blive  lykkelige.  Disse  ting  ødelæg- 
ger legeme  og  sjæl;  de  ødelægger 
sjælens  smagsløg.  Hvis  I  dyrker  jeres 
evne  til  at  føle  på  en  forkert  måde,  vil 
det  ødelægge  jeres  evne  til  at  føle. 

7.  Lad  ikke  jeres  humør  angribe  je- 
res tro.  Det  der  står  skrevet  i  Mor- 
mons Bog  er  sandt,  ligegyldigt  hvad 
der  står  skrevet  eller  ikke  står  skrevet 
af  aftaler  i  jeres  kalender. 

8.  Tiden  løber  for  jer  og  jeres  liv, 
selv  om  I  er  unge.  Mens  I  vokser  op 
bliver  uger  til  dage  og  måneder  til 
uger,  og  år  bliver  til  måneder.  Før  el- 
ler siden  siger  I  måske  som  Jakob: 
„Vort  liv  svandt  hen  som  en  drøm" 
(Jakob  7:26).  Desuden  går  tiden  hur- 
tigere når  vi  er  lykkelige  og  ivrigt  en- 
gageret i  noget:  „Så  tjente  Jacob  syv 
år  for  Rakel;  og  de  syntes  ham  kun 
nogle  få  dage,  fordi  han  elskede  hen- 
de." (1  Mosebog  29:20). 

9.  I  kan  selv  vide  at  Jesus  lever,  at 


dette  er  hans  kirke,  og  at  hans  evan- 
gelium er  sandt.  Men  der  findes  kun 
en  måde  at  gøre  det  på,  der  er  ingen 
genveje:  „Hvis  nogen  vil  gøre  hans 
vilje,  skal  han  erfare,  om  læren  er  fra 
Gud,  eller  jeg  taler  af  mit  eget"  (Joh. 
7:17). 

10.  I  kan  ikke  altid  forklare  det  der 
foregår  omkring  jer.  Derfor  er  det 
nødvendigt  at  have  stor  tillid  til  og  tro 
på  vor  himmelske  Fader.  I  kan  lære  at 
sige  som  Nephi  sagde  fordum:  „Jeg 
ved,  han  elsker  sine  børn,  men  jeg 
fatter  ikke  alle  tings  betydning"  (1 
Nephi  11:17).  Det  er  alt  hvad  vi  ved 
på  dette  tidspunkt.  Og  det  er  også 
nok! 

I  er  blevet  kaldet  af  Gud,  anbragt  af 
Gud  i  denne  tid  og  under  disse  om- 
stændigheder. Og  han  kender  jer  be- 
dre end  I  kender  jer  selv,  han  ved 
hvad  I  er  i  stand  til  at  gøre.  Gud  vil 
dog  ikke  stille  sig  tilfreds  med  jer  som 
I  er  nu,  selv  om  I  er  nok  så  gode,  for 
han  ved  hvad  I  har  kræfter  til  at  udvi- 
kle jer  til! 

Der  vil  komme  masser  af  udford- 
ringer. Jeres  dage  vil  være  som  No- 
ahs dage  (se  Mattæus  24:37-42). 
Men  det  vil  også  blive  en  tid  hvor  kir- 
ken vil  vokse  og  dens  medlemmer  vil 
være  spredt  ud  over  hele  jorden  (se  1 
Nephi  14:14). 

Der  vil  blive  dannet  flere  og  flere 
stave  i  kirken,  og  der  vil  blive  bygget 
flere  og  flere  templer. 

Ja,  I  lever  i  en  tid  hvor  fred  vil  blive 
taget  fra  j  orden  (L&P  1 :  35),  men  I  kan 
have  Herrens  fred  i  jeres  hjerter  og 
hjem  -  og  den  overgår  enhver  for- 


stand (se  Johannes  14:27;  Filip  4:7). 

Ja,  I  vil  leve  i  en  tid  hvor  ugudelig- 
hed vil  få  kærligheden  til  at  blive  kold 
hos  mange  (se  Mattæus  24:12),  men  I 
kan  stadig  have  kærlighed  i  jeres 
hjerter  og  i  jeres  hjem. 

Ja,  I  vil  leve  i  en  tid  hvor  ugudelig- 
hed vil  få  mange  til  at  fortvivle  over 
menneskets  omstændigheder  (se 
Moroni  10:22).  Men  I  kan  være 
blandt  Guds  folk,  som  vil  blive  „ud- 
rustet med  retfærdighed  og  med 
Guds  kraft  i  stor  herlighed"  (1  Nephi 
14:14).  Herren  vil  være  midt  iblandt 
sit  folk.  Han  vil  lede  det  og  føre  jer  på 
rette  vej. 

„I  kan  ikke  tåle  alle  ting  nu,  men 
vær  dog  ved  godt  mod;  thi  j  eg  vil  lede 
jer  frem.  Riget  er  jeres,  og  dets  velsig- 
nelser er  jeres,  og  evighedens  skatte 
er  jeres"  (L&P  78:18). 

„Og  der  skal  være  store  trængsler 
blandt  menneskenes  børn,  men  mit 
folk  vil  jeg  bevare"  (Moses  7:61). 

Ja,  I  vil  leve  i  en  tid  hvor  mange 
mennesker  ikke  vil  tro  på  de  hellige 
skrifter.  (Se  Moses  1:41).  Men  I  vil  se 
hvorledes  skrifterne  -  de  gamle  såvel 
som  de  nye  -  vil  smelte  sammen  (se  2 
Nephi  3:12),  og  især  når  du  lærer  at 
anvende  skrifterne. 

Ja,  I  vil  også  leve  i  en  tid,  hvor  flere 
og  flere  agter  Jesus  „for  intet"  (1  Ne- 
phi 19:9);  nogle  vil  blot  regne  Jesus 
for  at  være  et  menneske  (se  Mosiah 
3:9),  men  I  kan  have  Jesus  som  jeres 
hyrde  og  eksempel.  Desuden  er  hans 
befaling  til  jer  at  blive  „som  jeg  er"  (3 
Nephi  27:27).  □ 

At  lære  at  tro 


Mollie  Hobaugh  Sorensen 


Ah  -  den  vidunderlige  oplevel- 
se at  lære  sandheden  at  ken- 
de når  man  troede  at  den  ikke 
fandtes!  For  mig  var  det  som  at  kom- 
me hjem  til  et  varmt  måltid  og  en  læ- 
skende drik,  efter  at  have  vandret 
kold  og  sulten  om  i  tågen.  Atter  og  at- 
ter sagde  jeg  til  missionærerne:  „Ja, 
det  lader  til  at  være  rigtigt.  Ja,  sådan 
mener  jeg  også  det  skal  være."  Æld- 
sterne  syntes  at  åbenbare  mig  mit 
eget  hjertes  hemmeligheder. 

Mens  jeg  var  begejstret  for  princip- 
perne, skubbede  ældsterne  imidler- 
tid den  praktiske  efterlevelse  i  for- 
grunden. De  blev  ved  med  at  stille  de 
samme  irriterende  spørgsmål:  „Sø- 
ster Sorensen,  hvad  mener  du  om  at 
blive  døbt?"  Sandheden  var,  at  jeg 
overhovedet  ikke  mente  noget  som 
helst  om  dåben.  Jeg  kunne  heller  ikke 
se  hvad  en  accept  af  lærdommene 
havde  med  underkastelse  af  skikke  at 
gøre.  Jeg  ville  bare  have  svarene,  for- 
talte jeg  mig  selv,  og  ikke  nogen  ny 
livsstil. 

I  virkeligheden  var  jeg  bange  for 
forandringerne  og  forpligtelserne. 
Jeg  ville  egentlig  gerne  gøre  det  rette, 
men  den  indre  frygt  var  mere  end  jeg 
kunne  klare.  Ældsterne,  der  ikke  lod 
sig  imponere  af  mine  rationaliserin- 
ger, blev  ved  med  at  komme  tilbage 
til  spørgsmålet  om  dåb. 

En  aften,  hvor  jeg  befandt  mig  i 
ubeslutsomhedens  pine,  brast  jeg  i 
gråd  og  overgav  mig.  „Fader,"  bøn- 
faldt jeg,  „hvad  skal  jeg  gøre?  Hvis 
det  jeg  har  lært  er  sandt,  så  lad  mig  vi- 
de det,  så  jeg  kan  få  mod  til  at  blive 


døbt. "  Så  snart  jeg  havde  udtalt  den- 
ne bøn  var  det  som  om  Ånden  kom 
ned  på  mit  hoved  og  dalede  ned  gen- 
nem hele  mit  legeme,  og  fyldte  mig 
med  glæde  og  fred,  og  en  tro  på  det 
jeg  havde  lært. 

Efter  min  dåb  blev  jeg  ved  med  at 
forsøge  at  afdække  de  skjulte  punk- 
ter i  livets  spil.  Jeg  købte  skrifterne  og 
kirkebøger,  og  læste  i  dem  ved  en- 
hver given  lejlighed.  Opdagelsens 
glæde  var  vidunderlig,  og  mit  ønske 
om  at  vide  mere  var  uudslukkeligt. 
Da  jeg  stod  op  for  at  bære  mit  vidnes- 
byrd for  første  gang  sagde  jeg  noget  i 
retning  af:  „Jeg  ved  at  evangeliet  er 
sandt.  Det  er  så  rimeligt  og  logisk. 
Principperne  synes  så  rigtige  og  na- 
turlige og  de  besvarer  de  spørgsmål 
jeg  har  gået  med  hele  mit  liv."  Rent 
intellektuelt  var  jeg  fast  overbevist 
om  at  kirkens  lærdomme  var  sande; 
følelsesmæssigt  var  jeg  gold. 

Når  jeg  ser  tilbage  kan  jeg  tydeligt 
se  fælderne  i  mit  intellektuelle  vid- 
nesbyrd. Jeg  var  så  fascineret  af  at  hø- 
re og  tale  om  ordet  at  jeg  forsømte  en 
hel  del  af  udførelsen.  I  min  søgen  ef- 
ter ligesindede,  afviste  jeg  dem  der  i 
det  stille  efterlevede  evangeliets 
principper,  men  som  ikke  syntes  in- 
teresserede i  at  tale  om  dem.  Jeg  be- 
tragtede kirken  mere  som  en  teore- 
tisk oplevelse,  og  var  ret  uinteresse- 
ret i  laboratoriearbejdet  -  besøgslæ- 
rerindearbejdet,  velfærdsprojekter 
og  tempelbesøg.  I  min  glæde  over  at 
have  opdaget  sandheden  og  betyd- 
ningen, ønskede  jeg  at  blive  på  det 
stade,  og  ikke  komme  videre. 


Men  som  min  kundskab  voksede 
forbi  min  evne  til  at  efterleve  Guds 
love,  begyndte  jeg  at  fortvivle.  Jeg 
følte  at  jeg  var  intelligent  nok  til  at 
forstå  evangeliet,  men  ikke  god  nok 
til  at  efterleve  det.  Jeg  så  mig  selv  som 
mindre  værd  end  dem  der  syntes  af 
forstå  mindre  end  jeg,  men  dog  syn- 
tes at  leve  et  bedre  liv. 

Så  mødte  jeg  Elaine.  Hun  var  en 
imødekommende,  venlig  kvinde 
med  et  levende  vidnesbyrd.  Jeg  blev 
imponeret  over  at  hun  havde  læst,  og 
genlæst  skrifterne  og  vi  nød  at  tale 
om  Almas,  Nephis  og  Joseph  Smiths 
skrivelser.  Men  der  var  en  ting  ved 
Elaine,  som  jeg  fandt  lidt  mærkelig. 
Hun  bad  hver  gang  hun  fik  lejlighed 
til  det.  Hun  bad  om  så  enkle  ting  som 
en  primarylektie,  et  problem  med  et 
af  børnene,  de  forsvundne  bilnøgler. 
„Når  jeg  knæler  ned,"  fortalte  hun 
mig  engang,  „forestiller  jeg  mig  at  jeg 
sidder  ved  Guds  knæ,  og  at  han  står 
og  ser  ned  på  mig,  som  en  kærlig  far 
ville  gøre." 

„Åh,  Elaine,"  ville  jeg  have  sagt, 
„du  har  oversimplificeret  et  stort  net- 
værk af  teologiske  principper  til  at 
være  et  mand  til  mand  forhold  til 
Gud.  Den  store  Gud  i  Himmelen  har 
ikke  tid  til  at  tage  sig  af  dine  små 
problemer;  han  har  andre  ting  at  tage 
sig  af." 

Jeg  kunne  dog  ikke  nægte,  at  Elai- 
nes bønner  blev  besvaret.  Gud  var 
virkelig  interesseret.  „Hvorfor  er 
hun  noget  særligt?"  surmulede  jeg. 
„Vor  himmelske  Fader  må  elske  hen- 
de mere,  siden  han  giver  hende  en 
sådan  særbehandling. " 

Med  tiden  indså  jeg,  at  hvis  Gud  ik- 
ke kender  til  personsanseelse  kunne 
der  kun  være  én  forklaring  på  det  fæ- 
nomen jeg  oplevede  i  Elaines  liv:  Ela- 
ine betalte  en  pris  som  jeg  ikke  betal- 
te. Mens  jeg  var  tilfreds  med  kund- 
skaben om  at  Gud  levede,  støttede 
hun  sig  til  ham  for  vejledning  og 
hjælp.  Mens  jeg  udelukkede  ham  fra 
min  hverdag,  inviterede  hun  ham  til 
at  være  en  del  af  sin.  Mens  jeg  anså 
ham  for  at  være  den  store  lovgiver  og 
skaberen  af  universet,  kendte  hun 
ham  også  som  sin  egen  Fader.  Kort 
sagt,  mens  jeg  gav  hele  mit  sind  til 
ham,  gav  hun  også  sit  hjerte. 

Jeg  vidste  at  jeg  måtte  påbegynde 
en  ny  fase  i  min  omvendelsesproces. 
I  den  første  fase  havde  jeg  opdaget 
sandhedens  principper;  nu  håbede 

jeg  at  finde  Manden  bag  dem.  Men 
jeg  fandt  det  vanskeligt  at  bede  med 
mit  hjerte.  Jeg  var  så  vant  til  at  være 
sofistikeret  at  jeg  følte  mig  ret  ubeha- 
gelig til  mode.  „Hvem  er  jeg,  at  jeg 
skulle  henvende  mig  til  Gud?"  tænk- 
te jeg.  Kunne  han  virkelig  være  inte- 
resseret i  mit  problem  med  tålmodig- 
hed? Ville  han  hjælpe  mig  med  at 
overvinde  mit  temperament  som 
skadede  mit  forhold  til  min  mand  og 
mine  børn?  Ønskede  han  at  høre  at 
jeg  havde  brug  for  hjælp  til  at  under- 
vise de  4-årige  i  primary?  Jeg  var  jo 
ikke  i  nogen  livstruende  situation, 
jeg  ville  bare  være  hans  datter  -  lige- 
som Elaine. 

Så  gjorde  Moses'  ord  mine  spørgs- 
mål til  skamme :  „  Gid  alt  Herrens  folk 
var  profeter,  gid  Herren  ville  lade  sin 
Ånd  komme  over  dem!"  (4  Mos. 
11:29). 

Med  en  bøn  inviterede  jeg  min 
himmelske  Fader  til  at  være  en  del  af 
mit  liv.  Og  med  tiden,  som  jeg  lærte 
at  dele  mit  hjertes  bekymringer  mere 
åbent  med  min  himmelske  Fader, 
kom  jeg  nærmere  til  ham .  Når  jeg  bad 
om  hjælp  med  en  primarylektie,  fik 
jeg  indsigt,  som  jeg  aldrig  før  havde 


haft.  Når  jeg  bad  om  hjælp  til  at  tæm- 
me mit  temperament,  forlod  min  vre- 
de mig.  Når  jeg  bad  om  hjælp  til  at  af- 
lægge min  lyst  til  at  kritisere  min 
mand,  kunne  jeg  pludselig  ikke  hu- 
ske hvad  det  var  jeg  ville  kritisere 
ham  for.  Igen  og  igen  fandt  små  mira- 
kler sted;  igen  og  igen  forundredes 
jeg  over  at  Gud  tog  sig  af  det! 

I  denne  anden  fase  af  min  omven- 
delse opdagede  jeg,  at  Gud  ikke  ale- 
ne eksisterer,  han  lever!  Gennem 
hans  milde  omsorg  kunne  jeg  nu  stå 
og  bevidne:  „Ja,  evangeliet  er  sandt, 
men  hvad  der  er  endnu  vigtigere  er, 
at  han  er  sand  og  uden  svig  -  og  ægte 
og  kærlig  og  personlig  og  magtfuld. 
Vor  Fader  har  ikke  blot  givet  os  sand- 
heden og  organiseret  sin  kirke.  Han 
vil  også  give  af  sig  selv,  hvis  vi  blot 
beder  om  det." 

Profeten  Joseph  Smith  sagde  en- 
gang: „Universets  store  Alfader  [så] 
på  hele  den  menneskelige  familie 
med  faderlig  omhu  og  hensynta- 
gen." (Joseph  Smiths  Lærdomme,  s. 
262).  Tidligere  forstod  jeg  ikke  denne 
udtalelse.  Nu  kunne  jeg  mærke  sand- 
heden i  den.  Jeg  kunne  sige  sammen 
med  Johannes:  „Vi  elsker,  fordi  han 


elskede  os  først."  (1  Joh.  4:19)  Mens 
min  tillid  til  ham  voksede,  kom  jeg  til 
at  elske  ham,  og  endda  til  at  fryde 
mig  over  ham. 

Jeg  lærte  også  at  jeg  ikke  var  nødt  til 
at  være  god  af  mig  selv.  Jeg  skulle  ba- 
re vide  hvor  jeg  skulle  henvende  mig 
for  at  få  hjælp.  Ligesom  Nephi  lærte 
jeg,  at  kun  Herren  kunne  være  min 
„frelses  klippe".  Kun  han  kunne 
give  mig  kraft  til  at  gå  bort  fra  fristel- 
serne. Og  kun  han  kunne  hjælpe  til  at 
få  vendt  en  kedelig  situation  til  noget 
godt,  gennem  hans  Ånd. 

Jeg  husker  en  mandag  aften  hvor 
min  mand  ønskede  at  vente  med  at 
holde  familieaften  til  efter  en  fod- 
boldkamp i  TV.  Jeg  var  træt  og  irrita- 
bel, og  ville  samle  familien  lige  efter 
aftensmaden.  Jeg  gik  med  til  at  vente, 
men  min  ånd  gjorde  oprør.  Da  kam- 
pen var  forbi,  fandt  han  mig  ude  i  va- 
skerummet. „Godt,"  sagde  han, 
„lad  os  holde  familieaften." 

„Nej,"  svarede  jeg.  „Gå  du  bare  i 
gang.  Jeg  skal  have  det  her  tøj  færdigt 
først."  Han  forsøgte  at  overtale  mig, 
men  mit  hjerte  var  hårdt,  og  bittert. 

Da  han  var  gået  kæmpede  jeg  med 
mine  følelser .  „  Det  var  forkert  af  ham 

at  lade  os  vente  til  kampen  var  forbi. 
Og  han  er  i  stavspræsidentskabet!" 
Men  min  samvittighed  sagde:  „Hvil- 
ken forskel  gør  det?  Læg  tøjet  væk. 
Børnene  vil  undre  sig  over  hvorfor  du 
ikke  er  der.  Gå  nu  derind." 

Jeg  kunne  ikke.  Jeg  vidste  at  børne- 
ne ville  se  lige  igennem  mit  bedrag, 
og  at  de  ville  kunne  mærke  min  op- 
rørske ånd.  Jeg  måtte  have  en  styrke 
større  end  min  egen  for  at  overvinde 
min  modvilje,  så  jeg  søgte  hjælp  gen- 
nem bøn.  Nogle  få  minutter  senere 
var  mit  hjerte  renset.  Jeg  sluttede  mig 
til  familien,  uden  modvilje.  Tilfældet 
ville,  at  børnene  var  stille  og  modta- 
gelige, og  vi  havde  en  af  vore  mest 
åndelige  aftener  sammen. 

Sådanne  oplevelser  har  lært  mig  at 
jeg  ikke  blot  skal  hælde  til  evangeliets 
principper,  men  også  til  selve  Lov- 
giveren. Den  engelske  forfatter  C.  S. 
Lewis  skrev  engang  om  troens  tosi- 
dede natur: 

„Tro  kan  betyde  (a)  En  bestemt  in- 
tellektuel vedtagelse.  I  den  betyd- 
ning adskiller  troen  på  Gud  sig  næp- 
pe fra  troen  på  naturens  standardise- 
ring eller  på  andre  menneskers  be- 
vidsthed. Jeg  mener,  at  det  er  det  der 
somme  tider  kaldes  for  .  .  .  , rationel' 
eller  intellektuel'  eller  , kødelig'  tro. 
Det  kan  også  betyde  (b)  en  tillid  eller 
fortrolighed  til  den  Gud  hvis  eksi- 
stens er  blevet  vedtaget  på  den  måde . 
Dette  indbefatter  en  viljesholdning. 
Det  er  mere  som  den  tillid  vi  nærer  til 
en  ven."  (A  Mind  Awake  (Et  vågent 
sind),  s.  137). 

I  mit  tilfælde  kunne  der  aldrig  have 
været  noget  (b)  uden  (a),  ingen  tillid 
uden  den  intellektuelle  vedtagelse. 
Med  andre  ord  kunne  jeg  ikke  stole 
på  Gud  uden  først  at  have  accepteret 
den  idé  at  han  eksisterer.  Faren  for 
mig  blev  åbenbar,  da  min  iver  efter  at 
vide  overgik  min  iver  efter  at  gøre. 

Naturligvis  kan  iver  uden  kund- 
skab være  lige  så  farlig.  Kundskab  og 
lydighed  skal  gå  hånd  i  hånd.  Vi  må 
have  balance  i  vort  liv  -  vide  hvornår 
vi  skal  studere  og  hvornår  vi  skal 
praktisere  det  vi  har  lært.  Jeg  har  helt 
bestemt  ikke  vendt  ryggen  til  min 
tørst  efter  at  høre  ordet;  tværtimod 
nyder  jeg  enhver  chance  for  at  høre 
og  diskutere  C.  S.  Lewis',  den  skot- 
ske forfatter  Henry  Drummonds  og 
Parley  P.  Pratts  ideer.  Men  jeg  finder, 
at  størstedelen  af  min  tid  går  med  at 
få  etableret  et  ordens  hus,  et  violin- 


undervisnings hus,  et  bønnens  hus, 
et  samlingshus,  et  lektiehus  og  et 
rengøringens  hus. 

Og  dog  føler  jeg  mig  stadig  motive- 
ret til  at  tage  en  collegeeksamen. 
Mens  jeg  har  passet  10  børn  har  jeg 
været  i  stand  til  at  tage  en  eksamen 
som  cand.  scient.,  og  jeg  arbejder  nu 
på  min  doktorgrad.  Hvorfor?  Ganske 
enkelt  fordi  jeg  elsker  at  lære,  og  fryg- 
ter uvidenhed.  Men  selv  om  min  glæ- 
de er  blevet  større  gennem  mine  stu- 
dier, er  den  blevet  fuldkommen  i  min 
karriere  som  hustru  og  mor.  Jeg  har 
fundet  ud  af  at  laboratoriearbejdet  er 
langt  mere  udfordrende  og  beløn- 
nende end  forelæsningerne.  Når  alt 
kommer  til  alt  er  det  jo  ikke  menin- 
gen at  vi  bare  skal  samle  nogle  små- 
bidder af  viden  hist  og  her  for  at  bestå 
den  endelige  eksamen,  men  at  tillæg- 
ge os  karakteristika,  som  vil  kvalifice- 
re os  til  at  modtage  Faderens  fylde. 

Det  er  ikke  nok  at  vide,  at  Joseph 
Smith  fulgte  Faderens  anvisninger; 
vi  skal  også  følge  de  anvisninger  vi 


får.  Det  er  ikke  nok  at  være  i  stand  til 
at  fortælle  historien  om  Enos'  om- 
vendelse; vi  skal  også  omvende  os  på 
samme  måde.  Skrifterne  lærer  os 
hvordan  Faderen  har  forholdt  sig  til 
sine  børn  gennem  tiderne;  og  hvad 
der  er  endnu  vigtigere,  de  lærer  os 
hvordan  han  vil  forholde  sig  til  os, 
hvis  vi  er  værdige  og  hvis  vi  søger 
ham. 

Hungeren  efter  at  vide  og  gøre  vil 
aldrig  forlade  mig.  Omvendelsens 
proces  har  bragt  mig  og  min  familie 
større  glæde  end  jeg  havde  troet  mu- 
ligt. Frelseren  forklarede  tydeligt 
sammenhængen  mellem  at  modtage 
hans  ord  og  hans  glæde  da  han  sag- 
de: „Dette  har  jeg  sagt  til  jer,  for  at 
min  glæde  skal  være  i  jer,  og  jeres 
glæde  kan  blive  fuldkommen".  (Joh. 
15:11).  □ 


Mollie  H.  Sørensen  er  mor  til  10  og  underviser 
i  seniorsøndagsskolen  i  Napa  Første  Ward, 
Napa  Californien  stav. 

Dit  legeme: 

En  byrde  eller  en 

velsignelse? 


Barbara  Lockhart 


Betragter  du  dit  legeme  som  en 
velsignelse  eller  en  byrde?  An- 
ser du  dit  legeme  som  en  del  af 
dig  selv,  eller  snarere  som  en  ting  du 
ejer?  Består  dit  sande  jeg  kun  af  ånd, 
eller  består  dit  sande  jeg  af  både  lege- 
me og  ånd? 

Profeten  Joseph  Smith  lærte  os,  at 
„vi  kom  her  til  jorden,  for  at  vi  kunne 
få  et  legeme  og  fremlægge  det  rent  for 
Gud  i  det  celestiale  rige."  Vor  ånd 
skal  forenes  med  legemet  for  at  opnå 
„lykkens  store  princip".  [1]  Som  sid- 
ste dages  hellige  lærer  vi,  at  sjælen, 
vort  virkelige  jeg,  består  af  både  lege- 
me og  ånd  (se  L&P  88:15).  Ingen  af 
delene  kan  blive  ophøjet  uden  den 
anden;  begge  dele  er  nødvendige.  Jo- 
seph Smith  lærte  os  også,  at  Satans 
straf  for  hans  oprør  er,  at  „han  vil  ald- 
rig få  et  tabernakel."  [2)  Uden  et  ta- 
bernakel, eller  legeme,  kan  vore  ån- 
der ikke  udvikle  sig. 

Skønt  vi  tror,  at  vi  består  af  både 
legeme  og  ånd,  er  der  nogle  af  os  der 
kun  identificerer  os  selv  med  vort 
sind  eller  vor  personlighed  -  åndens 
træk.  Vi  betragter  legemet  som  noget 
der  ikke  er  en  del  af  vort  virkelige  jeg, 
som  noget  vi  bare  har,  i  stedet  for  no- 
get vi  er. 

Når  vi  tænker  sådan,  viser  vi  at  vi  er 
under  indflydelse  af  den  teori,  der 
kaldes  immaterialisme.  Denne  teori 
siger,  at  legemet  ikke  er  så  ægte  og  ik- 
ke så  vigtigt  som  sindet  eller  ånden, 
at  intet  der  er  lavet  af  materie  er  virke- 
ligt, og  at  virkeligheden  er  noget  ån- 
deligt, der  står  over  materien.  Da  le- 
gemet er  lavet  af  materie,  betragtes 
det  følgeligt  som  mindre  end  virke- 

ligt.  Plato  (428-348  f .  Kr.)  kom  til  den 
konklusion,  at  legemet  er  et  fængsel 
for  ånden,  en  forhindring  for  fuld- 
kommenhed, en  forhindring  for  vis- 
dom og  kundskab.  „Legemet  er  en 
uendelig  kilde  til  problemer  for  os," 
skrev  Plato .  Han  mente  at  mennesket 
ikke  kunne  blive  rent  før  efter  døden, 
hvor  „sjælen  vil  blive  skilt  fra  lege- 
met og  eksistere  i  sin  egen  ret".  Der- 
næst, „  når  vi  er  blevet  fri  for  legemets 
dårskab  bliver  vi  rene."  [3] 

Senere  filosoffer  -  Aristoteles 
(384-322  f.Kr.),  Skt.  Thomas  Aqui- 
nas (1225-1274  e.Kr.),  og  Rene  De- 
scartes (1596-1650)  -  fulgte  eller  byg- 
gede på  Platos  tanker.  Aristoteles  an- 
så sjælen  eller  „virkeligheden"  i  en 
person  som  værende  adskilt  fra  lege- 
met. [4]  Skt.  Thomas  Aquinas  mente 
at  legemet  og  ånden  var  modsætnin- 
ger -  ånden  ufordærvelig  og  legemet 
fordærveligt.  [5]  Descartes  fastslår  sit 
synspunkt  om  at  sindet  er  det  eneste 
virkelige  i  et  menneskes  liv  med  sin 
berømte  sætning  „Jeg  tænker,  derfor 
er  jeg".  [6] 

Mange  moderne  religioners  lær- 
domme fastholder,  at  ånden  er  im- 
materiel og  at  det  derfor  kun  er  ånden 
der  er  udødelig.  Efter  denne  tanke- 
gang ophører  legemet  altså  med  at 
eksistere  efter  døden;  opstandelsen 
gælder  kun  for  ånden.  Immateriali- 
sten  påstår  også  at  Gud  er  uden  lege- 
me, form  og  følelser. 

Folk  der  hælder  til  disse  teorier  an- 
ser ofte  deres  legemer  for  en  byrde, 
noget  der  skal  overvindes.  De  betrag- 
ter deres  sind  eller  ånd  som  langt  vig- 
tigere end  legemet,  og  at  dette  liv  er 


beregnet  til  at  udvikle  sindet  og  ån- 
den. De  mener  måske  at  legemets 
pleje  kun  er  hensigtsmæssig  for  at 
kunne  hæve  åndens  niveau. 

Sidste  dages  hellige  lærer,  at  både 
legemet  og  ånden  er  udødelige,  og  at 
opstandelsen  er  en  bogstavelig  gen- 
forening af  legemet  og  ånden.  Vi  bliv- 
er så  som  Gud  i  vor  natur,  for  „Fade- 
ren har  et  legeme  af  kød  og  ben,  lige 
så  følbart  som  et  menneskes"  (L&P 
130:22). 

10  år  før  afsnit  130  blev  skrevet, 
modtog  profeten  Joseph  Smith  en 
anden  åbenbaring  som  taler  om  væ- 
seners natur:  „Thi  mennesket  er  ånd. 
Grundstofferne  er  evige,  og  ånd  og 
grundstof,  uadskilleligt  forbundet, 
modtager  en  fylde  af  glæde.  Men  om 
de  adskilles,  kan  mennesket  ikke 
modtage  en  fylde  af  glæde."  (L&P 
93:33-34). 

Denne  sjæl  er  den  sjæl  der  oprejses 
i  opstandelsen.  Amulek  lærte  os,  at  i 
opstandelsen  bliver  mennesket  op- 
rejst „fra  den  første  død  til  livet,  så 
det  ikke  kan  dø  mere;  ånden  forenes 
med  legemet  for  aldrig  mere  at  være 
adskilt;  ...  så  det  ikke  mere  kan  se 
forkrænkelighed."  (Alma  11:45). 

Immaterialisme  er  ikke  den  eneste 
filosofi  der  på  forkert  måde  indvirker 
på  vore  tanker  om  os  selv.  Der  er  an- 
dre, men  den  mest  fremtrædende 
blandt  dem  er  nok  eksistentialismen. 
De  tidlige  eksistentialister  fornægte- 
de ånden  og  erklærede  at  vi  kun  er 
legemer,  „legemets  identitet  er  ikke 
logisk  uafhængig  af  identiteten  af  det 
menneske  hvis  legeme  det  er  ...  Et 
menneske  er  sit  legeme."  [7] 

Friedrich  Nietzsche  (1844-1900)  vi- 
dereudviklede denne  teori.  „Lege- 
met er  mig,  og  sjæl  -  sådan  taler  bar- 
net. Og  hvorfor  skulle  man  ikke  tale 
som  børn? 

Men  den  vågne  og  kyndige  siger: 
Legeme  er  jeg,  og  intet  andet;  og  sjæl 
er  kun  et  ord  for  noget  ved  legemet." 

[8] 

Tilhængere  af  denne  moderne  filo- 
sofi siger  ofte:  Der  er  ingen  Gud  til  og 
derfor  heller  ingen  ånd.  Mennesket 
er  sit  legeme.  Mennesker  er  fysisk  i 
stand  til  at  udvikle  sig  ud  over  deres 


Som  sidste  dages  hellige  lærer  vi,  at  sjælen, 
vort  virkelige  jeg,  består  af  både  legeme  og 
sjæl.  Ingen  af  delene  kan  blive  ophøjet  uden 
den  anden. 

nuværende  stade.  Mennesker  er  ikke 
sammensat  af  forskellige  dele  -  som 
ånd,  sind  eller  legeme  -  men  er  et 
samlet  hele  med  forskellige  karak- 
tertræk. 

Eksistentialisters  holdning  til  lege- 
met kan  føre  en  til  at  tro  at  hovedfor- 
målet med  livet  er,  at  man  skal  føle 
glæde,  at  opleve  alt  hvad  man  kan 
med  legemet.  Et  menneske  kan  såle- 
des foretrække  en  irrationel  og  spon- 
tan holdning  til  livet  ud  fra  den  hold- 
ning, at  hvis  noget  føles  dejligt,  så  er 
det  tilladt.  Rigtigt  og  forkert  bliver  et 
spørgsmål  om  personlig  tolkning, 
uden  nogen  grundvold  i  en  absolut 
sandhed.  Derfor  kan  eksistentialis- 
mens idé  også  afholde  os  fra  at  be- 
kende os  til  vor  Frelser.  Sandheden 
er,  at  legemet  og  ånden  tilsammen 
udgør  vor  virkelighed  og  identitet. 

„Ånden  og  legemet  er  menneskets 
sjæl,"  skrev  profeten  Joseph  Smith  i 
Lære  og  Pagter.  (L&P  88:15). 

Ældste  James  E.  Talmage  skrev: 
„Et  af  den  sidste  dages  helliges  teolo- 
gis særegne  træk,  er  at  vi  anser  lege- 
met som  en  væsentlig  del  af  sjælen 
.  .  .  Intet  andet  sted  udenfor  Jesu  Kri- 
sti kirke,  undervises  i  den  hellige  og 
evige  sandhed,  at  menneskets  sjæl  er 
en  forening  af  legeme  og  ånd."  [9] 

Evangeliske  lærdomme  som  den- 
ne, lærer  os  at  vore  legemer  er  en  vel- 
signelse, en  hellig  del  af  vor  evige 
lykke.  Der  er  kun  et  tænkt  dilemma 
mellem  legeme  og  ånd.  Skønt  der  er 
en  forskel  på  legemet  og  ånden  kan 
man  ikke  tale  om  modsætninger.  An- 
den er  ikke  immateriel,  men  både  leg- 
eme og  ånd  er  materie.  Vi  lærer  i  Læ- 
re og  Pagter  at  „der  findes  intet  im- 
materielt stof.  Ånd  er  stof  (materie), 
men  er  finere  og  renere  og  kan  kun 
skelnes  med  renere  øjne.  Vi  kan  ikke 
se  det.  Men  når  vore  legemer  er  lutre- 
de, vil  vi  se,  at  alt  er  stof."  (L&P 
131:7-8). 

Denne  indsigt,  som  er  sidste  dages 
hellige  til  del,  gør  at  vi  kan  se  at  ånden 
og  legemet  er  mere  ens  end  forskellige  og 
at  de  begge  er  af  stor  gensidig  vigtighed. 


Paulus  talte  om  legemets  herlighed 
da  han  spurgte  korinterne:  „Ved  I  ik- 
ke, at  I  er  Guds  tempel?"  (1  Kor. 
3:16).  Herren  omtaler  ofte  vore  lege- 
mer som  templer,  og  det  er  måske  for 
at  lægge  vægt  på  helligheden,  lege- 
mets hellighed. 

„Grundstofferne  er  Guds  bolig,  ja, 
mennesket  er  Guds  tabernakel  eller 
tempel."  (L&P  93:35). 

Det  er  en  velsignelse  at  have  et  le- 
geme. Det  er  en  gave  vi  modtog,  fordi 
vi  bestod  vor  første  prøvestand  i  vor 
før  jordiske  tilværelse.  Da  vi  har  fået 
et  legeme,  er  vi  nu  mere  som  Gud 
end  vi  var  før  vi  kom  til  jorden.  Folk 
der  forstår  disse  sandheder,  forstår  at 
det  „virkelige"  jeg,  eller  sjælen,  er 
både  legemet  og  ånden.  De  kan  føle 
et  fællesskab,  en  indre  tilfredsstillel- 
se når  begge  dele  arbejder  sammen  i 
retfærdighed.  De  betragter  deres  le- 
gemer som  en  velsignelse,  som  en  be- 
lønning for  tidligere  retfærdighed. 
Disse  mennesker  er  taknemlige  over 
at  have  det  privilegium  det  var  at  få 
lov  til  at  udvikle  sig  frem  til  denne  an- 
den prøvestand  og  blive  mere  som 
Gud,  og  de  ønsker  at  forberede  sig, 
både  i  legeme  og  ånd,  til  at  leve  hos 
deres  himmelske  Fader  igen. 

Denne  forberedende  proces  kaldes 
helliggørelse,  og  dens  kerne  er  Kristi 
forsoning  og  opstandelse.  Helliggø- 
reise begynder  når  vi  omvender  os 
fra  vore  synder,  indgår  pagter  med 
Faderen  og  Sønnen  og  stræber  efter 
at  efterleve  befalingerne.  Helligån- 
den kan  komme  ind  i  vort  liv  og  ænd- 
re os  fra  vor  „kødelige  og  faldne  til- 
stand, til  en  retfærdig  tilstand."  Vi  er 
i  virkeligheden  „født  af  Ånden." 
(Mosiah  27:24-25). 

Det  er  grundlæggende  for  vor  teo- 
logi, at  denne  helliggørelsesproces 
ikke  kun  indbefatter  ånden,  men  og- 
så legemet.  Når  vi  følger  Åndens  til- 
skyndelser og  renser  vort  liv,  lover 
Herren  os:  „Jeres  legemer  [skal]  blive 
opfyldt  med  lys  .  .  .  og  det  legeme, 
der  er  fyldt  med  lys,  fatter  alle  ting. 

Hellig  derfor  jer  selv,  at  jeres  sind 


må  være  opladt  for  Gud,  og  de  dage 
skal  komme,  da  I  skal  se  ham;  thi  han 
vil  afsløre  sit  ansigt  for  jer."  (L&P 
88:67-68). 

Denne  helliggørelse  af  vor  sjæl  vil 
blive  fuldstændig,  når  vi  „kommer 
frem  i  de  retfærdiges  opstandelse," 
med  celestiale  legemer,  for  at  „bo  i 
Guds  og  Kristi  nærhed  fra  evighed  til 
evighed."  (Se  L&P  76:50-70). 

Da  vi  fik  et  legeme,  fik  vi  altså  magt 
til  at  fortsætte  vor  evige  udvikling,  en 
magt  som  vi  skal  øve  os  i  at  anvende 
til  det  gode.  I  sin  klassiske  tale:  De  tre 
grader  af  herlighed  (The  Three  deg- 
rees  of  Glory)  opfordrer  ældste  Mel- 
vin J.  Ballard  os  til  at  overvinde  alt  i 
dette  liv.  Vi  mister  ikke  kødets  ten- 
denser når  vi  dør  og  går  over  i  ånde- 
verdenen. „De  vil  følge  med  os,"  si- 
ger han.  „Det  er  min  formening,  at 
enhver  mand  eller  kvinde  kan  gøre 
mere  for  at  efterleve  Guds  love  på  et 
år  i  dette  liv,  end  de  kan  på  10  år  når 
de  er  døde  .  .  .  Det  er  langt  lettere  at 
overvinde  svagheder  og  tjene  Herren,  når 
både  kødet  og  ånden  er  forenet. "  [10] 
Legemet  er  helligt  og  en  væsentlig 
del  i  vor  udvikling,  men  det  er  dog 
ånden  der  skal  tage  styringen.  Brig- 
ham Young  sagde:  „Lad  ånden,  som 
Gud  har  sat  i  jeres  tabernakel,  overta- 
ge ledelsen.  Hvis  I  gør  det,  vil  jeg  love 
jer  at  I  vil  overvinde  alt  ondt  og  få 
evigt  liv.  Men  mange,  alt  for  mange, 
lader  legemet  regere  ånden,  og  bliver 
overvundet  og  ødelagt."  (Journal  of 
Discourses,  2:256).  Ældste  Theodore 
M.  Burton  fra  De  halvfjerds'  første 
Kvorum  holdt  en  tale  ved  general- 
konferencen i  april  1981,  hvor  han 
bl.a.  sagde:  „Der  er  ingen  grund  til  at 
lade  vort  legeme  og  legemlige  appetit 
kontrollere  vore  handlinger  .  .  .  Nog- 
le mennesker  har  større  tilbøjelighe- 
der og  appetit  end  andre,  men  jeg  si- 
ger, at  en  retfærdig  Gud  har  givet  os 
hjerne  og  vilje,  ved  hjælp  af  hvilke  vi, 
hvis  vi  ønsker  det,  kan  kontrollere  og 
begrænse  disse  lyster  og  drifter  .  .  . 
Når  vi  praktiserer  retskaffenhed  og 
stadig  kommer  Gud  nærmere,  bliver 

det  lettere  at  modstå  fristelser  og  at 
leve  i  overensstemmelse  med  det  lys 
og  den  sandhed,  der  udgår  fra  Jesus 
Kristus."  (Den  danske  Stjerne,  okt. 
1981,  side  51). 

Ældste  Paul  H.  Dunn  har  sagt,  at  vi 
forbereder  os  til  helliggørelse  ved  at 


lære  at  beherske  vore  lyster.  „Be- 
hersk", siger  han,  „er  det  ord  som 
den  kloge  fader  Alma  anvendte,  da 
han  rådgav  sin  søn  Shiblon,  og  det 
løfte  han  tilføjede  er  nøglen  til  forstå- 
else: , Behersk  .  .  .  dine  lidenskaber, 
så  du  kan  være  fyldt  med  kærlighed' 


(Alma  38:12).  Beherskelse  øger  styr- 
ken, giver  større  magt  og  større  kær- 
lighed .  .  .  Alma  har  aldrig  sagt,  at 
man  skal  dræbe  sine  lidenskaber.  Det 
betyder  ikke  at  lidenskaber  er  dårli- 
ge, og  at  vi  ikke  bør  have  dem.  Tvært- 
imod, de  ting  som  vi  elsker,  og  hvis 


Igennem  tiderne  har  nogle  filosoffer 
forherliget  ånden  og  anset  legemet  for  en 
hindring;  andre  filosoffer  har  forherliget  det 
hurtigt  nedbrudte  legeme,  og  fornægtet 
eksistensen  af  en  uafhængig  ånd.  Kun  det 
gengivne  evangelium  harmoniserer  disse 
ekstreme  synspunkter  med  kundskaben  om  at 
vor  sjæl  er  en  forening  af  legeme  og  ånd. 

magt  vi  respekterer,  må  vi  beher- 
ske." (Den  danske  Stjerne,  apr.  1982,  s. 
128). 

En  af  de  største  glæder  vi  kan  finde 
her  i  livet,  er  at  lære  at  forene  legemet 
og  ånden,  og  at  underkaste  dem  beg- 
ge Herrens  vilje.  „Den  fulde  glæde 
kendes  når  vi  er  mest  opmærksom- 
me på  vore  legemer.  I  åndelige  øje- 
blikke med  stor  inspiration  er  men- 
nesker ikke  mindre,  men  mere  op- 
mærksomme på  det  der  omgiver 
dem  og  på  deres  legemer."  [11] 

Jeg  kan  huske  en  oplevelse  hvor  jeg 


Lad  os  tale  om  det 


Når  du  har  læst  „Legemet: 
en  velsignelse  eller  en  byrde"  kunne 
du  eventuelt  drøfte  følgende  ideer 
og  spørgsmål: 

1.  Nogle  af  vor  tids  reklamer,  film, 
bøger  og  underholdning  gør  sig  til 
talsmænd  for  ideen  om  at  mennesket 
kun  udgøres  af  legemet,  uden  nogen 
ånd.  Hvilken  indvirkning  har  denne 
filosofi  på  dit  liv? 

2.  Hvilke  øgede  muligheder  eller 
kræfter  har  du,  i  kraft  af  dit  legeme? 

3.  Hvordan  hjælper  Helligåndens 
gave  os  til  at  opnå  „glædens  fylde" 
(L&P  93:33).  Hvordan  får  man 
Helligåndens  gave  og  hvordan  lader 
man  den  få  stor  indflydelse  i  sit  liv? 

4.  På  hvilke  punkter  ville  dit  liv  have 
været  anderledes  hvis  din  holdning 
til  din  egen  identitet  også  omfattede 
legemet  som  en  del  af  dig  selv? 

5.  Betragter  du  nogen  sinde  legemet 
som  en  ting,  en  byrde?  Hvad  ville 
ændre  sig  hvis  du  anså  dit  legeme  for 
at  være  en  velsignelse  til  dig  som  du 
er  taknemlig  for  -  hvis  du  oprigtigt 
kunne  lide  dit  legeme? 


følte  en  meget  dyb  glæde,  en  følelse 
som  jeg  kunne  beskrive  som  „an- 
strengelsens glæde".  Det  er  den  glæ- 
de som  jeg  tror  vi  vil  føle,  når  legemet 
og  ånden  arbejder  sammen  i  fuld- 
kommen harmoni. 

Jeg  var  i  Innsbruck,  Østrig,  ved  vin- 
terolympiaden 1964.  Det  var  en  tidlig 
morgen,  og  solens  stråler  reflektere- 
des i  den  glatte  overflade  på  400  me- 
ters skøjtebanen.  Næsten  alle  parre- 
ne havde  skøjtet  i  den  sidste  konkur- 
rence for  kvinder  -  3000  meter  løbet. 
Lydia  Skoblikova  havde  allerede 
vundet  de  tre  første  løb;  to  par  efter 
mit  heat  ville  hun  forsøge  at  få  sin  4. 
guldmedalje  ved  legene. 

Speakeren  kaldte  mit  nummer,  32, 
USA.  Mens  jeg  nærmede  mig  start- 
linjen følte  jeg  mig  sikker  på  at  jeg  vil- 
le vinde.  Jeg  var  i  en  fantastisk  god 
kondition.  Jeg  havde  trænet  6-8  ti- 
mer om  dagen  i  11  måneder  af  året  i 
de  sidste  5  år,  og  mine  resultater  hav- 
de bestået  af  ene  personlige  rekorder 
i  de  sidste  2  uger.  Startskuddet  lød, 
og  vi  satte  af  som  om  vi  skulle  løbe 
500  meter  løb,  og  ikke  3000  meter  løb. 
Jeg  fløj  af  sted.  Jeg  følte  som  om  mine 
fødder  næppe  rørte  isen.  Mine  musk- 
ler trak  og  strakte,  og  dog  syntes  alt  så 
let.  Skønt  jeg  var  fuldstændigt  op- 
mærksom på  mine  omgivelser,  kon- 
centrerede jeg  mig  fuldt  og  helt  om 
løbet.  Alt  i  mig,  min  sjæl  og  mit  lege- 
me, hver  eneste  bestanddel  af  mit 
væsen  medvirkede  i  denne  allerhøje- 
ste anstrengelse.  Jeg  kunne  føle  et  u- 
troligt  samarbejde  med  dette  ene  for- 
mål, en  harmoni  i  mit  væsen  som  jeg 
aldrig  havde  oplevet  tidligere. 

Jeg  vandt  ikke  løbet.  Jeg  faldt,  og 
skønt  jeg  kom  på  fødderne  igen,  mis- 
tede jeg  14  sekunder  og  faldt  fra  en 
mulig  sølvmedalje  til  en  tyvende- 
plads. Det  højdepunkt  i  min  karriere 
står  dog  stadigt  levende  for  mig.  Det 
var  et  lykkeligt  øjeblik,  da  jeg  var  min 
krop  og  min  ånd  fuldt  bevidst. 

Kundskaben  om  vor  identitet  som 
både  legeme  og  ånd  er  væsentlig  for 
vor  evige  fremgang,  men  kundska- 


ben i  sig  selv  er  ikke  nok;  vi  skal 
handle  efter  den. 

Når  vi  accepterer  vor  himmelske 
Faders  ubetingede  kærlighed  til  vor 
sjæl  -  ånden  og  legemet  -  kan  vi  også 
elske  vort  hele  selv,  legemet  og  ån- 
den, og  føle  os  taknemlige  for  den 
mulighed  vi  har  for  at  udvikle  os  og 
blive  mere  som  ham.  Når  vi  betragter 
vore  legemer  som  en  velsignelse  og 
ikke  som  en  byrde  bliver  vi  fri  for 
undskyldninger,  klager  og  udsættel- 
ser. Vi  vil  få  et  ønske  om  at  efterleve 
befalingerne,  udvikle  vore  talenter 
og  gøre  alt  hvad  vi  kan  for  at  kende  og 
overvinde  vore  svagheder .  Vi  vil  lære 
at  leve  med  øjet  alene  henvendt  på 
Guds  ære,  så  vi  kan  være  blandt  dem 
der  bliver  „gjort  fuldkomne  gennem 
Jesus,  den  nye  pagts  mellemmand 
.  .  .hvis  legemer  er  celestiale,  hvis 
herlighed  er  som  solens  glans,  Guds 
herlighed."  (L&P  76:69-70).  □ 

Barbara  D.  Lockhart  underviser  i  gymnastik. 
Hun  er  seminarlærer  og  underviser  i 
søndagsskolens  seniorklasse  i  Jarrettown 
(Pennsylvania)  1.  Ward. 

D.  Arthur  Haycock 

Profeternes 
højre  hånd 


Jack  Walsh 


I  september  1938  gik  en  mørkhåret, 
22-årig  mand  op  ad  trappen  til 
den  5-etager  høje  bygning  der  lig- 
ger på  East  South  Temple  Street  nr. 
47  i  Salt  Lake  City,  kirkens  hovedsæ- 
de. Det  var  hans  første  dag  som  ansat 
i  kirkens  finansielle  afdeling. 

D.  Arthur  Haycock,  hvis  hår  nu  er 
grånet,  går  stadig  på  arbejde  hver 
morgen  i  den  samme  bygning.  Han 
arbejder  nu  ovre  på  den  anden  side  af 
gangen,  i  et  stort  kontor  der  er  fyldt 
med  malerier,  skulpturer,  fotografier 
og  andre  erindringer  om  hans  liv 
med  præsident  Spencer  W.  Kimball, 
som  han  nu  tjener  som  personlig 
sekretær. 

Han  har  i  virkeligheden  haft  nære 
forbindelser  med  halvdelen  af  de 
mænd  der  har  været  præsidenter  i 
kirken.  Han  har  været  personlig  sek- 
retær for  4  af  dem.  Mens  præsident 
Spencer  W.  Kimballs  dårlige  helbred 
har  afholdt  ham  fra  at  møde  på  kon- 
toret hver  dag,  tager  broder  Haycock 
over  til  hans  lejlighed  i  det  nærlig- 
gende kirkeejede  Hotel  Utah,  2-3 
gange  om  dagen. 

„Da  jeg  begyndte  som  præsident 
Kimballs  sekretær  tog  det  mig  ikke 
længe  at  finde  ud  af,  at  vi  ikke  stand- 
sede for  at  spise  frokost,"  fortæller 
broder  Haycock,  mens  han  sidder 
bag  en  stak  uåbnede  breve.  „Der  er 
ikke  megen  tid  til  at  slappe  af." 

Arthur  Haycock  har  aldrig  haft 
megen  tid  til  at  slappe  af.  „Jeg  har 
været  velsignet  med  det  privilegium 
at  arbejde  hele  mit  liv,"  siger  han, 
mens  han  husker  tilbage  til  skoleti- 


den, hvor  han  ikke  kom  med  til  fe- 
sterne eller  fodboldkampene,  fordi 
han  havde  travlt  med  at  løbe  med  avi- 
ser i  det  område  af  Salt  Lake  City 
hvor  han  boede. 

Han  lærte  at  arbejde  allerede  tidligt 
i  sin  barndom,  som  han  næsten  ikke 
overlevede. 

Familien  boede  i  mange  forskellige 
byer  i  Utah  og  Idaho  under  broder 
Haycocks  opvækst.  Hans  far,  David 
Haycock  var  barber,  og  familien  måt- 
te flytte  med  ham  til  de  steder  hvor 
der  var  arbejde.  Arthur  blev  født  i 
Farmington  i  Utah.  Da  han  var  3  år 
gammel,  flyttede  familien  til  Bancroft 
i  Idaho. 

En  dag  mens  Arthur  stadig  var  en 
lille  dreng,  fortæller  broder  Haycock, 
havde  han  „hjulpet"  sin  onkel  med 
at  rense  en  traktor,  og  han  var  kom- 
met til  at  spilde  benzin  på  sine  buk- 
ser. Den  næste  dag  sad  han  og  nogle 
andre  drenge  og  strøg  tændstikker. 
Arthur  strøg  en  og  tabte  den  ned  på 
de  benzinvædede  bukser.  „Jeg  brød 
ud  i  flammer  som  en  fakkel."  Hans 
mor  og  onkel  hørte  hans  skrig,  kom 
tililende  og  kvalte  ilden,  men  Arthur 
var  allerede  slemt  forbrændt. 

Forbrændingerne  var  værst  på 
hans  højre  ben;  og  skønt  den  for- 
brændte hud  helede  hurtigt,  låste  så- 
rene hans  ben  i  en  bøjet  stilling.  Hver 
dag  i  ugevis  strakte  lægen  og  hans 
mor  og  far  det  bøjede  knæ  lidt  mere 
ved  hjælp  af  en  skinne  der  sad  mel- 
lem armhulen  og  anklen,  indtil  benet 
var  blevet  lige.  De  6  måneder  det  tog 
at  blive  rask,  fortæller  broder  Hay- 


cock „bar  min  far  mig  omkring  på  en 
pude". 

Den  unge  Arthur  havde  ikke  været 
på  benene  længe,  inden  han  igen  var 
døden  nær.  Han  løb  ud  for  at  klare  et 
ærinde,  og  skulle  over  en  træbro  der 
gik  over  en  kanal.  Han  snublede  og 
faldt  på  hovedet  ned  i  et  hul  i  broen, 
hvor  hans  skuldre  satte  sig  fast  mens 
hans  hoved  var  under  vand.  Heldig- 
vis blev  han  reddet  af  en  opmærksom 
mor,  inden  han  druknede. 

1 1922,  da  Arthur  var  5  år  gammel, 
blev  hans  far  kaldet  til  at  tage  på  mis- 
sion i  2  år.  Hans  mor,  Lily,  tog  sine  3 
børn  og  flyttede  til  det  lille  pioner- 
landbrugsområde i  Herriman,  som 
ligger  i  den  sydvestlige  del  af  Salt  La- 
ke dalen,  hvor  hun  var  blevet  født. 
De  to  år  var  meget  hårde.  „Vi  eksiste- 
rede, "  fortæller  han,  „ved  at  tage  det 
arbejde  vi  kunne  få  -  vogte  køer,  save 
brænde,  grave  kartofler  op,  hyppe 
kartofler  og  læsse  hø".  Dette  blev  be- 
gyndelsen til  hans  livslange  vane  at 
arbejde  hårdt. 

Da  hans  far  vendte  hjem  flyttede 
familien  til  Firth  i  Idaho,  hvor  David 
Arthur  Haycock,  da  han  fyldte  8  år, 
blev  døbt  ind  i  kirken,  i  en  overris- 
lingskanal. 

5  år  senere  flyttede  familien  tilbage 
til  Salt  Lake  City,  hvor  bror  Haycock 
meldte  sig  til  universitetets  trænings- 
program for  kommende  officerer  og 
afsluttede  sin  High  School.  Da  han 
havde  afsluttet  sin  eksamen  ved 
South  High  School  meldte  han  sig  til 
det  regeringsstøttede  miljøværn, 
som  kunne  tilbyde  oplæringsmulig- 
heder  og  arbejde  til  arbejdsløse  unge 
mænd,  og  han  tog  ud  for  at  bo  i  en  mi- 
ljøværnslejr  ved  Fort  Douglas,  som 
ligger  i  den  nordøstlige  del  af  Salt  La- 
ke City. 

Mens  han  gik  på  High  School  mød- 
te han  to  mænd,  som  senere  blev  le- 
dere i  kirken.  En  ung  mand  ved  navn 
Harold  B.  Lee  var  hans  seminarlærer. 
Stavspræsidenten  der  interviewede 
ham  til  hans  mission  var  Bryant  S. 
Hinckley,  far  til  en  anden  ung  mand 
der  var  omtrent  på  samme  alder  som 
Arthur  Haycock,  Gordon  B.  Hinc- 
kley, der  nu  er  andenrådgiver  i  Det 
øverste  Præsidentskab. 

Det  var  i  seminarklassen  han  mød- 
te Maurine  McClellan,  som  var  med- 
lem af  hans  ward.  Hun  ventede  på 
ham  da  han  tog  på  mission  på 
Hawaii,  18  år  gammel.  Da  han  vendte 

tilbage  giftede  de  sig,  den  6.  maj, 
1938. 

Ældste  Haycock  oplevede  hvorle- 
des generalautoriteter  og  ansatte  i 
kirken  besøgte  missionen  på  kirke- 
opgaver. Mens  han  tjente  som  missi- 
onssekretær  på  Hawaii,  blev  han 
især  imponeret  over  Joseph  Ander- 
sons arbejde.  Joseph  Anderson  var 
Det  øverste  Præsidentskabs  sekre- 
tær, og  kom  i  1935  sammen  med  præ- 
sident HeberJ.  Grant  og  præsident  J. 
Reuben  Clark,  jun.,  for  at  organisere 
den  første  stav  på  Hawaii.  Ældste 
Haycock  besluttede  dengang,  at  han 
ville  arbejde  for  kirken  når  han  vend- 
te hjem  til  Salt  Lake  City,  men  det 


krævede  udholdenhed  at  opnå  dette 
mål.  „Da  jeg  kom  tilbage,  gik  jeg  hen 
i  kirkens  administrationsbygning 
hver  mandag  middag  i  adskillige  må- 
neder, for  at  søge  et  arbejde.  Til  sid- 
ste ansatte  de  mig." 

Det  var  det  år  hvor  Le  Grand  Ri- 
chards blev  kaldet  som  præsiderende 
biskop.  Den  unge  Gordon  B.  Hinck- 
ley  arbejdede  allerede  i  samme 
bygning. 

„Efter  at  havde  søgt  det  arbejde, 
søgte  jeg  aldrig  mere  arbejde,"  for- 
tæller broder  Haycock.  „Jeg  har  bare 
taget  det  kirkens  ledere  har  bedt  mig 
om  at  tage,  og  jeg  prøver  på  at  gøre 
det  de  beder  mig  om. " 


Under  2.  verdenskrig  blev  hans  ar- 
bejde afbrudt  af  2  års  tjeneste  ved 
jernbanen,  da  kirken  som  en  hjælp  til 
krigsarbejdet  sendte  nogle  af  dens 
gifte  mandlige  ansatte  ud  for  at  arbej- 
de der.  Efter  krigen  vendte  han  tilba- 
ge til  sit  arbejde  i  kirken,  hvilket  gjor- 
de at  han  omgikkedes  kirkens  gene- 
ralautoriteter og  gav  ham  mulighed 
for  at  lære  dem  at  kende.  Præsident 
Heber  J.  Grant  husker  han  som  et 
„stort  finanstalent  og  en  frygtløs 
mand,"  der  bragte  kirken  sikkert 
gennem  1930'ernes  store  de- 
pression. 

Da  George  Albert  Smith  blev  kir- 
kens præsident  i  1945  efter  præsident 


Et  portræt  af  broder  Haycock,  taget  af  Eldon  Linschoten. 

D.  Arthur  Haycock,  til  venstre, 
sammen  med  præsident  Joseph  Fielding 
Smith  i  Salt  Lake  City. 


Grants  død,  blev  broder  Haycock 
bedt  om  at  være  hans  personlige  se- 
kretær. Siden  1923  havde  broder  An- 
derson, Det  øverste  Præsidentskabs 
sekretær,  også  tjent  som  sekretær  for 
kirkens  præsident,  hvilket  han  alle- 
rede var  begyndt  med  i  1922.  Men 
præsidentens  øgede  arbejdsbyrde 
krævede  yderligere  hjælp.  Da  broder 
Haycock  blev  sekretær  for  præsident 
Smith,  forblev  broder  Anderson  sek- 
retær for  Det  øverste  Præsidentskab, 
hvilket  han  var  indtil  1972. 

Skønt  broder  Haycocks  arbejde  har 
betydet  afsavn  for  familien  af  og  til, 
„var  omgangen  med  profeterne  og 
andre  generalautoriteter  en  vidun- 
derlig oplevelse  for  børnene,"  siger 
søster  Haycock.  Præsident  George 
Albert  Smith  inviterede  ofte  familien 
Haycocks  børn  over  til  sit  hjem.  En- 
gang, da  han  havde  købt  nogle  sia- 
meserkillinger, fortæller  søster  Hay- 
cock, „bad  han  min  mand  om  at  tage 
børnene  med  op  en  eftermiddag,  og 
han  gav  dem  en  kurv  med  en  sløjfe 
på.  I  kurven  lå  en  af  killingerne." 

Arbejdet  med  profeterne  gav  bro- 
der Haycock  mulighed  for  selv  at  fin- 
de ud  af  hvor  storslåede  mænd  de  er. 
„Ikke  alene  er  de  flittige,  hengivne  og 
loyale  overfor  kirken,  men  de  er  også 
hensynsfulde  og  omsorgsfulde.  De 


har  aldrig  for  travlt  til  at  huske  an- 
dre," fortæller  broder  Haycock.  „De 
tager  sig  tid  til  at  tale  med  folk. " 

Præsident  George  Albert  Smith  var 
så  kærlig  og  mild,  så  kristuslignende. 
Jeg  så  hvordan  præsident  Smith  løf- 
tede andres  byrder  fra  deres  skuldre 
og  placerede  dem  på  sine  egne.  Hvis 
der  nogen  sinde  var  en  mand,  der 
kunne  sprede  Gileads  balsam,  så  var 
det  George  Albert  Smith. 

„Han  var  ven  med  alle.  Hans  ,jeg 
håber  vi  ses  igen'  var  ikke  blot  en  tom 
frase;  præsident  Smith  gjorde  noget 
ved  det.  Han  skaffede  kirken  livslan- 
ge venner  på  den  måde."  Broder 
Haycock  stod  ved  præsident  Smiths 
seng  og  holdt  ham  i  hånden  da  han 
døde  på  sin  81-års  fødselsdag,  den  4. 
april  1951. 

Under  præsident  David  O.  McKay 
arbejdede  broder  Haycock  en  tid  som 
assisterende  sekretær  til  Det  øverste 
Præsidentskab.  Da  så  præsident  Ezra 
Taft  Benson  blev  bedt  om  at  tjene  som 
USA's  landbrugsminister  under 
præsident  Dwight  D.  Eisenhower, 
tog  broder  Haycock  til  Washington 
som  hans  administrative  assistent. 
Efter  to  år  der,  blev  han  kaldet  til  at 
præsidere  over  sin  gamle  mission  på 
Hawaii. 

I  ham  så  missionærerne  et  eksem- 
pel på  både  tjeneste  og  hengivenhed. 
Han  sagde  ofte:  „Jeg  vil  hellere  være 
en  tjener  i  Herrens  hus  end  regere  et 
rige."  Han  sagde  engang  til  sine  mis- 


sionærer: „Hemmeligheden  ved  suc- 
ces er  hengivne  timer  med  trofast  tje- 
neste i  Mesterens  arbejde.  Husk  at 
dette  er  Herrens  værk,  og  at  den  der 
er  engageret  i  det  modtager  Herrens 
løn,  og  han  er  den  bedste  arbejdsgiv- 
er i  verden." 

Da  broder  Haycock  blev  afløst  som 
præsident  for  Hawaii  missionen  blev 
han  tilbudt  stillinger  i  store  industri- 
er, der  tilbød  ham  høje  lønninger. 
Men  Nathan  Winters,  der  var  missio- 
nær under  broder  Haycock,  siger  at 
broder  Haycock  sagde  til  ham:  „Jeg 
tager  tilbage  og  arbejder  for  kirken. 
Tænk  på  de  mennesker  jeg  vil  arbej- 
de sammen  med." 

Han  vendte  tilbage  til  Salt  Lake  Ci- 
ty og  blev  udøvende  sekretær  for 
missionær  komiteen.  Han  arbejdede 
under  komiteens  formand,  ældste 
Spencer  W.  Kimball  fra  De  tolvs  Råd. 
Andre  medlemmer  af  komiteen  var 
bl.a.  Gordon  B.  Hinckley  og  Boyd  K. 
Packer,  som  endnu  ikke  var  blevet 
kaldet  som  medlemmer  af  De  Tolv. 
Det  var  en  tid  med  stor  vækst  og  ud- 
videlse i  kirken  under  præsident 
McKay,  og  der  var  meget  at  tage  fat 
på.  Broder  Haycock  havde  ofte  mu- 
lighed for  at  arbejde  tæt  sammen 
med  præsidenten,  en  „høj,  smuk  og 
tiltalende  mand"  hvis  autoritære 
nærvær  kunne  føles,  så  snart  han 
kom  ind  i  et  værelse. 

„Og  så  en  morgen  blev  jeg  ringet 
op  kl.  5  minutter  i  8  af  præsident  Lee, 


Broder  Haycock  har  tjent  som  præsident  Kimballs  personlige  sekretær  siden  december  1973. 

Broder  Haycock,  til  højre,  og  hans  hustru,  Maurine,  sammen  med  præsident 
Harold  B.  Lee  og  dennes  hustru,  Freda. 


som  sagde:  ,Tag  en  notesbog  og  kom 
over  i  templet,  du  er  De  Tolvs  nye 
sekretær.'" 

Broder  Haycock  tjente  i  den  stilling 
indtil  præsident  McKay  døde,  hvor- 
efter han  igen  blev  kaldet  som  sekre- 
tær for  kirkens  præsident. 

„Præsident  Joseph  Fielding  Smith 
var  en  meget  velafbalanceret  mand, " 
siger  broder  Haycock.  „Men  folk  for- 
stod ham  ikke.  Han  blev  opfattet  som 
meget  streng."  Præsident  Smith 
havde  været  kirkens  historiker,  var 
godt  inde  i  skrifterne,  og  holdt  meget 
fine  evangeliske  prædikener  i  sine  of- 
fentlige taler.  Men  han  var  en  meget 
genert  mand,  hvis  varme  personlig- 
hed ofte  ikke  skinnede  igennem  hans 
offentlige  optræden.  „Han  havde  en 
fin  humoristisk  sans .  Han  var  mild  og 
venlig.  Man  vidste,  at  hvis  man 
vandrede  i  hans  fodspor,  gik  man  ik- 
ke udenfor  evangeliets  sti."  Broder 
Haycock  arbejdede  nært  sammen 
med  ham,  især  efter  præsident 
Smiths  hustru,  Jesse  Evans  Smith, 
døde.  Han  hentede  præsidenten 
hver  morgen  i  dennes  datter  Amelias 
hjem  og  kørte  ham  til  arbejde,  og  om 
aftenen  kørte  han  ham  hjem. 

Præsident  Smith  brød  sig  ikke  om 
at  være  i  rampelyset  eller  at  blive  fo- 
tograferet. Følgelig  var  han  ikke  sær- 
lig afslappet  med  pressen  og  pressen 
derfor  heller  ikke  med  ham.  Men  han 
elskede  små  børn,  og  et  erindrings- 


værdigt  billede  af  ham,  viser  hvor- 
dan den  95-årige  profet  giver  en  lille 
pige  et  knus,  efter  hun  var  smuttet 
ind  under  rebet  der  holdt  general- 
konferencens besøgende  tilbage  og 
rakte  armene  op  imod  ham. 

„Han  var  slutningen  på  en  æra. 
Han  slog  bro  mellem  kirkens  begyn- 
delse og  den  moderne  kirke, "  fortæl- 
ler broder  Haycock.  Da  præsident 
Smith  døde  i  1972,  mistede  kirken  en 
forbindelse  til  sin  pionerfortid.  Hans 
far,  præsident  Joseph  F.  Smith  var 
søn  af  Hyrum  Smith,  der  døde  som 
martyr  sammen  med  sin  bror,  profe- 
ten Joseph. 

Broder  Haycock  blev  bedt  om  at 
fortsætte  som  personlig  sekretær  til 
præsident  Harold  B .  Lee .  „Jeg  tror  ik- 
ke at  der  har  været  nogen  i  kirken, 
undtagen  profeten  Joseph,  der  hav- 
de en  bedre  forståelse  af  kirkens  for- 
valtning," siger  broder  Haycock. 
Han  peger  på  de  mange  kirkepro- 
grammer der  kører  i  dag,  som  et  re- 
sultat af  præsident  Lees  arbejde  med 
projekter  og  i  komiteer,  eller  som 
præsident  for  De  Tolv  og  for  kirken. 

Han  var  en  mand  af  „stor  og  fast 
tro"  som,  når  nogen  af  og  til  sagde,  at 
sløret  var  meget  tyndt,  sagde:  „Der 
er  slet  ikke  et  slør". 

„Han  var  frygtløs  i  sin  forvaltning 
af  kirken,"  tilføjer  broder  Haycock. 

Præsident  Lee  havde  haft  det  lidt 
dårligt  og  var  meget  træt  sent  i  de- 


cember 1973,  så  2.  juledag  kørte  bro- 
der Haycock  ham  på  lægens  foran- 
ledning til  hospitalet,  så  han  kunne 
få  foretaget  sin  årlige  helbredsunder- 
søgelse. Søster  Lee  var  lige  taget 
hjem,  og  broder  Haycock  var  alene 
sammen  med  præsident  Lee,  da  han 
blev  rastløs  og  sagde  at  han  ville  op. 
Broder  Haycock  var  bekymret  for 
ham,  og  bad  ham  om  at  blive  liggen- 
de, så  sendte  han  bud  efter  en  syge- 
plejerske og  en  læge .  I  løbet  af  ganske 
få  sekunder  blev  præsidentens  ansigt 
hvidt,  og  dækket  af  sved.  Lægen  ud- 
talte studst  „Hjertestop!"  og  be- 
gyndte at  give  sin  patient  hjertemas- 
sage, mens  man  tilkaldte  andre 
hjælpere. 

Bror  Haycock  ringede  efter  søster 
Lee  og  præsident  Marion  G.  Rom- 
ney,  andenrådgiveren  til  præsident 
Lee  og  præsident  Spencer  W.  Kim- 
ball,  præsidenten  for  De  tolvs  Råd. 
(Præsident  N.  Eldon  Tanner,  præsi- 
dent Lee's  førsterådgiver  måtte  kon- 
taktes i  Arizona,  hvor  han  var  på  fa- 
miliebesøg i  julen). 

Lægerne  arbejdede  „heltemodigt" 
med  præsident  Lee  i  en  time,  fortæl- 
ler broder  Haycock.  Præsident  Kim- 
ball  ankom  til  hospitalet  og  spurgte 
præsident  Romney:  ,Hvad  kan  jeg 
gøre  for  dig?'  Præsident  Romney 
svarede:  ,Det  eneste  vi  kan  gøre  er  at 
bede  og  vente.'  Og  da  lægen  til  sidst 
kom  ud,  omkring  klokken  21  og  sag- 
de: ,Vi  kan  ikke  gøre  mere.  Præsi- 
dent Lee  er  sovet  ind,'  henvendte 
præsident  Romney  sig  straks  til  præ- 
sident Kimball  og  sagde:  , Præsident 
Kimball,  hvad  kan  jeg  gøre  for  dig?' 
Så  enkelt  og  stille  skiftede  ledelsen  af 
kirken  hænder. 

Præsident  Spencer  W.  Kimball, 
som  aldrig  havde  ønsket  sig  stillin- 
gen, og  som  havde  bedt  og  bedt  om  at 
den  yngre  Harold  B.  Lee  måtte  leve 
videre,  tog  ikke  desto  mindre  rollen 
som  præsident  for  kirken  med  „  abso- 
lut, yderst,  fuldstændig  og  total  hen- 
givenhed, "  fortæller  broder 
Haycock. 

Broder  Haycock,  der  stod  ved  præ- 
sident Kimballs  side  som  hans  per- 
sonlige sekretær,  fik  førstehånds  vi- 
den om  hvorledes  præsident  Kimball 
selv  begyndte  at  forøge  sine  skridt. 
For  år  tilbage,  da  præsident  Kimball 
havde  gennemgået  en  kræftoperati- 
on i  halsen,  havde  han  „indgået  en 
pagt  med  Herren"  om  at  han  ville 

tjenne  hver  time  hver  eneste  dag, 
hvis  han  overlevede  og  beholdt  sin 
stemme,  sagde  broder  Haycock. 

Han  har  stadig  den  „utrættelige 
ånd  og  det  store  ønske."  Præsident 
Kimballs  opnåelser  som  leder  af  kir- 
ken er  veldokumenterede.  Der  er 
sket  store  fremskridt  indenfor  tem- 
pelbyggeriet, i  missioneringen  og  i  si- 
ne vidnesbyrd  til  verden  om  at  Jesus 
er  Kristus,  og  at  hans  evangelium  er 
blevet  gengivet  til  jorden.  Noget  af 
det  der  motiverer  til  disse  skridt  er 
profetens  „store  kærlighed  til  alle 
mennesker,"  beretter  broder 
Haycock. 

„Præsident  Kimball  har  lært  os  at 
vi  skal  forøge  vore  skridt,  så  vi  ,gør 
det'.  I  mit  samarbejde  med  ham  har 
jeg  set  et  glimt  af  hvad  vor  kirkes  mis- 
sion er.  Han  skubber  mennesker 
fremad,  men  på  en  venlig  måde." 

Og  hvad  med  Arthur  Haycock 
selv?  Han  har  gennem  årene  fundet 
tid  til  at  tjene  som  wardssekretær, 
stavssekretær,  medlem  af  højrådet, 
biskop,  missionspræsident,  regio- 
nalrepræsentant, og  nu  som  stavs- 
patriark.  Hans  karriere  i  kirkens  præ- 
sidenters tjeneste  har  været  parallel 
med  organisationens  vækst. 

„Jeg  har  set  kirken  vokse  fra  124 
stave  til  næsten  1500;  fra  750.000 
medlemmer  til  mere  end  5.000.000." 

Har  hans  arbejde  været  en  stor  byr- 
de for  familien? 

„Han  har  været  meget  væk  fra 


hjemmet,  men  jeg  tror  ikke  at  vi  har 
haft  det  værre  af  den  grund,  fordi  vi 
har  fået  velsignelserne  af  det  han  har 
gjort,"  fortæller  hans  hustru  Mauri- 
ne .  „  Det  har  været  et  vidunderligt  liv 
for  os. 

Jeg  føler  at  vort  liv  er  blevet  beriget 
af  de  store  mænd  han  har  arbejdet 
med,"  og  hun  tilføjer,  at  det  har  væ- 
ret et  privilegium  for  hende  og  børne- 
ne at  kende  kirkens  ledere  i  kraft  af 
hans  stilling. 

„Vi  har  lært  at  have  stor  respekt  for 
kirkens  ledere, "  siger  Haycocks  dat- 
ter, Lynette  (gift  med  Don)  Dowdle 
fra  Orem,  Utah.  Hun  fortæller,  at  de 
fine  kvaliteter  hendes  far  så  i  de  store 
mænd  han  arbejdede  med  har  smit- 
tet af  på  ham,  og  han  har  lært  sin  fa- 
milie dem.  Hans  filosofi  er  „Herren 
først,  andre  som  nummer  to,  og  mig 
selv  sidst."  Hvad  enten  folk  har  haft 
brug  for  hjælp,  eller  blot  har  haft  brug 
for  et  lyttende  øre,  så  har  broder  Hay- 
cock altid  forsøgt  at  hjælpe. 

„Jeg  havde  en  ven  i  skolen  som  ik- 
ke havde  råd  til  en  madpakke,"  for- 
tæller søster  Dowdle.  „Nogle  år  se- 
nere fandt  jeg  ud  af,  at  far  gik  ind  og 
betalte  for  hendes  frokost  for  resten 
af  skoleåret."  Hans  døtre  kendte 
hans  venlighed  mod  dem,  men  han 
gjorde  ting  for  andre  i  det  stille.  „Jeg 
tror  endda  at  selv  mor  ikke  engang 
vidste  det  fra  tid  til  anden." 

Familien  Haycock  har  4  døtre,  som 
alle  er  viet  i  templet,  og  de  har  15  bør- 


Ældste  Ezra  Taft  Benson  (siddende  som  nr.  4  fra  venstre)  som  USA  's  landbrugsminister 
sammen  med  sit  kontorpersonale.  D.  Arthur  Haycock  (stående  til  venstre)  var  hans 
administrative  assistent. 


Broder  og  søster  Haycock  nyder  at  tilbringe  tid 
sammen  med  deres  børnebørn. 


nebørn.  Da  alle  hans  børn  bor  i  nær- 
heden, giver  det  ham  mulighed  for  at 
„forkæle  børnebørnene,"  fortæller 
søster  Dowdle. 

Udover  at  have  arbejdet  med  6  af 
kirkens  12  præsidenter,  antager  bro- 
der Haycock  at  han  har  arbejdet  sam- 
men med  „hundreder"  af  generalau- 
toriteter, og  ofte  været  den  første  til  at 
lykønske  dem  efter  deres  kaldelse. 
„Jeg  kender  ingen  i  kirken  der  har 
haft  større  muligheder  i  kirken  end 
min  mand,"  siger  hans  hustru. 

„Jeg  vil  hellere  fortjene  respekt  og 
kærlighed  fra  disse  mænd,  og  have 
deres  påskønnelse, "  end  at  få  det  fra 
konger  og  regenter  eller  andre  indfly- 
delsesrige mænd  på  jorden,  siger 
broder  Haycock. 

„Det  synes  næsten  umuligt  at  der 
er  gået  så  mange  år, "  siger  han  smi- 
lende, mens  han  tænker  tilbage  på 
hvordan  han  som  ung  kom  op  ad 
trapperne  til  kirkens  administrati- 
onsbygning for  næsten  46  år  siden. 
„Jeg  ved  godt,  at  jeg  bare  er  en  gan- 
ske almindelig  mand,"  siger  han. 
„Jeg  lærte  maskinskrivning  og  ste- 
nografi i  skolen,  og  det  har  været  min 
stærke  side.  Jeg  har  måttet  stå  tidligt 
op,  arbejde  hårdt  og  blive  længe  op- 
pe for  at  klare  mig." 

Men  ofrene  og  arbejdet  har  været 
velsignelserne  værd,  siger  han.  „Det 
lidt  jeg  har  været  i  stand  til  at  gøre 
godt,  måler  sig  slet  ikke  med  velsig- 
nelserne jeg  har  fået." 

„Det  eneste  jeg  kan  sige  er,  ligegyl- 
digt hvad  jer  er,  så  står  jeg  i  gæld  til 
disse  vidunderlige  brødre  og  Herren, 
og  en  vidunderlig  hustru  og  familie. 
Jeg  forsøger  at  leve  så  jeg  er  værdig  til 
deres  tillid."  □ 


Jack  Walsh,  der  er  gift  og  far  til  et  barn,  er 
rådgiver  i  Wills  Point  Branch,  Dallas  Texas 
East  Stake. 

Willard  Bean  - 
Den  kæmpende 
præst" 


Vicki  Bean  Zimmerman 


Da  Willard  Bean  og  hans  unge 
brud  flyttede  til  Palmyra  i  sta- 
ten New  York,  i  foråret  1915, 
var  de  de  første  sidste  dages  hellige 
der  skulle  bo  i  byen  i  de  forløbne  85 
år.  Deres  mission  der  var  en  stor  ud- 
fordring: de  skulle  forkynde  evange- 
liet og  skaffe  kirken  venner  i  et  områ- 
de som  dengang  var  kendt  for  sin  sto- 
re modvilje  mod  sidste  dages  hellige. 

Otte  år  tidligere,  i  1907,  havde  æld- 
ste George  Albert  Smith  købt  Joseph 
Smiths  gård  af  en  mand  ved  navn 
Avery  Chapman.  Hr.  Chapman  fik 
tilladelse  til  at  bo  på  gården  indtil  han 
kunne  finde  et  andet  sted  at  bo.  Han 
blev  der  i  7  år,  indtil  1914.  Så  begynd- 
te præsident  Joseph  F.  Smith  at  lede 
efter  den  rette  mand  til  at  flytte  til  Pal- 
myra med  sin  familie,  bo  på  gården, 
og  repræsentere  kirken  i  det  område. 

Willard  Bean  og  Rebecca  Peterson 
havde  været  gift  i  mindre  end  et  år. 
Tidligt  i  1915  overværede  de  en  kon- 
ference i  Richfield,  Utah.  Før  mødet 
begyndte  indtog  Rebecca  sin  plads  i 
koret,  og  Willard  gik  og  talte  med 
gamle  venner  udenfor  kirken.  I  sam- 
me øjeblik  som  Willard  kom  ind  ad 
døren,  rejste  præsident  Smith  sig  og 
sagde:  „Vil  Willard  Bean  være  venlig 
at  komme  op  til  talerstolen?" 

„Willard,  jeg  har  en  mission  til 
dig,"  sagde  han.  „Når  dette  møde  er 
ovre,  vil  jeg  fortælle  dig  om  den," 
sagde  han.  Præsident  Smith  sagde 
senere:  „Da  Willard  trådte  ind  ad  dø- 
ren var  påvirkningen  yderst  stærk  - 
det  var  som  om  en  stemme  sagde  til 
mig:  ,Der  er  manden' ".  Da  han  ind- 
satte Willard  og  Rebecca  til  deres  mis- 

sion  det  forår,  advarede  han  dem  om 
at  de  ville  finde  megen  modvilje  i  Pal- 
myra. Men  han  tilføjede  fortroligt: 
„Willard,  jeg  kender  dig  og  dine  mis- 
sionærevner og  din  kampånd.  Jeg  er 
sikker  på  at  du  er  den  rette  mand." 

Nyheden  om  at  mormonerne  var 
på  vej  tilbage  til  staten  New  York 
spredtes  hurtigt.  Statens  borgere 
blev  vrede.  Så  snart  Willard  ankom  til 
Palmyra  med  en  ung  hustru  og  2  børn 
fra  et  tidligere  ægteskab  blev  han 
straks  anklaget  for  at  være  polyga- 
mist. Der  var  næsten  ingen,  om  no- 
gen der  ville  tale  til  dem;  ekspedien- 
ter nægtede  at  betjene  dem  i  forret- 
ningerne; folk  der  gik  tur  med  deres 
hunde  gik  over  på  den  anden  side  af 
gaden  for  at  undgå  dem.  I  to  år  måtte 
de  køre  i  hestevogn  til  den  nærmeste 
landsby  for  at  købe  ind. 

Willard  havde  før  mødt  modvilje, 
da  han  var  på  mission  i  Tennessee  fra 
1893  til  1895.  Men  hans  unge  hustru 
var  ikke  vant  til  den  behandling,  og 
blev  dybt  såret  når  folk  gik  forbi  deres 
vinduer  og  råbte  skældsord  efter 
dem,  og  at  de  skulle  tage  tilbage  til 
Utah  hvor  de  kom  fra. 

På  deres  første  tur  til  Cumorahhøj- 
en  mødte  de  en  mand  med  et  haglge- 
vær, han  lod  dem  i  utvetydige  ven- 
dinger vide,  at  mormoner  aldrig  ville 
få  lov  til  at  gå  op  ad  den  høj. 

Da  familien  Bean  havde  boet  i  Pal- 
myra i  ganske  kort  tid,  holdt  byens 
borgere  et  møde  og  sendte  en  delega- 
tion på  3  mand  ud  til  deres  gård. 

„Vær  venlige  at  komme  indenfor, " 
sagde  Willard. 

„Nej,  hr.  Bean,"  svarede  de.  „Kom 


du  herud .  Vi  har  været  til  møde,  og  vi 
er  en  komité  der  er  blevet  sendt  her- 
ud for  at  fortælle  jer,  at  vi  vil  have  jer 
til  at  forlade  Palmyra.  Vi  vil  ikke  have 
mormoner  her." 

„Det  er  jeg  da  ked  af  at  høre,"  sva- 
rede Willard.  „Vi  havde  håbet  at 
komme  herud  og  tilpasse  os,  og  at  gø- 
re vores  til  at  have  et  godt  samfund. 
Men  jeg  siger  jer,  at  vi  bliver  om  vi  så 
skal  kæmpe  for  det.  Jeg  er  parat  til  at 
kæmpe  med  jer  en  for  en  eller  tre  ad 
gangen.  Vi  er  kommet  for  at  blive." 
De  3  mænd  gik,  og  man  hørte  aldrig 
mere  fra  komiteen. 

Skønt  disse  mænd  ikke  var  klar 
over  det  på  det  tidspunkt,  blev  det 
snart  kendt  i  det  lille  samfund,  at  Wil- 
lard var  en  professionel  bokser.  I  vir- 
keligheden var  han  USA's  mester  i 
mellemvægt.  Hans  bokseevner  hav- 
de givet  ham  tilnavnet  „den  kæm- 
pende præst"  og  det  kom  ham  til  go- 
de ved  flere  lejligheder. 

Der  blev  indkaldt  adskillige  anti- 
mormonprædikanter  til  Palmyra  i  de 
kommende  måneder.  En  af  de  mest 
dramatiske  var  fru  Lulu  Loveland 
Shepherd  fra  Pittsburgh,  som  skabte 
uro  ved  at  udsende  en  stribe  løgne 
om  kirken. 

Adskillige  andre  talere  kom  til  Pal- 
myra for  at  prædike  imod  mormonis- 
men. Men  Willard  var  en  skrap  mod- 
stander for  dem,  for,  som  præsident 
Heber  J.  Grant  havde  sagt  nogle  år 
tidligere  i  missionsmarken:  „Jeg  ken- 
der ingen  i  kirken  der  kan  citere  så 
mange  skriftsteder  som  Willard." 
Han  kendte  Bibelen  godt  og  kunne 
let  uddebatere  enhver  præst  -  lokal 
eller  importeret. 

Nogle  præster  valgte  at  angribe 
Willard  og  de  sidste  dages  hellige 
gennem  avisartikler,  i  stedet  for  at 
komme  personligt.  En  af  dem  gjorde 
det  ved  flere  lejligheder,  og  han  var 
aldrig  villig  til  at  møde  Willard  i  en 
åben  debat.  Endelig  svarede  Willard, 
ved  at  lade  sin  egen  artikel  trykke  i 
Palmyra  avisen: 

„Jeg  kom  ikke  her  til  Palmyra  for  at 
kæmpe  mod  andre  kirker  eller  mænd 
for  deres  religion  eller  mangel  på 
samme,"  skrev  han.  „Jeg  er  af  natu- 
ren en  tolerant  og  fredselskende 
mand,  og  håbede  at  tilpasse  mig  de 
bedste  og  arbejde  på  at  opløfte  vort 
samfunds  moral  og  forbedre  det. 
Men  jeg  har  lidt  kampblod  i  årerne, 
og  når  min  eller  mit  folks  karakter 


ondskabsfuldt  bliver  angrebet,  føler 
jeg  at  det  er  min  ret  og  min  pligt  at 
kæmpe  i  selvforsvar.  Og  må  jeg  fore- 
slå, at  hvis  nogen  af  præsterne  i  frem- 
tiden føler  trang  til  at  angribe  min  re- 
ligion, så  behøver  de  ikke  at  sende 
bud  efter  en  gruppe  betalte  prædi- 
kanter for  at , afsløre'  mormonismen. 
Husk  at  jeg  vil  gøre  det  med  glæde, 
og  ganske  gratis." 

Der  var  kun  få  forsøg  på  at  tilsmud- 
se kirken  efter  dette.  Der  blev  arran- 
geret et  par  debatter,  men  sært  nok 
fik  modparten  altid  en  anden  aftale  i 
en  anden  by,  en  dag  eller  to  forinden. 
Familien  Bean  havde  endelig  vundet 
deres  kamp  for  at  overleve,  men  kli- 
maet i  byen  lod  meget  tilbage  at 
ønske. 

I  sin  anstrengelse  for  at  bryde  isen, 
tilbød  Willard  at  arrangere  en  bokse- 
opvisning. Der  blev  bygget  en  ring  i 
et  gammelt  operahus  midt  i  byen,  og 
den  ufortrødne  kæmpende  præst, 
der  ikke  ligefrem  var  kendt  for  sin  ge- 
nerthed, udfordrede  enhver  der  var 
villig  til  at  gå  i  ringen  med  ham. 

Aftenen  oprandt,  hvor  opvisnin- 
gen skulle  finde  sted.  På  de  første  tre 
rækker  sad  de  største  bøller  i  byen. 
Da  det  var  tid  at  begynde  kravlede 
den  første  op  i  ringen .  Men  den  første 
modstander  fik  ikke  engang  mulig- 
hed for  at  slå;  han  holdt  ud  i  mindre 
end  15  sekunder.  Mens  han  blev  bå- 
ret ud  fra  ringen,  kravlede  den  næste 
modstander  op;  han  blev  også  båret 
ud  få  sekunder  senere.  Sådan  blev 
det  ved,  indtil  den  syvende  modstan- 
der blev  båret  ud  af  arenaen  -  ikke  én 
af  dem  havde  varet  en  runde  ud.  Den 
ottende  der  blev  inviteret  af  Willard, 
afslog,  og  så  var  der  ikke  flere  mod- 
standere der  meldte  sig. 

Willards  gymnastiske  optræden 
imellem  kampene  var  næsten  lige  så 
imponerende  som  den  lethed  hvor- 
med han  vandt  kampene.  Mens 
modstanderne  blev  båret  ud  fra  are- 
naen, lavede  han  baglæns  saltomor- 
taler og  andre  gymnastiske  øvelser. 

Opvisningen  blev  en  succes,  og 
folk  blev  mere  venligt  stemt.  Willard 
begyndte  at  holde  foredrag  på  ga- 
den, og  møder  i  hjemmet.  Med  Re- 
beccas sangtalent,  og  Willards  stærke 
stemme  kunne  de  samle  en  stor  flok. 
Den  lokale  bankbestyrer,  Pliny  T. 
Sexton  besluttede  sig  for  at  hjælpe 
dem,  og  lod  dem  prædike  i  parken 
overfor  banken.  Han  ordnede  det  så- 


dan, at  Willard  kunne  bruge  orke- 
stertribunen som  talerstol,  med  spot- 
light om  aftenen.  Der  samlede  sig  ef- 
terhånden regelmæssigt  mængder 
på  fra  200  til  400  mennesker. 

Willards  opgave  fra  Det  øverste 
Præsidentskab  begrænsede  sig  ikke 
kun  til  at  skabe  venner  og  omvendte. 
Han  skulle  også  sørge  for  at  kirkens 
historiske  ejendomme  i  og  omkring 
Palmyra  blev  købt,  når  det  var  mu- 
ligt. Pliny  Sexton  ejede  Cumorahhøj- 
en,  og  Willard  var  især  ivrig  efter  at 
købe  den. 

Præsident  Heber  J.  Grant  og  hans 
rådgiver,  Charles  W.  Nibley  tog  sam- 
men med  Willard  over  for  at  besøge 
Hr.  Sexton  en  eftermiddag.  Da  eje- 
ren foreslog  en  pris  på  100.000  dollars 
(1  million  kr.)  anklagede  Willard  ham 


spøgefuldt  for  at  have  lyttet  til  rygter 
om  hvor  fantastisk  rig  mormonkir- 
ken er,  og  fortalte  ham  at  kirken  hav- 
de klaret  sig  udmærket  uden  højen  i 
næsten  100  år,  og  ville  klare  sig  uden 
den,  indtil  der  blev  givet  et  fornuftigt 
tilbud. 

På  vej  tilbage  til  gården  sagde  præ- 
sident Nibley:  „Når  Herren  vil  at  vi 
skal  have  den  høj,  vil  der  åbne  sig  en 
udvej." 

Hans  forudsigelse  viste  sig  at  være 
korrekt.  Da  Hr.  Sexton  døde  faldt 
hans  ejendomme  i  hænderne  på  fjer- 
ne niecer  som  svor  at  de  aldrig  ville 
sælge  højen  til  kirken,  ligegyldigt 
hvad  den  ville  betale.  En  efter  en  dø- 
de niecerne,  og  endelig,  en  eftermid- 
dag i  februar  1928,  ringede  den  sagfø- 
rer der  havde  med  Sextons  ejendom 


De  nygifte  Willard  og  Rebecca  Bean  kort  tid  inden  de  forlod  Salt  Lake  City,  for  at  tage  til 
Palmyra,  New  York  i  1915. 

at  gøre  til  Willards  kontor  og  sagde, 
at  tiden  var  kommet  hvor  de  kunne 
købe  højen,  tre  gårde  der  lå  op  til  høj- 
en og  Grange  Hall,  en  bygning  der 
ville  være  en  fin  kirke  for  de  hellige  - 
ialt  over  250  hektar  land  -  for  en  pris 
af  53.000  dollars  (530.000  kr.). 

Ved  den  følgende  generalkonfe- 
rence sagde  præsident  Grant:  „Vi 
har  for  nylig  købt  Cumorahhøjen,  og 
det  ser  meget  ud  til  at  det  [købet]  ske- 
te på  Guds  foranledning." 

I  de  følgende  år  opkøbte  Willard 
Martin  Harris'  og  Peter  Whitmers 
gårde.  Han  var  også  initiativtager  til 
at  der  igen  blev  plantet  træer  på  Cu- 
morahhøjen, for  at  genskabe  den  na- 
turlige skønhed  den  ejede,  da  Joseph 
Smith  modtog  guldpladerne.  Wil- 
lard og  hans  tre  sønner,  lokale  missi- 


onærer og  lejede  mænd  plantede 
65.000  unge  stedsegrønne  træer, 
plus  3000  små  løvtræer  som  man  hav- 
de gravet  op  ude  ved  den  hellige 
lund.  I  dag  står  der  en  stor  skov  på 
dette  smukke  landmærke  for  kirken. 
Der  var  nu  kun  et  fjernt  ekko  af  den 
oprindelige  forfølgelse  i  Palmyra,  og 
Willard,  Rebecca  og  deres  børn  blev 
vellidte  i  byen.  De  blev  inviteret  til  at 
sidde  i  forældrerådet  i  børnenes  sko- 
le. Willard  blev  valgt  ind  i  kontrolsty- 
relsen; han  blev  medlem  af  Palmyras 
Lion's  Club  og  tjente  som  præsident 
i  den  organisation;  og  han  blev  spej- 
dernes komitémand  for  Wayne 
County,  overordnet  i  organisationen 
for  borgere  og  forretningsmænd,  og 
medlemmer  af  Rochesters  handels- 
kammer. Han  accepterede  med  glæ- 


Willard  Bean  står  i  bokseposition  på  dette  billede. 

de  mange  invitationer  til  at  tale  til 
forretnings-  og  borgerorganisa- 
tioner. 

Rebecca  var  præsidentinde  for  den 
første  hjælpeforening  i  Palmyra. 
Hun  vandt  respekt  og  beundring 
blandt  alle  der  kendte  hende.  Lokale 
hjælpeorganisationer  arbejdede 
sammen  med  hende,  og  stillede  ger- 
ne materialer  til  rådighed  til  projekter 
-  endda  hele  ruller  stof. 

Familien  Beans  børn,  som  engang 
måtte  sidde  ved  borde  der  var  skruet 
ned  i  gulvet,  i  et  fjernt  hjørne  af  klas- 
sen, klarede  sig  fint  i  skolen.  En  søn, 
Alvin,  repræsenterede  Wayne  Coun- 
ty ved  en  konkurrence  i  Syracuse,  i 
staten  New  York.  En  anden  søn, 
Dawn,  og  datter,  Palmyra,  lå  højest  i 
deres  high  school  og  holdt  afskedsta- 
ler på  skolen.  Børnene  var  også  gode 
til  sport. 

Kirkens  ledere  besøgte  ofte  går- 
den, og  snart  blev  der  afholdt  missio- 
nærkonferencer i  Den  hellige  Lund 
for  missionærerne  i  de  østlige  stater. 
Det  der  blev  en  forløber  for  de  årligt 
tilbagevendende  Hill  Cumorah  spil, 
blev  iscenesat  i  lunden  i  1926,  under 
ledelse  af  Willard  Bean. 

Willard  og  Rebecca  var  blevet  sendt 
til  Palmyra  i  „5  år  eller  mere".  Det 
blev  til  „eller  mere"  -  de  var  godt  in- 
de i  deres  25.  missionsår,  da  de  blev 
afløst  fra  deres  mission  på  gården.  De 
var  ankommet  til  New  York  som  ny- 
gifte, og  forlod  gården  som  bedste- 
forældre. Rebecca  havde  født  4  børn 
mens  de  boede  på  gården.  Alle  bør- 
nene blev  opdraget  med  et  grundigt 
kendskab  til  de  åndelige  hændelser 
der  havde  fundet  sted  der,  og  de  for- 
lod alle  hjemmet  med  et  velfunderet 
vidnesbyrd  om  evangeliet. 

Det  var  en  stor  tilfredsstillelse  for 
familien  Bean  at  se  byen  ændre  hold- 
ning fra  umådelig  kulde  til  stor  re- 
spekt og  beundring.  Da  Willard  og 
Rebecca  forberedte  sig  på  at  forlade 
Palmyra,  viste  byens  beboere  dem 
deres  hengivenhed,  ved  at  afholde 
fester  ogbanquetter  til  deres  ære.  Fa- 
milien Bean  havde  i  sandhed  vundet 
deres  hjerter.  □ 


Vicki  Bean  Zimmerman  er  mor  til  syv  og 
redaktør  af  wardsavisen  og  underviser  i 
hjælpeforeningens  barmhjertighedslektier  i 
Huntington  Beach  (California)  Fourth  Ward. 
Hun  er  barnebarn  af  Willard  Bean. 


Lommerne  fulde  af  sten 


Larry  Hiller 


Manfred  Hansen  var  kun  en 
ung  mand,  da  han  begyndte 
at  fylde  lommerne  med 
sten.  Det  begyndte  en  dag  da  hans 
chef,  hr.  Grue,  blev  vred  på  ham  for 
noget  han  ikke  var  skyld  i.  Han  kun- 
ne ikke  svare  sin  chef  igen,  for  så 
kunne  han  jo  miste  sit  arbejde.  Han 
kunne  i  virkeligheden  ikke  gøre  no- 
get, undtagen  at  være  vred  indeni. 
„Men,"  tænkte  han,  „jeg  vil  ikke 
glemme  det  her.  Aldrig!" 

Da  han  den  aften  var  på  vej  hjem 
fra  bussen  tænkte  han  ved  sig  selv: 
„Jeg  er  nødt  til  at  huske  hvor  vred  jeg 
er.  Jeg  vil  ikke  glemme  det  i  morgen! " 


Pludselig  fik  han  en  idé .  Der  lå  en  lille 
sten  på  fortovet  foran  ham.  Han  sam- 
lede den  op  og  sagde  stille  til  sig  selv: 
„Jeg  vil  beholde  stenen  i  min  lomme, 
så  jeg  kan  huske  hvor  uretfærdig  hr. 
Grue  var." 

Som  sagt  så  gjort.  Den  aften  lagde 
han  stenen  på  sit  natbord  sammen 
med  sine  nøgler  og  sin  kam.  Den  næ- 
ste morgen,  da  han  klædte  sig  på  for 
at  tage  på  arbejde,  røg  den  grimme 
grå  sten  ned  i  lommen. 

Hele  den  dag,  og  den  næste  med 
mindede  den  tunge  byrde  i  lommen 
ham  om  at  han  skulle  være  vred  på 
hr.  Grue.  Sært  nok  syntes  hr.  Grue  at 


have  glemt  alt  om  det.  Men  ikke 
Manfred  Hansen.  Åh  nej.  Tværti- 
mod gjorde  hr.  Grue  Manfred  vred 
adskillige  gange,  og  Manfred  mente 
at  han  hellere  måtte  samle  en  sten  op 
for  hver  gang,  så  han  bedre  kunne 
huske  disse  ting. 

På  den  måde  kom  Manfred  Han- 
sens bukser  til  at  pose  og  se  mærkeli- 
ge ud.  Men  han  huskede  da  i  det 
mindste  at  han  ikke  skulle  tilgive  hr. 
Grue,  eller  være  venlig  eller  sådan 
noget. 

Hvis  Manfred  kun  havde  samlet 
sten  når  han  blev  vred  på  hr.  Grue 
var  det  hele  måske  gået  i  sig  selv  igen, 

men  der  var  den  taxichauffør  der  kør- 
te lige  forbi  Manfred  da  han  stod  i  si- 
lende regn.  Der  røg  en  lille  skinnen- 
de, regnvåd  sten  ned  i  lommen. 
(Manfred  kendte  naturligvis  ikke 
chaufførens  navn,  men  det  gjorde  in- 
gen forskel).  Så  var  der  grønthandle- 
ren der  gav  ham  for  lidt  tilbage,  og 
avisdrengen  der  smed  avisen  i  en 
vandpyt,  og  naboen,  hvis  hund  gøe- 
de midt  om  natten,  og  .  .  .  tjah,  Man- 
fred opdagede  at  alskens  ting  og  alle 
mennesker  kan  irritere  én. 

Nu  vi  taler  om  at  opdage,  så  opda- 
gede Manfred  også  at  når  alle  éns 
lommer  er  fyldt  med  sten,  kan  et  bæl- 
te ikke  holde  éns  bukser  oppe.  (Det 
opdagede  han  da  han  stod  med  fav- 


nen fuld  af  indkøbsposer).  Så  han  la- 
vede sig  et  par  solide  læderseler  som 
kunne  holde  hans  bukser  oppe. 

Snart  havde  han  ikke  lommer  nok  i 
sine  bukser,  så  han  blev  nødt  til  at  gå 
med  jakke  alle  vegne  -  en  af  de  jakker 
med  masser  af  lommer.  Og  det  vare- 
de ikke  længe  inden  hans  jakke  så  li- 
ge så  mærkelig  ud  som  hans  bukser, 
og  lugtede  lige  så  støvet.  Jakken  blev 
dog  tungere,  da  der  var  flere  lommer 
i  den. 

Enhver  anden  havde  nok  givet  op 
nu,  men  ikke  Manfred.  Han  købte  en 
stor  solid  kuffert  af  den  slags  salgsre- 
præsentanter bruger.  Når  alt  kom- 
mer til  alt  er  der  jo  ting  nok  i  livet  der 
kan  irritere  én,  hvis  bare  man  ser  ef- 


ter. Og  når  man  altid  er  træt  af  at  slæ- 
be rundt  på  så  mange  sten,  så  bliver 
man  lettere  vred. 

Årene  gik,  og  Manfreds  samling  af 
huskesten  begyndte  at  falde  ud  af 
lommerne  og  kufferten  inde  i  huset. 
Han  havde  sten  på  køkkenvasken, 
og  i  sine  skabe,  og  overalt  på  gulve- 
ne. Et  par  gange  lagde  han  endda  en 
sten  i  sengen,  for  ikke  at  glemme  at 
være  vred  om  natten.  Der  er  ingen 
tvivl  om  at  Manfred  var  blevet  en 
sær,  ubehagelig  mand.  Og  de  fleste 
undgik  ham  når  de  kunne,  hvilket 
gjorde  ham  endnu  mere  nærtagen- 
de. Sten  er  ikke  særlig  godt  selskab. 
De  er  hårde  og  støvede,  og  om  vinte- 
ren er  de  meget  kolde. 

Manfred  var  måske  nok  blevet  en 
vred  gammel  mand,  som  helt  havde 
begravet  sig  i  sten,  men  en  dag  blev 
han  ringet  op  af  en  geologiprofessor 
fra  universitetet.  Professor  Ignøs 
havde  hørt  om  Manfreds  store  sten- 
samling  (hvem  havde  ikke  det!),  og 
han  ville  gerne  tage  en  gruppe  elever 
med  hen  for  at  se  den. 

„Nå,"  tænkte  Manfred,  „endelig 
er  der  nogen  der  vil  værdsætte  mine 
sten.  Vent  til  de  ser  alle  disse  beviser 
på  hvor  ofte  folk  har  gjort  mig  uret." 
Der  blev  truffet  en  aftale  til  den  føl- 
gende lørdag,  og  Manfred  tilbragte 
de  næste  par  aftener  med  at  støve  af, 
og  rydde  lidt  op. 

Endelig  blev  det  lørdag,  og  kl.  14 


ringede  det  på  døren.  Der,  på  veran- 
daen stod  professor  Ignøs  og  syv  af 
hans  ypperligste  elever  i  deres  bedste 
tøj.  Flere  af  dem  havde  stenhamre 
hængende  fra  bæltet,  og  en  eller  to 
havde  et  fotografiapparat  med.  De 
havde  alle  deres  notesblok  og  blyant 
i  hænderne. 

Professor  Ignøs  så  ganske  alminde- 
lig ud.  Men  han  havde  et  dejligt  smil. 
Hans  ansigt  var  solbrunt  og  bar  præg 
af  at  have  tilbragt  megen  tid  ude- 
ndørs i  mange  år.  Der  var  også  noget 
med  hans  øjne.  De  var  dybe  og  mør- 
ke, men  man  kunne  se  en  gnist,  der 
viste  at  han  nød  livet.  Når  han  betrag- 
tede én  var  det  med  samme  blik  som 
han  betragtede  en  bjergside  og  klip- 


peformationer -  som  om  han  forsøg- 
te at  trænge  ind  bagved.  Her  var  en 
forsker,  der  havde  mindst  lige  så  stor 
kærlighed  til  mennesker  som  til  sten. 
Da  professoren  og  hans  elever 
trådte  ind  i  den  stenfyldte  stue,  for- 
ventede Manfred  at  høre  et  par  „ih" 
og  „åh",  sådan  som  man  siger  når 
man  betragter  et  flot  fyrværkeri.  I  ste- 
det blev  der  pinligt  stille.  Gruppen 
stod  blot  og  så  sig  omkring,  og  skub- 
bede til  et  par  sten  med  fødderne.  Så 
kiggede  eleverne  på  professoren  og 
ventede  på  at  han  skulle  sige  noget. 
Det  var  trods  alt  ikke  ligefrem  den 
samling  smukke  ædelsten  og  minera- 
ler de  havde  forventet  at  finde.  Det 
var  almindelige  kalk-  og  sandsten  og 

kvartsit.  Ja,  der  var  endda  små  styk- 
ker asfalt  og  cement! 

Til  sidst  tog  professor  Ignøs  ordet: 
„Hm/'  rømmede  han,  „måske  kun- 
ne De  forklare  os  lidt  om  deres  sam- 
ling, hr.  Hansen.  Jeg  kan  ærligt  sige, 
at  vi  aldrig  har  set  en  samling  mage 
til."  I  baggrunden  stod  hans  elever 
og  nikkede  bekræftende. 

„Jo,"  begyndte  Manfred  nervøst, 
„Jeg,  æh,  tjah  .  .  .  det  vil  sige  ..." 
Det  var  længe  siden  han  havde  sagt 
så  meget  til  nogen. 

Professor  Ignøs  kunne  se  hvor  ner- 
vøs Manfred  var.  Den  stakkels  mand 
blev  ved  med  at  synke  så  kraftigt,  at 
hans  adamsæble  hoppede  op  og  ned. 
(Nogle  af  de  studerende  troede  at 


han  var  ved  at  synke  en  af  sine  sten). 
For  at  hjælpe  lidt  sagde  professoren: 
„Hvorfor  ikke  begynde  med  at  for- 
tælle os  hvorfor  De  valgte  netop  disse 
sten. "  Han  tog  en  almindelig  sten  op, 
der  så  ud  som  de  fleste  andre.  „Hvor- 
for valgte  De  netop  denne  kalksten  til 
Deres  samling?" 

„Nå,  er  det  kalksten?  Ja,  jeg  tror 
nok  at  det  var  den  jeg  samlede  op,  da 
vaskeriet  ikke  var  færdig  med  mine 
skjorter  til  tiden.  Nej,  vent.  Den  er 
vist  fra  dengang  mit  yndlingspro- 
gram ikke  blev  sendt  i  fjernsynet.  El- 
ler var  det  dengang  jeg  løb  ind  for  at 
tage  telefonen,  og  det  bare  var  en  der 
havde  fået  galt  nummer?  Eller?  ..." 
Han  standsede  et  øjeblik  for  at  ransa- 


ge sin  hukommelse.  Der  var  så  man- 
ge sten!  Og  de  lignede  allesammen 
hinanden  -  grå,  kolde  og  støvede. 
Pludselig  indså  Manfred  at  det  var 
det  eneste  professor  Ignøs  og  hans 
elever  kunne  se.  For  alle  andre  var  de 
bare  ganske  almindelige  sten.  Man- 
fred måtte  forklare,  for  at  de  kunne 
forstå. 

„Det  er  ikke  bare  almindelige  sten, 
selv  om  det  er  det  de  ligner.  Hver 
eneste  af  disse  sten  repræsenterer  en 
situation  hvor  en  eller  anden  har 
gjort  mig  vred,  eller  ikke  var  venlig 
mod  mig,  eller  sårede  mine  følelser. 
Jeg  har  samlet  disse  sten  op  for  at  hu- 
ske det." 

Nu  var  professoren  og  hans  elever 

virkelig  forbavsede.  De  begyndte  alle 
at  tale  i  munden  på  hinanden:  „Så- 
dan noget  har  jeg  aldrig  hørt  om  før . " 
„Hvor  længe  har  De  gjort  det?"  „Må 
jeg  tage  et  billede  at  Dem  og  Deres 
sten?"  „Sikke  en  studietur!" 

Professor  Ignøs  tog  ordet  igen,  og 
alle  tav.  „Ja,  hr.  Hansen,"  begyndte 
han  forsigtigt,  „jeg  må  jo  indrømme 
at  De  er  den  første  jeg  har  mødt,  der 
har  samlet  sten  af  den  grund."  Han 
standsede  et  øjeblik  og  så  sig  om- 
kring. „Det  var  meget  venligt  af  Dem 
at  invitere  os  indenfor,  og  vi  vil  ikke 
opholde  Dem  meget  længere,  men 
kunne  vi  få  lov  til  at  se  Deres  anden 
samling?" 

Manfred  lignede  et  spørgsmåls- 


tegn. „Jeg  har  ikke  nogen  anden 
samling." 

„Nå,  så  må  De  undskylde.  Jeg  troe- 
de blot  at  De  også  havde  samlet  et  el- 
ler andet  for  at  huske  på  alt  det  gode 
folk  har  gjort  og  sagt.  Det  er  der  jo  ik- 
ke noget  at  gøre  ved.  Vi  må  nok  se  at 
komme  af  sted.  Mange  tak  fordi  vi 
måtte  komme.  Jeg  tror  at  mine  elever 
har  lært  noget  meget  vigtigt  i  dag. " 

Han  samlede  eleverne  omkring 
sig,  og  de  gik  hen  mod  døren.  Profes- 
soren vendte  sig  mod  Manfred  en 
gang  til  og  sagde,  „Vi  har  stadig  lidt 
tid  til  overs.  De  ved  måske  hvor  der 
er  nogen  med  lignende  samlinger 
som  vi  kunne  besøge?" 

Manfred  måtte  igen  være  svar  skyl- 


dig. „Jeg  kender  ikke  noget  til  nogen 
der  har  en  samling  som  min. " 

„Javel,  jeg  tænkte  blot  at  De  måske 
kendte  nogen  der  havde  samlet  no- 
get for  hver  gang  De  .  .  .  jeg  mener 
.  .  .  hvis  De  nogensinde .  .  .  har  gene- 
ret dem."  Så  tilføjede  han  skynd- 
somt, „Nå,  men  så  farvel,  og  mange 
tak." 

Uden  at  vente  på  svar  gik  professo- 
ren og  hans  elever  ud  og  ned  ad 
fortovet. 

Manfred  stod  længe  efter  de  var  gå- 
et og  lignede  en  af  sine  egne  sten  - 
kold,  grå  og  meget  stille.  Professo- 
rens ord  genlød  indeni  ham.  Rundt 
omkring  ham  var  der  stille.  Alt  for 
stille.  Han  havde  pludselig  indset 


51 


hvor  hyggeligt  det  havde  været  med 
elevernes  indbyrdes  snakken.  Hvor 
længe  var  det  ikke  siden  han  havde 
fået  sig  en  hyggelig  sludder  med  no- 
gen? I  virkeligheden  havde  han  jo 
slet  ingen  venner  mere. 

Før  han  vidste  af  det  slog  tanken 
ned  i  ham:  „Jeg  er  ved  at  blive  som 
mine  sten."  Manfred  sad  der  i  mør- 
ket og  indså  nu  hvor  ubehageligt  sel- 
skab sådanne  sten  egentlig  er.  Han 
kom  til  at  tænke  på  hvor  ubehagelig 
han .  .  .  Nå,  visse  tanker  er  svære  nok 
at  tænke,  og  behøver  ikke  at  blive 
udtalt. 

I  adskillige  dage  sad  Manfred  stille 
som  en  sten  og  tænkte  stenede  tan- 
ker. Man  kunne  godt  tro  at  han  ende- 


lig var  blevet  forstenet,  men  dybt  ind- 
en i  ham  var  noget  vågnet,  og  be- 
gyndt at  spire,  som  et  frø  i  forårs- 
mulden. 

Hvis  du  synes  at  det  er  svært  at  fin- 
de et  godt  hjem  til  overskydende  kat- 
tekillinger, så  skulle  du  prøve  at  fin- 
de nogen  der  gerne  vil  have  en  bunke 
ganske  almindelige  støvede  grå  sten. 
Ja,  bare  det  at  samle  dem  sammen, 
når  de  ligger  spredt  ud  over  det  hele. 
Manfred  forsøgte  at  få  sig  en  rengø- 
ringsdame, men  fik  altid  det  samme 
svar:  „Jeg  vasker  ikke  vinduer,  og  jeg 
samler  ikke  sten  op!"  Skiltet  med 
„Gratis  sten"  i  vinduet  gav  heller  ik- 
ke noget  resultat.  Til  sidst  indså  han, 
at  han  måtte  klare  det  selv. 


Naboerne  taler  stadig  om  dengang 
Manfred  bakkede  en  lejet  lastbil  op  til 
huset,  og  om  de  enorme  støvskyer 
der  væltede  ud  da  han  skovlede  ste- 
nene op  på  lastbilen.  De  taler  også 
om  hvor  meget  bedre  Manfred  ser  ud 
nu,  hvordan  hans  tøj  sidder  meget 
bedre  (mon  han  har  tabt  sig?)  og  om 
hvordan  han  smiler  nu.  Manfreds 
naboer  viser  også  gerne  hans  pæne 
have  med  træer  og  blomster  og  buske 
overalt.  De  kan  ikke  forklare  hans 
pludselige  interesse  for  havearbejde, 
men  en  af  naboerne,  fru  Krass  lagde 
engang  mærke  til  at  en  dag,  hvor  hun 
havde  givet  Manfred  et  stykke  ny- 
bagt kage,  gik  han  ud  til  blomsterbe- 
det og  såede  et  enkelt  frø.  □ 

Principper 


Ældste  Boyd  K.  Packer 

De  tolvs  Kvorum 


Kernen  i  præstedømmets  administration  ligger  ikke 
i  procedurerne  -  den  ligger  i  at  kende  og  undervise 
i  principperne  og  lærdommene. 


Dette  er  en  redigeret  udgave  af  en  tale 
som  blev  holdt  den  6.  april  1984  ved 
regionalrepræsentanternes  seminar  i 
forbindelse  med  generalkonferencen. 


Jeg  har  fået  til  opgave  at  tale  om 
kaldelsen  af  missionærer.  Herren 
har  givet  os  den  befaling  at  vi  skal 
forkynde  evangeliet.  Det  budskab 
gentages  mere  end  80  gange  i  skrif- 
terne -  mere  end  80  gange:  „Forkynd 
evangeliet  til  alle  nationer,  folkeslag, 
stammer  og  folk, "  og  det  er  vel  grund 
nok  til  at  gøre  det.  Jeg  vil  gerne  tilføje 
en  grund  mere  til  at  kalde  missionæ- 
rer. Jeg  tror,  at  hvis  vi  forstod,  hvis  vi 
kunne  fatte  vigtigheden  af  det,  ville 
det  give  os  større  iver  efter  af  sørge 
for  at  alle  unge  mænd  er  værdige  til  at 
modtage  et  kald  til  at  være  missio- 
nær. Lige  med  undtagelse  af  de  få  der 
har  et  alvorligt  fysisk  handicap  skal 
alle  unge  mænd  gøres  værdige  til  at 
modtage  et  kald  som  missionær. 

Da  nu  verden  er  som  den  er,  lægger 
vi  ikke  samme  vægt  på  at  lade  søstre 
kalde  som  missionærer.  Først  og 
fremmest  fordi  de  steder  hvor  søstre- 
ne kan  virke  trygt  er  begrænset  i  alle 
missionerne.  Vi  har  nogle  missioner 
nu  hvor  søstrene  er  i  overtal.  Vi  skal 
dog  ikke  holde  op  med  at  kalde  sø- 


stre, men  i  stedet  kalde  stadig  flere 
ældster. 

Hvis  I  kan  forstå  det  jeg  håber  at 
formidle  om  kaldelsen  af  missionæ- 
rer, forstår  I  måske  at  det  er  vigtigt  at 
kalde  missionærer,  ikke  alene  for  kir- 
kens væksts  skyld,  men  også  for  kir- 
kens sikkerheds  skyld.  Jeg  formoder  at 
den  bedste  titel  på  det  jeg  vil  sige  er 
det  enkle  ord  principper.  Jeg  vil  nu 
fremlægge  nogle  få  tanker  om  de 
grundlæggende  principper  for  præ- 
stedømmets præsidium  og  siden 
give  eksempler  på  hvor  væsentlige 
de  er  for  at  styre  kirken,  og  siden 
overføre  dem  på  missioneringen. 
Disse  principper  gælder  naturligvis 
for  alt  kirkens  arbejde. 

Vi  ved,  at  vore  lokale  kirkelederes 
arbejde  aldrig  er  tilendebragt.  Selv- 
om de  tilbragte  al  deres  tid  i  arbejdet 
ville  de  ikke  engang  være  i  stand  til  at 
gøre  det  -  og  de  skal  naturligvis  også 
forsørge  deres  familier  og  være  gode 
borgere.  Hvis  det  er  tilfældet,  hvor- 
dan kan  de  så  vælge  sikkert?  Hvor- 
dan kan  de  vide,  hvilke  af  alle  de  ting 
vi  beder  dem  om  at  gøre,  de  uden 
problemer  kan  lade  ligge?  Ansvarene 
hos  de  lokale  ledere  kan  placeres  i  3 
kategorier: 

Vi  har  en  organisation  der  skal 
opretholdes,  med  det  evige  problem 
at  få  bemandet  stillingerne. 


Vi  har  programmer  der  skal  køres. 

Vi  har  procedurer  der  skal  følges. 

Vi  har  en  officiel  politik  der  skal  ad- 
ministreres. 

Og  siden  har  vi  principper  der  skal 
holdes  i  ære  og  undervises  i. 
Organisation,  programmer,  procedurer, 
politik  og  principper  -  alt  dette  er  vig- 
tigt. Men  de  er  ikke  alle  lige  vigtige. 
Man  kan  meget  vel  bruge  tid  og  pen- 
ge på  ting  som  ikke  er  af  afgørende 
vigtighed  og  som  i  virkeligheden  til- 
sidesætter vigtigere  sager. 

Lad  mig  give  jer  to  eksempler,  et  fra 
den  mere  åndelige  del  af  vort 
ansvarsområde  og  et  af  timelig  ka- 
rakter. 

Det  første  har  at  gøre  med  kirke- 
domstole. Det  er  vort  ansvar  at  døm- 
me medlemmer,  når  der  foreligger  en 
alvorligere  overtrædelse.  Organisati- 
onen og  procedurerne  for  en  sådan 
domstol  er  forklaret  i  detaljer  i 
håndbogen. 

Hvis  man  imidlertid  ikke  anvender 
principperne  der  gælder  for  sådanne 
sager  kan  man  afholde  en  domstol 
der  er  i  overensstemmelse  med 
håndbogen,  og  endda  følge  de  rigtige 
procedurer,  og  alligevel  skade  i  ste- 
det for  at  gavne  det  overtrædende 
medlem. 

Hvis  I  ikke  kender  principperne  -  og 
med  principper  mener  jeg  evangeli- 
ets principper,  lærdommene  som  fin- 
des i  åbenbaringerne  -  hvis  I  ikke  ved 
hvad  åbenbaringerne  siger  om  ret- 
færdighed eller  nåde,  eller  hvad  de 
fortæller  om  irettesættelse  eller  til- 
givelse, hvordan  kan  I  så  træffe  inspi- 
rerede afgørelser  i  de  vanskelige  sa- 
ger der  kræver  jeres  dømmekraft? 

Der  er  et  åndeligt  element  ud  over 
de  procedurer  der  findes  i  håndbo- 
gen. Det  hører  ind  under  præste- 
dømmet og  har  guddommelig  kraft. 
Med  mindre  I  kender  det,  med  mind- 
re biskopper  og  stavspræsidenter 
kender  det,  kører  de  måske  bare 
programmer  uden  at  forløse  de 
hellige. 

Lad  os  tage  et  andet  eksempel:  Det 
fremgår  klart  af  skriften,  at  vi  skal  ta- 
ge os  af  de  værdigt  trængende.  Hvor- 
dan kan  vi  gøre  dette?  Vi  skal  ind- 
samle fasteofre  og  så  er  der  velfærds- 
programmer  -  det  kender  vi  godt.  I 
håndbøger  står  der  hvordan  de  skal 
administreres.  Og  dog  er  hver  sag 
forskellig.  Uden  kendskab  til  evange- 
liets principper  kan  I  handle  teknisk 

korrekt  ifølge  vejledningen,  og  dog 
fornedre  i  stedet  for  at  ophøje  med- 
lemmet. Lad  os  antage  at  I  ikke  kend- 
te noget  til  uafhængighed,  arbejd- 
somhed og  selvforsyning. 

Det  er  ikke  et  spørgsmål  om  hen- 
givenhed, for  det  ville  vi  aldrig  stille 
spørgsmålstegn  ved.  Det  er  et 
spørgsmål  om  hvor  man  skal  placere 
sine  anstrengelser.  Det  er  et  spørgs- 
mål om  syner  (visioner),  for  „uden 
syner  forvildes  et  folk"  (Ordsproge- 
nes Bog  29:18). 

Der  ligger  evangeliske  principper 
til  grund  for  enhver  fase  i  kirkens  ad- 
ministration. De  bliver  ikke  forklaret  i 
håndbøgerne.  De  kan  findes  i  skrif- 
terne. De  er  essensen  i  og  formålet 
med  åbenbaringerne. 

Procedurer,  programmer,  den  ad- 
ministrative politik  og  endda  nogle 
organisationsmønstre  kan  ændre 
sig.  Det  står  os  i  virkeligheden  ret  frit 
for,  ja,  engang  imellem  er  det  endda 


nødvendigt  for  os  at  ændre  dem. 
Men  principperne,  lærdommene  ændrer 
sig  aldrig. 

Hvis  I  lægger  for  stor  vægt  på  pro- 
grammer og  procedurer  som  kan 
blive  ændret,  og  vil  blive  ændret,  og 
skal  ændres,  og  ikke  forstår  evangeli- 
ets grundlæggende  principper,  som 
aldrig  ændrer  sig,  kan  du  blive  vild- 
ledt. Hør  nu  nøje  efter.  Jeg  siger  ikke 
at  I  skal  ignorere  håndbøger  og  lektie- 
hæfter, det  har  jeg  aldrig  sagt.  Jeg 
mener  blot  at  der  er  en  åndelig  side 
som  ikke  findes  i  håndbøgerne,  som  I 
selv  skal  tilsætte  jeres  forvaltning, 
hvis  I  vil  behage  Herren. 

Når  I  kender  evangeliet  vil  I  være 
loyale  mod  retningslinjerne  i  hånd- 
bøgerne på  en  måde  som  I  ellers  ikke 
ville  være.  Hvis  I  gør  det,  vil  I  spare 
jer  selv  for  de  fornyelser  der  ikke  kan 
virke. 

Kirken  vokser  hurtigt,  og  derfor  er 
det  en  fristelse  at  forsøge  på  selv  at  lø- 


se problemerne,  ved  at  ændre  på 
grænserne,  ændre  programmerne, 
reorganisere  lederskabene  eller  at 
skaffe  mere  behagelige  bygninger. 
Det  vi  i  virkeligheden  har  brug  for  er 
en  indre  forskansning  som  den  vi 
kender  fra  kirkens  historie.  Det  vi  vir- 
kelig har  brug  for  er  en  genopliving  af 
evangeliets  grundlæggende  princip- 
per hos  alle  de  hellige.  Præstedøm- 
mets administrations  sande  væsen 
ligger  ikke  i  procedurerne,  men  i 
principperne,  i  lærdommene! 

Profeten  Joseph  Smith  gav  os  nøg- 
len. Med  hensyn  til  nøglen  sagde 
han:  „Jeg  lærer  dem  de  rette  princip- 
per, så  styrer  de  sig  selv." 

For  nogen  tid  siden  interviewede 
jeg  en  ung  biskop  i  Brazilien.  Han  var 
27  år  gammel.  Jeg  kunne  mærke,  at 
han  besad  alt  det  en  effektiv  kirkele- 
der skal  -  ydmyghed,  et  vidnesbyrd, 
fremtoning,  intelligens,  åndelighed. 
Her,  tænkte  jeg,  er  en  ung  mand  med 
en  storslået  fremtid  i  kirken. 

Jeg  spurgte  mig  selv,  mens  jeg  så 
på  ham:  „Hvilken  fremtid  vil  han  få? 
Hvad  vil  vi  gøre  for  ham?  Hvad  vil  vi 
gøre  ved  ham?"  I  mit  sind  forestillede 
jeg  mig  årene  fremover. 

Han  vil  måske  sidde  som  biskop  i 
omkring  6  år,  og  så  er  han  33  år  gam- 
mel. Han  vil  så  tjene  som  medlem  af 
højrådet  i  8  år  og  5  år  som  rådgiver  i 
stavspræsidentskabet.  Når  han  er  46 
vil  han  blive  kaldet  som  stavspræsi- 
dent.  Vi  afløser  ham  efter  6  år  og  gør 
ham  til  regionalrepræsentant,  og  det 
er  han  så  i  5  år.  Det  vil  sige  at  han  har 
tilbragt  30  år  som  et  forbillede,  et  eks- 
empel til  efterfølgelse,  lederen. 

Men  i  alle  de  år  har  han  ikke  været 
til  stede  i  søndagsskolen  3  gange  i 
træk,  og  har  heller  ikke  været  til  3 
kvorumsmøder  i  træk. 

Genkender  I  jer  selv  i  denne  situa- 
tion, brødre? 

Med  mindre  han  kendte  evangeli- 
ets grundlæggende  principper  inden 
han  blev  kaldet,  har  han  knap  nok  tid 
til  at  lære  dem  hen  ad  vejen.  Møde- 
planer, møder,  budgetter  og  bygnin- 
ger kommer  til  at  tage  hans  tid.  Disse 
ting  bliver  sædvanligvis  ikke  overset. 

Men  principperne  bliver  overset  - 

evangeliet  bliver  overset,  lærdom- 
mene bliver  overset.  Når  det  sker  er 
vi  i  stor  fare!  Vi  ser  beviset  i  kirken  i 
dag. 

Jeg  vil  gerne  advare  helligt  og  nøg- 
ternt! Vi  lever  i  en  tid  med  stor  mod- 
stand, ikke  alene  i  USA,  men  over  he- 
le verden.  Den  vokser  dag  og  nat  ver- 
den over.  Fjender  udefra,  allieret 
med  apostater  indefra,  udfordrer  kir- 
kens gode  medlemmers  tro.  De  stiller 
ikke  spørgsmålstegn  ved  kirkens 
programmer.  Dem  har  de  kun  ros  til 
overs  for.  De  koncentrerer  sig  om 
lærdommene.  Det  er  lærdommene 
de  angriber,  og  vi  ser  mange  ledere 
der  synes  at  være  ude  af  stand  til  at 
besvare  spørgsmål  om  lærdommene . 
Jeg  har  haft  lidt  at  gøre  med  kirkens 


informationsformidling,  og  folk  rin- 
ger dagligt  og  siger:  „Hjælp,  hvad 
skal  vi  gøre?  De  stiller  spørgsmåls- 
tegn ved  vore  lærdomme . "  Hvis  vore 
medlemmer  ikke  kender  lærdomme- 
ne er  vi  i  fare,  ligegyldigt  hvor  effek- 
tive vore  programmer  og  hvor  gode 
vore  bygninger  er. 

Det  er  ikke  min  mening  at  nedgøre 
vore  anstrengelser.  Jeg  ser  beviser  på 
at  evangeliets  principper  virker  alle 
steder.  Lad  mig  give  et  eksempel. 

Ved  lederskabsmøder  i  stavene 
spørger  jeg  ofte  en  ung  kvorumspræ- 
sident  om  hvordan  han  kalder  en  ny 
rådgiver.  Hvordan  ville  du  kalde  en 
ny  rådgiver?  Følgende  er,  heldigvis, 
et  meget  typisk  forløb: 

Præsidenten  siger:  „Tja,  først  gen- 


nemgår jeg  navnene  på  kvorummets 
medlemmer  og  udvælger  den  jeg  fø- 
ler skal  være  min  rådgiver.  Så  beder 
jeg  om  det." 

„Hvorfor  beder  du  om  det?" 

„For  at  få  vejledning  fra  Herren." 

„Hvilken  slags  vejledning?" 

„Om  det  er  den  rigtige  eller  ikke." 

„Mener  du  åbenbaring?" 

„Ja." 

„Tror  du  at  du  kan  få  åbenbaring 
om  sådan  noget?" 

„Ja." 

„Er  du  sikker?" 

„Ja/' 

„Ja  men,  du  er  da  en  ganske  almin- 
delig ung  mand;  tror  du  virkelig  at  du 
kan  modtage  åbenbaring  fra  Gud?" 

„Ja!" 

„Har  du  fået  åbenbaringer  før?" 

„Ja." 

„Jeg  kan  slet  ikke  tale  dig  fra  det, 
kan  jeg?" 

„Nej!" 

Tænk  bare!  En  almindelig  ung  kvo- 
rumspræsident  for  ældsterne  ved 
hvad  åbenbaringer  er,  og  hvordan 
man  modtager  dem.  En  ganske  al- 
mindelig ung  mand  der  ved  hvordan 
man  nærmer  sig  Herren  gennem  slø- 
ret og  får  åbenbaret  vejledninger. 

Det  er  det  væsentlige,  selve  kernen 
i  præstedømmets  præsidium.  Det  er 
et  evangelisk  princip.  Det  er  en  af 
Guds  love,  at  han  vil  åbenbare  sin  vi- 
lje til  sine  tjenere.  Ikke  blot  til  profe- 
terne og  apostlene,  men  til  hans  tje- 
nere overalt  i  verden.  Det  er  et  koste- 
ligt princip  der  skal  værnes  om,  og 
når  vi  bliver  overbebyrdet  med  pro- 
grammer forpurres  det  somme  tider. 

Hvis  denne  unge  præsident  er 
kendt  med  skrifterne,  vil  han  aldrig 
følge  falske  ledere.  Så  har  han  læst  i 
Lære  og  Pagter,  hvor  der  står: 

„Det  skal  ikke  tillades  nogen  at  gå 
ud  at  prædike  mit  evangelium  eller 
opbygge  min  kirke,  uden  han  bliver 
ordineret  af  en,  der  har  myndighed, 
og  som  er  kirken  bekendt  og  på  for- 
skriftmæssig måde  selv  er  blevet  or- 
dineret af  kirkens  ledere."  (L&P 
42:11). 

Han  organiserer  sig  heller  ikke  så 
mekanisk,  at  han  går  glip  af  inspirati- 
on. Han  ville  have  læst  dette  vers  i  af- 
snit 46: 

„Men  til  trods  for  det,  der  er  skre- 
vet, har  det  altid  fra  begyndelsen  væ- 
ret overladt  min  kirkes  ældster,  og  vil 
altid  være  således,  at  lede  alle  møder, 
som  de  føler  sig  ledet  og  tilskyndet  til 
gennem  den  Helligånd"  (L&P  46:2). 

Det  er  meget  vigtigt,  at  alle  med- 
lemmer, og  især  alle  lederne  forstår 
og  kender  evangeliet. 

Det  er  ikke  let  at  finde  tid  til  at  stu- 
dere evangeliet.  Det  er  sværere  for 
stavspræsidenten  at  gøre  det  og  uen- 
deligt meget  sværere  for  biskoppen 
at  gøre  det,  men  det  er  nødvendigt  og 
det  kan  lade  sig  gøre.  Brødrene  skal 
deltage  i  klasserne  så  ofte  de  kan;  bi- 
skopper  og   stavspræsidenter   skal 


finde  tid  til  at  deltage  så  tit  som  mu- 
ligt i  søndagsskoleklassen  og  i  deres 
kvorumsklasse. 

Vi  må  sørge  for,  at  den  efterfølgen- 
de generation  kender  evangeliet.  Det 
er  vor  pligt  at  give  dem  præstedøm- 
mets myndighed  og  evangeliets  prin- 
cipper og  ordinanser  i  deres  fulde  ud- 
strækning. 

Giv  næring  til  de  programmer  der 
skal  undervise  i  evangeliet.  Primary, 
søndagsskolen  (jeg  har  for  øvrigt 
hørt  om  lokale  ledere  som  har  foreslå- 
et at  man  afskaffer  søndagsskolen; 
det  ville  være  meget  dumt  af  os  at  gø- 
re det),  præstedømmelektierne, 
h j ælpeorganisationslektierne ,  hj æl- 
peforeningens  lektier  om  åndelig 
livsførsel,  programmerne  for  det 
aronske  præstedømme  og  Unge  Pi- 
ger og  nadvermøderne  kan  øve  stor 
indflydelse  hvis  vi  bruger  dem  til  at 
prædike  evangeliet.  Nadvermøder- 
ne skal  have  et  evangelisk  islæt.  Og 
jeg  kan  ikke  se  hvordan  en  biskop  el- 
ler stavspræsident  kan  hvile,  før  se- 
minarprogrammet virker  for  deres 
unge  og  før  lærertræningsprogram- 
met, som  i  høj  grad  hæver  kvaliteten 
af  disse  programmer,  får  den  rette 
opmærksomhed.  Alt  dette  behøver 
opmærksomhed  og  støtte. 

Til  sidst  vil  jeg  bare  understrege 
dette  ene  punkt:  Hvad  har  alt  dette  at 
gøre  med  at  kalde  missionærer?  Det 
har  alt  at  gøre  med  det! 

Den  bedste  måde  for  et  ungt  med- 
lem at  få  en  dybtgående  forståelse  af 
evangeliet  på,  er  at  tage  på  mission. 
En  mission  er  en  næsten  fuldkom- 
men kombination  af  studium  og  an- 
vendelse af  principperne  efterhån- 
den som  man  lærer  dem  at  kende.  In- 
tet kan  måle  sig  med  det. 

En  missionærs  kaldelse  kræver,  at 
han  kan  undervise  i  evangeliets 
grundlæggende  principper  hele  da- 
gen hver  dag.  Han  underviser  i  frel- 
sesplanen igen  og  igen. 

Herren  er  vort  eksempel.  Herren 
kan  vanskeligt  betegnes  som  den  ad- 
ministrative. Lad  mig  gentage  det. 
Herren  kan  vanskeligt  betegnes  som 
den  administrative.  Han  var  en  lærerl 
Det  er  idealet,  forbilledet. 


Missionærerne  er  lærere.  Ingen 
studerende  lærer  lige  så  meget  ved  at 
høre  en  forelæsning  som  læreren  gør 
ved  at  forberede  den. 

Forestil  jer  bare  at  have  en  2-timers 
studieperiode  hver  dag  sammen  med 
en  kammerat.  Hvad  ville  I  synes  om 
det?  Missionæren  studerer  skrifterne 
som  han  aldrig  har  gjort  før,  og  som 
han  aldrig  senere  vil  få  lejlighed  til, 
især  hvis  han  bliver  kaldet  som  leder. 
Han  får  en  grundvold  i  selve  evange- 
liets kerne.  Han  lærer  de  grundlæg- 
gende principper  for  præstedøm- 
mets præsidium.  Kirkens  fremtid  vil 
afhænge  af  at  han  kender  dem. 

Spørgsmål:  Hvor  tror  I  at  den  unge 
præsident  for  ældsternes  kvorum  fik 
sin  grundlæggende  forståelse  af 
evangeliets  principper  og  for  åben- 
baringsmetoden?  Hvor  tror  I  han  lær- 
te om  åbenbaring?  Det  gjorde  han 
utvivlsomt  på  sin  mission. 

Kirkens  sikkerhed  i  fremtidige  ge- 
nerationer afhænger  af  hvor  gode  vi 
er  til  at  kalde  missionærer.  Hvis  vi 
virkelig  bekymrer  os  om  dette  værks 
fremtid  vil  vi  ikke  have  ro  på  os,  før 
alle  fysisk  raske  unge  mænd  bliver 
værdige  og  får  et  ønske  om  at  blive 
kaldet  som  missionær. 

I  begyndelsen  nævnte  jeg,  at  vi  har 
fået  befaling  om  at  forkynde  evangeli- 
et. Vi  har  fået  befaling  om  at  forkyn- 
de, ligegyldigt  om  det  er  forbundet 
med  særlige  goder  og  velsignelser  el- 
ler ej .  Hvorfor?  Det  er  vor  pligt!  Det  er 
et  princip,  et  befalende  principl 

Procedurer  og  programmer  og  po- 
litik og  organisation  og  budgetter  og 
bygninger  er  allesammen  vigtige  ting 
i  deres  rette  sammenhæng.  Dem  skal 
vi  have,  men  vi  må  ikke  lade  vægtige- 
re ting  ugjort. 

Vi  skal  gå  fremad.  Vi  kunne  åbne  6 
nye  missioner  med  det  samme,  hvis 
vi  havde  nok  missionærer.  Så  vort 
råd  og  vor  henstilling  til  alle  ledere,  er 
at  gå  fremad,  gå  hurtigt  i  gang  med  at 
kalde  unge  mænd  og  færre,  men  dog 
nok  unge  søstre,  som  kan  gå  ud  og 
forkynde  evangeliet  til  alle  nationer, 
slægter,  tungemål  og  folk,  som  et 
svar  på  den  befaling  der  blev  givet.  I 
Jesu  Kristi  navn.  Amen.  □ 

